
Cu  ani  înainte,  o  statue  de  dimensiuni  gigantice  a 
înlocuit  obicinuita  piatră  de  hotar  dintre  teritoriile  con¬ 
trolate  de  două  naţiuni  de  pe  continentul  sud-american. 
Până  atunci  învrăjmăşîte  de  moarte,  mereu  cu  arma  la 
ochiu  şi  cu  degetul  pe  trăgaciu,  cele  două  seminţii  răs- 
boinice  au  hotărît  să  aplaneze  odată  pentru  totdeauna  pe¬ 
nibilul  litigiu  de  frontieră  care  le  căşunase  atâtea  neînţe¬ 
legeri  costisitoare,  recurgând  la  o  soluţie  pe  cât  de  ori¬ 
ginală,  pe-atât  de  eficace.  Aşa  a  apărut  chipul  tăiat  în 
piatră  al  Mântuitorului  pe  locul  crâncenelor  vărsări  de 
sânge  de  odinioară,  potolind  întărâtările  trufiei  rănite  şi 
sălăşluind  pacea  acolo  unde  multă  vreme  avusese  cuvânt 
numai  neînduplecatul  zeu  al  răsboiului. 

Ce  splendidă  lecţie  de  conduită!  Ce  gest  de  bărbă¬ 
tească  hotărîre  asvârlit  ostentativ,  dur  ca  o  sfidare,  în 
obrazul  îngroşat  de  rele  al  unei  omeniri  care  uită  cu  o 
vinovată  uşurătate  —  şi  tocmai  în  împrejurări  deosebite  — 
cât  de  netedă-i  calea  ce  duce  la  isvoarele  păcii  popoarelor. 

Omenirea  şi-a  dorit-o  totdeauna,  cu  ardoarea  buzelor 
fripte  de  sete  ale  drumeţului  rătăcit  în  pustiu  fără  ape. 
Iar  râvna  cu  care  a  căutat-o,  e  demnă  de  frecventele  pâr- 

joliri  ce  nimicesc  în  câteva  clipe  roadele  unor  osteneli  de 
veacuri  şi  —  poate  —  de  milenii.  Am  înregistrat,  pe  acest 
tărâm,  iniţiative  multiple  şi  generoase,  N'au  lipsit  nici  în¬ 
cercări  isbutite  de-a  crea  instituţii  menite  să  conserve 
pacea.  Dar  viabilitatea  lor  a  durat,  în  cele  mai  fericite 
cazuri,  cel  mult  cât  o  viaţă  de  om  beteag,  cheltuită  între 
spital  şi  sanatoriu.  Albul  porumbel  al  păcii,  cu  aripile 
frânte  ca  dorurile  neîmplinite,  îşi  plimba  cârjile  protectoare 
ale  unei  invalidităţi  incurabile  dealungul  şi  dealatul  lumii, 
oferind  unul  din  cele  mai  jalnice  spectacole  cari  sau  putut 
vedea  —  vai!  —  nu  numai  în  secolul  luminii.  Mulţimilor 
anonime  li  sa  vorbit  până  la  saturaţie  de-o  pace  eternă: 
în  taină,  se  lucra  metodic  la  surparea  ei.  Conferinţele  in¬ 
ternaţionale  manifestau  preocupări  asidui  pentru  problema 
dezarmării :  industria  de  răsboiu  simţia  trebuinţa  camuflării 
înainte  de-a  fi  sosit  momentul  să  încerce  pe  scoarţa  pla¬ 
netei  —  transformată  într’un  imens  câmp  de  bătălie  — 
eficacitatea  rafinatelor  unelte  de  distrugere  făurite  de-o 
ştiinţă  care,  impertinentă,  se  califică  pompos  „avansată" 
şi  după  ce  complicitatea  ei  cu  crima  a  fost  copios  dovedită 
şi  sever  verificată.  Am  memorizat,  apoi,  atâtea  pretenţioase 
definiţii  ale  „agresorului"  :  agresiunile  se  ţineau  lanţ,  pro¬ 
babil  ca  să-i  ilustreze  aspectele,  şi  vinovatul,  de  fiecare 
dată,  cine  altul  putea  fi  decât  tot  hoţul  de  păgubaş? 

Şi  astfel,  după  ce  voluminosul  repertoriu  al  ipocriziilor 
pacifiste  s'a  desumflat  ca  o  lămâie  stoarsă  de  zeamă,  ne¬ 
cruţătorul  bellum  omntum  contra  omnes  a  doborît  măştile 
cari  ascundeau  vederii  obşteşti  adevăratele  intenţii  ale  unei 
lumi  descumpănite  de  ură  şi  rasbunătoare  revanşe. 

Un  ultim  şi  desnădăjduit  asalt,  menit  să  colecteze  cât 
mai  multe  adeziuni  :  rasboiul  ideologiilor  inconciliabile 
—  aşa  ni  s'a  spus  pe  cele  mai  seducătoare  tonuri  ale  ine- 
puisabilei  vorbării  omeneşti.  împerecherea  nefirească  a 
naţiunilor  „conducătoare",  angajate  în  vârtejul  ostilităţilor, 
a  îngropat  curând  şi  această  fărâmă  de  iluzie.  Nesaţiul  im¬ 
perialist  este  acelaşi,  ori  cât  de  iscusit  l'ar  travesti  o  ta¬ 
bără  sau  alta. 

Astăzi?  Scoarţa  pământului  arde.  Vâlvătaia  a  cuprins 
până  şi  întinsul  apelor  mărilor,  iar  cerul  oferă  spectacole 

apocaliptice.  Parcă  am  asista  îa  repetiţia  generală  a  zilei 
de  apoi.  împărăţiile  se  prăbuşesc  una  după  alta,  iar  cele 
cari  rezistă  încă,  troznesc  din  toate  încheieturile.  Scena  pe 
care  nădăţduiau  să-şi  dureze  silnic  măririle  viitoare,  pro¬ 
mite  să  se  prefacă  într'un  imens  cimitir  ai  lor.  Perspec¬ 
tivele  ce  i  se  deschid  omenirii,  îţi  înghiaţă  sângele'n  vine 
şi-ţi  mută  sufletul  ia  gură.  Fericiţi  simt  cei  ce  nu  vor  mai 
apuca  ceasul  rău  al  acestei  înnoptări  grele  ca  o  pedeapsă. 

Dar  mai  fericiţi  sunt  cei  ce  n'au  pierdut  nădejdea  în 
prezenţa  ocrotitoare  a  Providenţei  dumnezeeşti.  Şi  noi  ne 
asociem  fără  trufie,  dar  cu  înfrangibilă  tărie,  speciei  rare 
a  acestor  suflete  legate  de  cer.  Luminaţi  de  fulgerul  gân¬ 
dului  care  a  aşezat  isvorul  păcii  într’o  iesle  de  dobitoace, 
privim  uriaşul  proces  de  descompunere  ce  se  desăvârşeşte 
în  zilele  noastre  cu  îngrijorare  şi  milă,  fără  să  ne  lăsăm 
derutaţi  de  proporţiile  lui  planetare.  Pătrunşi  până’n  stră¬ 
fundurile  fiinţei  noastre  de  convingerea  că  Dumnezeu  este 
Stăpânul  necontestat  al  istoriei,  nu  slăbim  în  credinţa  că 
tot  El  îi  va  netezi  sbârciturile  pe  cari  le  urzeşte  demonul 
neînţelegerilor  dintre  popoare.  Nici  odată  na  fost  altcum. 
Şi  nici  de  astă  dată  n’o  să  se  întâmple  altfel.  Prezenţa  Lui 
umple  veacurile  şi  le  corectează  neajunsurile.  Cu  nease¬ 
muită  îngăduinţă,  El  suportă  toate  scâlcierile  conduitei 
noastre,  nepregetând  să  reaşeze  în  ogaşa  voii  Sale  elanu¬ 
rile  dezordonate  ale  unei  omeniri  desvlăguite  de  atâta  de¬ 
şertăciune  şi  vânare  de  vânt. 

Semnele  acestei  oboseli  au  şi  început  să  se  vădească. 
In  curând  ele  se  vor  arăta  peste  tot. 

Ştim  cu  ce  ochi  le  privesc  cei  lipsiţi  de  nădejde: 
pentru  aceştia,  ele  reprezintă  cel  mai  mare  pericol  care 
poate  să  epilogheze,  în  genere,  încordările  supraomeneşti 
ale  stărilor  de  răsboiu.  Ca  să  preîntâmpine  consecinţele  lor 
devastatoare,  beligeranţii  depun  străduinţe  tantalice  în 
scopul  scurtării  actualei  încăierări  mondiale.  Ceea  ce  în¬ 
semnează  că  nu  peste  mult  se  va  recurge  la  soluţii  desnft- 
dăjduite,  cari  vor  spori  şi  mai  vizibil  întărâtarea  dintre  po¬ 
poare,  accentuând  poftele  sălbatice  de  răsbunare. 

Ca  creştini,  ne  interesează  mai  puţin  sorocul  ia  care 
va  fi  curmat  măcelul  ce  ne  cerneşte  sufletele.  Important, 

pentru  noi,  era  ca  el  să  nu  se  fi  iscat  din  capul  locului.  Puşi 
însă  în  faţa  evidenţelor,  şi  convinşi  că  soarta  seminţiilor 
pământului  e  în  mâinile  lui  Dumnezeu,  trebue  sa  ne  pre¬ 
ocupe  mai  ales  problema  perpetuării  păcii  care  va  veni 
odată.  Căci  dacă  Dumnezeu  este  făuritorul  ei,  apoi  nu  e 
mai  puţin  adevărat  că  la  prelungirea  acestui  dar  ceresc, 
peste  ani  şi  peste  vremi,  suntem  chemaţi  —  şi  îndatoraţi!  — 
să  contribuim  toţi  cei  ce  ne  mărturisim  slujitori  ai  scopu¬ 
rilor  împărăţiei  lui  Hristos  în  lume. 

Preoţimea  în  primul  rând! 

Parcă  văd,  nevăzut,  înflorind  pe  buzele  unora  zâm¬ 
bete  sceptice,  parcă  aud  şoaptele  atâtor  implacabili  cenzori 
ai  conduitei  sfântului  nostru  „ordin"  recapitulând  cu  prefă¬ 
cută  indignare  scăderile  reale  sau  imaginare  —  şi  ’ntr'un 
caz  şi’ntr 'altul  simţitor  amplificate  —  ale  clerului  Bisericii 
lui  Hristos,  care  mai  are  cutezanţa  să  se  împăneze  cu  po¬ 
doabele  unei  atât  de  covârşitoare  misiuni,  după  ce  ome¬ 
nirea  controlată  şi  dirijată  de  el  a  săvârşit  şi  orgia  san¬ 
guinară  a  acestui  costisitor  răsboiu. 

Nu  ne  pierdem  vremea  gâlcevindu-ne  cu  ceice  nu  s’au 
putut  dumeri  încă  asupra  invincibilului  adevăr  care  ne  în¬ 
credinţează  că  dacă  lumea  nu-i  atât  de  bună  cum  a  vrut-o 
Hristos,  apoi  vina  nu  este  a  Evangheliei,  ci  a  omului  care 
nu  dă  ascultare  poveţelor  ei.  Va  trebui,  însă,  cu  atât  mai 
vârtos,  să  nu  ostenim  întru  propovăduirea  crezului  care 
însufleţeşte  din  veci  —  şi  pentru  veci  de  veci  —  toată 
strădania  noastră  duhovnicească.  Istoria  a  văzut  urzindu-se, 
prin  foc  şi  sabie,  atâtea  împărăţii  strălucite.  Şi  tot  ea  a 
asistat  la  prăbuşirea  lor.  Una  singură  a  rezistat  tuturGr 
împotrivirilor  sorţii  r  numai  ea  avea  garanţia  că  nici  por¬ 
ţile  iadului  n’o  vor  birui.  Numai  împăratul  ei  şi-a  păstrat 
neîmpuţinate  altarele  pe  cari  se  preamăreşte  din  veac  şi 
numele  Său  mai  presus  de  orice  nume,  departe  de-a  fi 
dat  uitării,  străbate  cele  mai  dosite  aşezări  de  viaţă  ome¬ 
nească,  Revoluţia  pe  care  a  operat-o  El,  este  irevocabilă : 
ea  s'a  săvârşit  în  adâncime,  fără  silnicie  şi  —  de  aceea  — 
fără  vătămarea  principiului  de  dreptate  absolută,  care  din 
Dumnezeu  purcede.  Pacea  viitoare,  ca  să  dureze,  va  trebui 
să  fie  pacea  Lui  —  şi  nu  a  oricui! 

Ne  aflăm  în  prag  de  an  nou-  Dar  şi  la  răscruce  de 
vremi.  Toţi  ochii  sunt  aţintiţi  asupra  noastră.  Sufletul  ră¬ 
văşit  al  omului  zilelor  noastre  strigă  după  ajutor.  Să-i  ieşim 
în  cale,  înaintea  altora.  Destrăbălată  sofie  a  lumii  acesteia 
s’a  răsfăţat  destul  pe  la  răspântiile  veacului.  Mărfurile  ei 
depreciate  nu  mai  au  căutare.  E  vremea  să-l  oferim  pe 
Hristos  tuturor  celor  ce-1  caută  în  neştire.  Şi  asta-i  datoria 
noastră.  Datorie  grea  fără  doar  şi  poate,  dar  binefăcătoare 
ca  ea  alta  nu-i. 

Ca  să  îsbutim,  ne  trebue  mai  presus  de  orice  o  altă 
conştiinţă  a  apostoliei  ce  ne  este  hărăzit  să  îndeplinim: 
mai  vie,  mai  pură,  mai  clară,  mai  devotată  ;  o  conştiinţă 
preoţească. 

Chiar  astăzi  am  întors  ultima  filă  a  unei  cărţi  scrisă 
pentru  noi.  Am  subliniat  într'ânsa,  iubite  frate  preote, 
printre  alte,  un  amănunt  care  te  interesează  cel  puţin  tot 
atâta  cât  şi  pe  mine.  Iată,  ţi-1  transcriu  aci: 

Adeseori  îmi  aduc  aminte  de  mândria  unui  preot  bătrân , 
care  de  câte  ori  era  vorba  de  cinstea  şi  vrednicia  vreunui 
slujbaş  lumesc ,  zicea  sfătos :  „ acela  este  slugă  la  împăratul, 
dar  eu  sunt  slugă  la  împăratul  împăraţilor “  (f  Prot.  Ion 
Goron:  Cuvinte  către  preoţi.  Cluj  1943,  p.  13). 

Fii  şi  tu  ca  el:  slujitor  al  împăratului  împăraţilor! 
Numai  al  Lui,  pentru  ca  pacea  care  va  veni  să  fie  tot 
atâta  cât  o  restaurare  a  tuturor  în  Hristos. . , 

...O  restaurare  operată  şi  prin  tine! 


NEAMUL  Şl  IZVORUL  SAU 
DE  PURCEDERE 

de 

Prot.  Dr.  SPIRiDON  CÂNDEA 

Cuntiiier  ■  rhi»pi*c'c>p*,«(  Sibiu 

Putem  afirma,  fără  nici  o  teamă  de  a  fi  desminţiţî,  că 
nici  odată  în  istoria  omenirii  n’au  fost  mai  la  modă  decât 
astăzi  termenii :  rasă,  gintă,  popor,  naţionalitate,  naţiune  şi 
neam.  Sociologia,  psihologia,  teologia,  medicina  şi  ştiinţele 
politice  se  ocupă  de  aproape  în  zilele  noastre  cu  expli¬ 
carea  acestor  termeni,  A  curs  cerneală  multă  pentru  ana¬ 
liza  ideilor  cuprinse  în  aceste  noţiuni,  iar  în  numele  onoarei, 
al  drepturilor  şi  al  intereselor  realităţilor  exprimate  de 
ele  s'au  vărsat  în  cursul  veacurilor,  şi  se  varsă  încă  şi 
astăzi,  valuri-valuri  de  sânge  omenesc. 

Nu  este  locul  şi  nici  nu  intenţionăm  să  expunem  aici 
teoriile  formulate  şi  definiţiile  date  asupra  acestor  noţiuni 
şi  a  conţinutului  lor.  Constatăm  doar  că  atât  în  istorie  cât 
şi  în  ştiinţă,  şi  mai  ales  în  politică,  unele  din  aceste  noţiuni 
se  confundă  adeseori  întreolaltă,  întrebuinţându-se  în  mod 
greşit  una  in  locul  celeilalte. 

Preocupările  noastre  se  vor  concentra,  în  cele  ce  ur¬ 
mează,  asupra  neamului  şi  asupra  isvorului  său  de  purce- 
dere,  lăsând  laoparte  toate  celelalte  chestiuni. 

Nimeni  nu  se  mai  îndoieşte  şi  nu  mai  contestă  astăzi 
realitatea  neamurilor  ca  unităţi  sociale  de  sine  stătătoare. 
De  altfel,  în  ciuda  tuturor  doctrinelor  întitulate  pacifiste, 
umanitariste,  universale,  internaţionale,  cosmopolite,  etc. 
forţa  vie  a  neamurilor  se  manifestă  astăzi  puternic,  pretu¬ 
tindeni  în  lume.  Epoca  noastră  cu  violenţe  aprige,  cu  re¬ 
voluţii  uriaşe  şî  cu  răsboaîe  cumplite  are  tocmai  darul  de 
a  pune  mai  viu  şi  mai  puternic  în  evidenţă  realitatea  nea- 

murilor.  In  faţa  acestei  atât  de  evidente  realităţi  avem 
datoria  să  lămurim  întrebarea :  ce  este  neamul  şi  de  unde 
purcede  el  ? 

Neamul  este  familia  cea  mai  superioară,  este  organismul 
cel  mai  desăvârşit  care  întruchipează  în  sine,  în  chip  con¬ 
ştient,  suma  tuturor  forţelor  morale  şi  antropologice ,  ce  stau 
la  baza  vieţii  comune  a  unui  popor. 

Deci  „neamul  e  o  identitate  istorică,  o  omogenitate  de 
sânge,  o  comunitate  de  suflet,  o  voinţă  de  viitor",'  este 
unitatea  socială  cea  mai  completă,  „Neamul  este  o  co¬ 
munitate  de  sânge,  tradiţie,  spaţiu  şi  destin",1 2  Neamul 
formează  un  întreg  viu,  indivizibil,  cu  neputinţă  de  a  fi 
redus  la  indivizii  care  îl  compun  sau  la  o  singură  parte 
din  fiinţa  sa. 

Reiese  din  definiţia  dată  că  neamul  se  compune  din 
două  categorii  de  elemente  şi  anume  : 

Una  de  natură  spirituală,  în  alcătuirea  căreia  intră  idei, 
simţăminte,  credinţe,  artă,  idealuri  comune  şi  o  neînfrântă 
voinţă  de  a  trăi  şi  a  dăinui  împreună.  Categoria  aceasta 
de  elemente  cuprinde  întreg  patrimoniul  spiritual,  moştenit 
din  străbuni,  toată  zestrea  sufletului  etnic. 

Alta  e  de  natură  materială  şi  în  alcătuirea  ei  intră 
sânge,  teritoriu,  interese  şi  istorie  comună. 

Prin  neam,  toate  grupele  şi  toate  clasele  sociale  ajung 
la  conştiinţa  unităţii  lor  morale  şî  a  intereselor  lor  comune. 
Conştiinţa  de  sine  dă  cea  mai  înaltă  formă  de  existenţă  şi 
în  ea  stă  toată  puterea  neamului.  Această  conştiinţă,  lu¬ 
minata  şi  încălzită  mereu  de  flacăra  naţionalismului  integrai, 
face  să  înceteze  ura  şi  lupta  dintre  clase,  face  să  dispară 
acest  „blestem  al  vieţii  moderne,  care  sfarmă  unitatea  na¬ 
ţiunii  în  tabere  şi  le  asmute  pe  unele  împotriva  altora 
într'un  permanent  răsboiu".3 

Neamul  apare  deci  ca  o  unitate  morală  superioară, 
născută  din  dorinţa  de  a  spiritualiza  haosul  prin  voinţa 


1  Nichifor  Crainici  Ortodoxie  şi  etnocraţie,  p.  285. 

1  I.  Moldovan  :  Neamul.  Buletin  eugenie  şi  biopolitic,  voi.  XIII.  Nr.  1 — 1. 
îaibiu  1942. 

3  Nichifor  Crainic,  o.  c.  p.  285, 

morală  conştientă.  Poporul  este  o  comunitate  etnică  natu¬ 
rală  ;  neamul  însă  nu  este  numai  ceea  ce  l-a  făcut  natura, 
ci  ceea  ce  se  străduieşte  el  să  fie,  ceea  ce  rezultă  din 
efortul  conştient  şi  neîncetat  al  tuturor  indivizilor  care  îl 
compun.  Neamul  se  realizează  prin  voinţa  de  a  fi,  de  a 
trăi  în  libertate  şi  de  a  lupta  neîncetat  pentru  drepturile  sale. 

Un  popor  se  înalţă  la  gradul  de  neam  numai  atunci 
când  dobândeşte  o  asemenea  conştiinţă  unitară  superioară. 
Se  poate  întâmpla  uneori  ca  şi  poporul  să  aibă  aceleaşi 
forme  de  manifestare  ca  şi  neamul,  cu  deosebirea  că  ele 
nu  sunt  produse  în  mod  conştient  şi  voluntar,  ci  involuntar 
şi  instinctiv,  „.„Popor  înseamnă  mai  mult  neamul  dela  ţară, 
cu  accentuarea  comunităţii  de  tradiţie,  ţărănimea  deci,  cum 
reiese  şi  din  înţelesul  adjectivului  corespunzător:  popular 
sau  poporal", 1 

încercând  acum  să  prindem  neamul  nostru  în  acest 
cadru  vast,  limitat  doar  de  câteva  linii  generale,  vom  spune 
că  prin  neam  românesc  nu  înţelegem  numai  pe  toţi  Românii 
care  trăiesc  astăzi  pe  acelaşi  teritoriu,  având  acelaşi  suflet, 
acelaşi  trecut  şi  viitor,  acelaşi  sânge  şi  aceleaşi  interese. 
Când  spunem  neam  românesc  înţelegem  pe  toţi  Romanii 
de  astăzi,  precum  şi  pe  toţi  cei  care  au  trăit  dela  înce¬ 
putul  istoriei  şi  pe  cei  ce  vor  mai  trăi  în  viitor  pe  acest 
pământ. 

Neamul  românesc  cuprinde  deci  pe  toţi  Românii  află¬ 
tori  astăzi  in  viaţă,  toate  sufletele  şi  toate  mormintele  îna¬ 
intaşilor  noştrii,  precum  şi  pe  toţi  aceia  care  se  vor  mai 
naşte  Români. 

Graniţele  fireşti  ale  neamului  se  întind  în  istorie 
peste  graniţele  politice  —  adeseori  foarte  nedrepte  —  fi¬ 
xate  arbitrar  în  „tratate  şi  protocoale",  se  întind  chiar 
peste  generaţii  şi  peste  veacuri.  Conştiinţa  unităţii  cuprinde 
în  realitatea  spirituală  şi  materială  a  neamului  întreg  tre¬ 
cutul,  tot  prezentul  şi  tot  viitorul  nostru  românesc.  Neamul 
este  deci  anterior  nouă  celor  cari  îl  alcătuim  astăzi  şi  în 
acelaşi  timp  e  şi  superior  nouă,  pentru  că  ne  depăşeşte. 


1  I,  Moldovan :  Neamul ;  in  Rev.  Buletin  eugenie  şi  biopolitic.  Sibiu,  voi  XUL 
1942,  Nr,  1—4,  p.  7, 

Asupra  isvorului  din  care  purcede  un  neam  sunt  o 
serie  întreagă  de  teorii. 

Otto  Bauer,  tratând  problema  statului  naţional,  face 
operaţia  de  adunare  a  tuturor  teoriilor  cu  numitor  comun 
şi  ajunge  în  felul  acesta  la  următoarea  simplificare: 

Procesul  de  formare  al  neamurilor  se  explică  prin : 

1.  Teorii  metafizice,  care  se  prezintă  sub  forma  materia¬ 
lismului  naţional ,  sau  a  spiritualismului  naţional. 

2.  Teorii  psihologice ,  intelectualiste  sau  voluntariste, 
după  cum  accentuează  elementul  intelectual  sau  pe  cel  al 
voinţei  în  procesul  de  formare  al  neamurilor  şi 

3.  Teoria  empirică  a  neamului. 

Concepţia  metafizică,  în  forma  ei  materialistă,  afirmă 
existenţa  unei  substanţe  materiale,  care  are  în  sine  puterea' 
de  a  produce  neamul.  Forţa  aceasta  miraculoasă,  care  dă 
naştere  neamului,  este  sângele.  Unitatea  de  sânge,  pe  care 
o  are  rasa,  produce  unitatea  de  gândire  şi  simţire,  produce 
în  cursul  vremii  ceea  ce  numim  neam. 

Unii  făuritori  ai  acestei  teorii  au  mers  cu  afirmaţiile 
lor  şi  mai  departe  şi  văd  în  sânge  chiar  anumite  posibili¬ 
tăţi  de  suflet.  Aşa  sunt  b.  o.  A.  Rosenberg,  doctrinarul  na¬ 
ţional- socialismului  german,  Hildebrandt,  Voegelin,  etc. 

Este  mai  presus  de  orice  îndoială  că  viaţa  spirituală 
a  unui  neam  nu  este  cu  totul  independentă  şi  detaşată  de 
orice  legătură  cu  sângele  şi  cu  întreaga  structură  fizică  a 
neamului.  Caracterul,  puterea  de  creaţie,  puterea  de  muncă, 
de  organizare  şi  în  general  toate  manifestările  de  viaţă  ale 
unui  neam  sunt  influinţate  în  măsură  mare  de  puritatea 
şi  sănătatea  sângelui  şi  de  întreaga  vitalitate  fizică  a  in¬ 
divizilor. 

Dar  cu  toată  existenţa  acestor  legături,  suntem  foarte 
departe  de  a  putea  admite  că  sângele  este  totul  în  formarea 
neamului. 

Mai  întâi  de  toate  este  lucru  ştiut  că  nu  există  sânge 
pur,  decât  acolo  unde  nu  există  civilizaţie,  la  triburile 
sălbatice,  izolate  şi  cuprinse  integral  în  cercuri  închise. 
Neexistând  rase  pure,  neamurile  care  există  în  lume  nu 

pot  fi  nici  decum  produsul  unei  anumite  rase,  ci  în  cazul 
cel  mai  bun  produsul  unui  amestec  de  rase,  al  unui  ame¬ 
stec  de  sânge. 

Pe  de  altă  parte,  realitatea  ne  dovedeşte  că  în  sânul 
aceleiaşi  rase  (rasă  amestecată  de  sigur)  s'au  format  nea¬ 
muri  diferite.  Cum  se  explică  atunci  că  aceeaşi  rasă,  acelaşi 
sânge  a  dat  naştere  unor  neamuri  cu  fizionomii  şi  aspi- 
raţiuni  diferite?  Diversitatea  aceasta  a  neamurilor  dove¬ 
deşte  tocmai  contrariul  şi  anume  că  sângele  nu  poate  fi 
admis  nici  de  cum  ca  izvor  al  naşterii  neamurilor,  Dacă 
sângele  ar  fi  elementul  din  care  se  naşte  neamul,  ar  trebui 
ca  acelaşi  sânge  să  nască  totdeauna  acelaşi  neam.  Realitatea 
ne  dovedeşte  însă  contrariul. 

Teoria  materialismului  naţional  a  mai  afirmat  şi  aceea 
că  pentru  naşterea  şi  viaţa  unui  neam  e  necesară,  pe 
lângă  existenţa  elementului  sânge,  existenţa  unui  al  doilea 
element  şi  anume.'  stăpânirea  unui  teritoriu  comun,  peste 
care  neamul  îşi  exercită  integral  suveranitatea  sa. 

Este  adevarat  că  fiecare  neam,  ca  şi  fiecare  individ, 
ocupă  un  anumit  loc  sub  soare,  are  un  anumit  spaţiu,  tră- 
eşte  pe  un  anumit  teritoriu.  Teritoriul  acesta  este  primul 
element  natural  care  asigură  viaţa  neamului. 

Este  adevărat  şi  aceea  că  între  om  şi  pământul  pe 
care  locueşte  el  există  o  legătură  atât  de  indisolubilă  şi 
atât  de  puternică,  încât  existenţa  omenirii  întregi  —  a  in¬ 
dividului  cât  şi  a  neamului  ■ —  nu  se  poate  concepe  inde¬ 
pendent  de  pământ.  Pământul  este  în  mare  măsură  izvorul 
din  care  se  alimentează  neamul.  De  aceea  cu  drept  cuvânt 
s’a  putut  spune:  „Un  pământ  e  o  naţie  şi  o  naţie  e  un 
pământ.  Pământul,  prin  situaţia  sa,  prin  clima  sa,  prin  pro¬ 
ductele  sale  naturale,  stăpâneşte  viaţa  locuitorilor,  for- 
mându-i  în  curs  de  sute,  uneori,  mii,  de  ani,  după  însu¬ 
şirile  lui,  cu  adevăraţi  ai  săi  „pământeni".1 

Dar  nu  este  mai  puţin  adevărat  nici  faptul  că  în 
cursul  veacurilor  au  luat  fiinţă  şi  au  trăit  neamuri,  fără 
ca  ele  să  stăpânească  efectiv  un  teritoriu  comun  şî  să 


1  A,  C.  Cuza  :  Naţionalitatea  în  artă.  Bucureşti  1915,  p.  183. 

exercite  asupra  lui  suveranitatea  neamului.  In  această  pri¬ 
vinţă  e  clasic  exemplul  neamului  românesc,  care  deşi  îm¬ 
părţit  şi  supus  diferitelor  stăpâniri  străine,  a  continuat 
totuşi  să  existe  şi  să  formeze  un  bloc  unitar.  La  fel  a  con¬ 
tinuat  să  existe  neamul  polonez,  chiar  şi  atunci  când  a 
fost  desfiinţat  statul  polon,  iar  teritoriul  său  a  fost  împărţit 
şi  trecut  sub  stăpânirea  unor  neamuri  străine.  Faptul 
acesta  dovedeşte  că  nici  stăpânirea  unui  teritoriu  comun 
nu  este  .o  condiţie  absolut  indispensabilă  pentru  naşterea 
şi  viaţa  unui  neam.  Teritoriul,  „pământul  e  numai  substratul, 
câmpul  de  luptă  şi  de  muncă  al  neamului,..  Neamul  este 
însă  ceva  mai  mult  decât  un  grup  determinat  de  configu¬ 
raţia  solului". 

Teoria  spiritualismului  naţional  încearcă  să  explice  na¬ 
şterea  şi  viaţa  neamului  prin  ajutorul  unui  factor  de  altă 
natură  şi  anume  prin  existenţa  unui  spirit  al  naţiunii.  Acest 
spirit,  pe  care  Germanii  îl  numesc  Volksgeist  sau  Volks- 
seele,  această  unitate  de  suflet  alcătueşte  —  după  unii  — 
neamul.  Pornind  dela  acest  concept  s’a  afirmat  că  „naţi¬ 
unea  este  un  principiu  spiritual,  este  un  plebiscit  de  fie¬ 
care  zi“, 

Intr'adevăr,  fiecare  neam  are  o  anumită  mentalitate, 
o  anumită  conştiinţă  colectivă  şi  anumite  caractere  proprii. 
Dar  această  mentalitate,  această  unitate  sufletească,  acest 
aşa  numit  „spirit  al  naţiunii"  nu  este  un  principiu  iniţial, 
nu  este  ceva  gata  dintru  început,  ci  se  formează  treptat, 
e  în  necontenită  devenire  şi  se  întăreşte  sau  slăbeşte  după 
epoci,  împrejurări  şi  evenimente.  Acest  „spirit  al  naţiunii" 
este  mai  mult  o  consecinţă  a  existenţei  neamului  decât  un 
izvor  al  purcederii  lui,  este  mai  mult  efect  al  cauzei  (neamul) 
decât  cauză  a  neamului.  Deci  nici  acest  „spirit  al  naţiunii" 
nn  poate  fi  considerat  drept  izvor  al  neamului. 

Teoria  psihologică  încearcă  să  explice  formarea  nea¬ 
mului  prin  elemente  intelectuale  sau  voliţionale,  sau  prin 
amândouă  aceste  categorii  de  elemente.  După  această  teorie, 
cunoaşterea  amănunţită  a  intereselor  comune  şi  acţiunea 
voită  de  a  satisface  în  gradul  cel  mai  înalt  posibil  aceste 
interese,  duce  treptat  -  treptat  la  formarea  neamului. 
Deci,  întreg  temeiul  neamului  se  găseşte  cuprins  în  comu- 

nitatea  de  interese  cunoscute  şi  în  voinţa  continuă  de  a 
Ie  satisface. 

Este  lucru  cunoscut  că  între  indivizi,  comunităţi  şi  po¬ 
poare  pot  să  existe  într'un  moment  dat  foarte  multe  inte¬ 
rese  comune,  poate  să  existe  cea  mai  perfectă  cunoaştere 
a  acestor  interese  şi  în  acelaşi  timp  cea  mai  încordată 
voinţă  întru  satisfacerea  lor,  fără  ca  toate  aceste  lucruri 
să  poată  contopi  indivizii,  comunităţile  şi  popoarele  res¬ 
pective  într’o  singură  naţiune  şi  cu  atât  mai  puţin  într'un 
singur  neam.  Unitatea  intereselor  cunoscute  şi  voinţa  de  a 
le  realiza  pot  duce  cel  mult  la  coaliţiuni,  alianţe,  sau  chiar 
la  uniuni  politice,  dar  nici  de  cum  nu  pot  da  naştere  nea¬ 
murilor,  „O  uniune  vamală  nu  este  o  patrie"  şi  cu  atât 
mai  puţin  un  neam.  Deci  nici  această  teorie  nu  dă  răs¬ 
puns  mulţumitor  şi  explicaţie  suficientă  întrebării  asupra 
originii  neamurilor. 

In  efortul  continuu  de  a  da  o  explicare  originii  nea¬ 
murilor  n'a  lipsit  nici  afirmaţiunea  că  religia  este  factorul 
care  dă  naştere  neamului.  Caracterul  constant  şi  permanent 
al  religiei  în  viaţa  tuturor  neamurilor  a  contribuit  în  mare 
măsură  la  lansarea  acestei  teorii, 

„Intr'adevăr,  religia  într'o  societate  este  elementul 
care  se  schimbă  cel  mai  puţin  şi  cel  maî  greu,  fiind  mereu 
identică  cu  sine  însăşi,  întocmai  ca  şi  naţiunea.  De  aceea  o 
religie  profesată  multă  vreme  de  un  grup  naţional  dobân¬ 
deşte  chiar  un  caracter  naţional", 1  In  această  privinţă  avem 
în  trecutul  neamului  nostru  o  admirabilă  exemplificare  a 
acestui  principiu,  Dealungul  tuturor  veacurilor  de  restrişte, 
sub  povara  tuturor  asupririlor  vrăjmaşe,  religia  a  fost  fac¬ 
torul  care  ne-a  dat  mângâiere  şi  tărie  şi  ne-a  păstrat  neal¬ 
terată  fiinţa  neamului,  Credinţa  strămoşească  a  fost  cel  mai 
puternic  scut  care  ne-a  ocrotit  şi  ne-a  salvat  în  faţa  tu¬ 
turor  încercărilor  de  desnaţionalizare.  Credinţa  noastră, 
care  era  alta  decât  a  asupritorilor,  a  constituit  totdeauna 
cea  mai  puternică  graniţă  spirituală  despărţitoare  între  ei 
şi  noi.  De  aceea  lupta  pentru  păstrarea  religiei  era  lupta 


1  R.  Johannet;  Le  principe  des  nationalites.  Paris  1923  p.  382, 

pentru  păstrarea  neamului ;  şi  invers :  lupta  pentru  neam 
se  confunda  cu  lupta  pentru  „păstrarea  legii  strămoşeşti1*. 

Cu  toate  ca  religia  este  un  factor  spiritual  deosebit 
de  important  în  viaţa  fiecărui  neam,  nu  se  poate  afirma 
că  ea  este  elementul  care  determină  însăşi  naşterea  nea¬ 
mului. 

Realitatea  ne  dovedeşte  la  tot  pasul  că  sunt  neamuri 
foarte  diferite,  care  au  avut  şi  au  aceeaşi  religie.  Românii, 
Grecii,  Sârbii,  Bulgarii,  Ruşii,  etc,,  popoare  şi  neamuri  deo¬ 
sebite,  au  avut  totdeauna  aceeaşi  religie  ortodoxă.  La  fel 
se  prezintă  cazul  şi  la  neamurile  din  apusul  Europei,  unde 
Francezii,  Germanii,  Spaniolii,  Italienii,  Polonezii,  etc.,  nea¬ 
muri  foarte  deosebite,  au  aceeaşi  religie  catolică.  Dar  fe¬ 
nomenul  se  prezintă  şi  invers  şi  anume :  In  sânul  aceluiaşi 
neam  sunt  indivizi  şi  grupări,  care  se  deosebesc  în  ceea  ce 
priveşte  religia.  Germanii  sunt  unii  catolici  şi  alţii  prote¬ 
stanţi,  Românii  sunt  în  majoritate  mare  ortodocşi,  dar  sunt  unii 
şi  greco-catolici.  Albanezii  sunt  unii  ortodocşi,  alţii  cato¬ 
lici  şi  unii  chiar  mahomedani,  dar  cu  toate  aceste  deose¬ 
biri  confesionale  există  neamul  german,  neamul  românesc, 
neamul  albanez,  etc.  Dacă  religia  ar  fi  factorul  care  dă 
naştere  neamurilor,  nu  s’ar  putea  în  nici  un  caz  să  existe 
asemenea  situaţii,  pentru  că  aceeaşi  religie  ar  da  fiinţa  tot¬ 
deauna  aceluiaşi  neam  şi  religii  diferite  ar  naşte  neamuri 
diferite. 

Teoria  psihologică  nu  a  rămas  străină  nici  de  încer¬ 
carea  de  a  dovedi  că  limba  este  factorul  făuritor  al  nea¬ 
mului. 

Suntem  datori  să  recunoaştem  că  limba  este  în  mare 
măsură  un  element  distinctiv  al  neamului  şi  totodată  o  bază 
a  sentimentului  şi  a  conştiinţii  naţionale.  Prin  limbă  ne 
exprimăm  bucuriile,  durerile  şi  ne  înţelegem  întreoîaliă. 
Triburile  primitive,  ca  şi  neamurile  civilizate,  se  deosebesc 
între  ele  în  măsură  mare  şi  prin  limba  pe  care  o  vorbesc. 

Cu  toate  acestea  nu  se  poate  susţine  că  limba  ar  fi 
factorul  esenţial  pentru  naşterea  şi  existenţa  neamului.  Is¬ 
toria  ne  dovedeşte  că  chiar  în  zilele  noastre  există  nea¬ 
muri  —  şi  încă  culte  şi  civilizate  —  care  sunt  totuşi  lip- 

«îte  de  comunitatea  limbii.  Aşa  este  b.  o,  cazul  Belgienilor 
şi  al  Elveţienilor. 

Pe  de  altă  parte  există  neamuri  diferite,  care  vorbesc 
aceiaşi  limbă,  ca  de  ex,  Norvegienii  şi  Danezii,  Americanii, 
Englezii  şi  Irlandezii  şi  Intr'o  anumită  măsură  chiar  Ruşii, 
Sârbii  şi  Bulgarii.  Toate  aceste  diferite  situaţii  dovedesc 
că  nici  limba  nu  poate  fi  socotită  drept  izvor  de  naştere 
al  neamurilor. 

Aşa  numita  „teorie  empirică  a  naţiunii "  nu  face  nimic 
altceva  decât  enumără  elementele  presupuse  constitutive  şi 
esenţiale  în  viaţa  unui  neam.  Prin  această  enumerare  însă 
nu  se  dă  nici  un  fel  de  explicare  mulţumitoare  originii 
neamurilor.  Lipseşte  deci  şi  în  această  încercare  tocmai 
ceeace  este  mai  esenţial,  lipseşte  răspunsul  pozitiv  şi  satis¬ 
făcător  cu  privire  la  izvorul  de  mânecare  al  neamurilor. 

Deci,  după  cum  am  văzut,  nici  una  din  teoriile  amintite 
n'a  putut  să  ne  arate  în  chip  mulţumitor  izvorul  din  care 
purced  toate  neamurile  pământului.  Nereuşita  acestor  în¬ 
cercări  se  explică  prin  faptul  că  toate  aceste  teorii  au 
considerat  totdeauna  neamurile  ca  pe  nişte  realităţi  limitate 
în  imanent, 

Neamurile  insă  sunt  realităţi  ale  căror  începuturi  por¬ 
nesc  de  dincolo  de  lumea  imanentă,  ele  purced  din  planurile 
veşnice  ale  raţiunii  lui  Dumnezeu  şi  ca  atare  sunt  după  con¬ 
ţinutul  lor,  eterne,  izvorul  de  purcedere  al  neamurilor  este 
deci  însuşi  Dumnezeu.  De  aceea,  explicare  corectă  şi  satis¬ 
făcătoare  asupra  originii  neamurilor  nu  poate  da  decât 
acea  doctrină  care  admite  şi  învaţă  că  originea  tuturor 
lucrurilor  trebue  căutată  dincolo  de  lumea  văzută-  Doctrina 
aceasta  este  cuprinsă  integral  şi  desăvârşit  în  creştinism. 

Creştinismul  ne  învaţă  în  chip  pozitiv  că  toate  lucru¬ 
rile  din  lume  sunt  cugetate  etern  de  Dumnezeu.  în  acest 
sens,  lumea  întreagă  este  după  conţinutul  ei  eternă.  Doctrina 
creştină  despre  originea  lucrurilor  din  lume,  deci  şi  despre 
originea  neamurilor,  o  găsim  expusă  pe  scurt,  dar  intr'o 
formă  admirabilă,  în  cele  ce  urmează: 

„Ideile  tuturor  lucrurilor  din  lume  constitue  materialul 
cugetării  fiinţiale  a  lui  Dumnezeu,  sunt  nedespărţite  de 

fiinţa  lui“.  Teologul  rus  S.  Bulgakov  numeşte  organismul 
ideilor  dumnezeeşti,  viaţa  aceasta  intern  dumnezeească, 
autodescoperirea  fiinţei  dumnezeeşti  în  sine  însăşi,  Sofia 
necreată.  Iar  despre  lume  spune  că  este  exact  aceeaşi 
Sofie,  dar  în  formă  creată. 

Cosmosul  este  tot  lumea  dumnezeească,  dar  pusă  în 
stare  de  devenire  în  afară  de  Dumnezeu.  „Crearea  lumii 
constă  metafizic  în  aceea  că  Dumnezeu  a  pus  lumea  Sa 
dumnezeească  proprie  în  forma  de  devenire". 1 

Dar  între  lumea  creată  şi  cea  necreată  nu  e  numai 
apropierea  dintre  copie  şi  model,  ci  una  şi  mai  strânsă.  Lumea 
dumnezeească  nu  e  un  model  static,  ci  e  un  complex  de 
forţe  dinamice.  Ele  activează  dela  graniţa  metafizică  a 
lucrurilor,  mânând  desvoltarea  acestora  din  urmă  spre  forma 
care  se  află  în  ele  din  eternitate  realizată.  Dacă  o  persoană 
sau  o  plantă  se  desvoltă  într'un  anume  fel  şi  până  la  un 
anume  grad,  aceasta  nu  se  datoreşte  numai  întâmplării 
oarbe  şi  influinţelor  externe,  ci  modelului  forţă  care  de 
dincolo  de  graniţa  metafizică  a  acelei  persoane  sau  plante 
a  străbătut  în  ea  şi-i  orientează  organizarea  şi  asimilarea 
influinţelor  externe  într’un  sens  mai  dinainte  determinat. 
Mai  mult  chiar:  orice  persoană  sau  lucru  cuprinde  forma 
sa  întreaga  în  fiecare  moment  al  desvoltării,  numai  cât 
în  diverse  stadii  ale  desfăşurării.  Copilul  implică  în  sine 
forma  sa  deplină  dela  adânci  bătrâneţe,  iar  în  pântecele 
maicii  sale  deasemenea.  Se  poate  merge  aşa  până  la  punctul 
iniţial,  de  limită:  în  embrionul  minuscul  se  include  forma 
desăvârşită  a  exemplarului.  Iar  dincolo  de  embrionul  din 
stadiul  iniţial,  dincolo  nu  în  sens  spaţial,  ci  metafizic,  e 
alt  model,  modelul  spiritual,  modelul-forţă  din  care  îşi  ia 
puterea  embrionul  creat, 

Aşa  dar  modelul  spiritual,  modelul-forţă,  oricât  de  treptat 
conduce  desvoltarea  unui  exemplar  de  vietate,  totuşi  în 
momentul  iniţial,  în  momentul  creaţiunii,  a  făcut  un  pas 
uriaş,  a  făcut  în  fond  totul :  a  scos  la  evidenţă  creată  şi 
ipostatică  un  lucru  care  e  chipul  său. 


1  Mielul  lui  Dumnezeu,  Paris,  Ymca  Press  1933,  ed.  rusă,  p.  149, 

Misterul  acesta  apare  îti  toată  adâncimea  lui  când  me¬ 
dităm  la  creaţiunea  propriu  zisă  a  lumii.  Prin  acţiunea 
modelelor- forţă  apar  deodată  germenii  creaţi  ai  copiilor 
lor;  apar  deodată  chipurile  lor,  nedesvoltate.  Chipurile 
acestea  nu  sunt  o  iradiere  a  modelelor,  dar  nici  iradierea 
nu  lipseşte  din  chipuri,  căci  o  comunicare  de  forţă  dela 
modele  la  chipuri  trebue  să  aibă  loc.  S’a  făcut  aici  un 
transcensus  misterios,  o  trecere  dela  un  plan  la  alt  plan 
cu  totul  eterogen. 

Dar  în  embrionul  unui  exemplar  nu  se  cuprinde  numai 
forma  deplină  a  acelui  exemplar,  ci,  ca  potenţe,  şi  ale 
exemplarelor  ce  vor  descinde  din  el. 

Astfel  creaţiunea  propriu  zisă  n’a  constat  într’o  ară¬ 
tare  a  lumii  în  forma  ei  deplin  desvoltată,  cu  toate  spe¬ 
ciile  şi  varietăţile  lucrurilor  din  ea.  Dumnezeu  a  creat 
numai  seminţele  lucrurilor,  dar  în  aceste  seminţe  se  cu¬ 
prind  potenţial  toate  formele  ulterioare  ale  lor,  Desvol- 
tarea  aceasta  se  face  printr'o  colaborare  a  lui  Dumnezeu, 
ca  proniator,  cu  lumea.  Ceea  ce  este  dela  început  în  Dum¬ 
nezeu  deplin  descoperit  şi  desvoltat,  în  lume  se  arată  pe 
rând,  în  timp.  Desvoltarea  lumii  e  o  descoperire  în  timp 
a  formelor  care  există  etern. 

In  ce  priveşte  pe  om  în  special,  Dumnezeu  a  creat  la 
început  pe  Adam  şi  Eva.  Dar  în  ei  se  cuprindeau  potenţial 
toate  naţiunile.  Acestea  sunt  descoperiri  în  timp  ale  chi¬ 
purilor  care  există  etern  în  Dumnezeu.  La  baza  fiecărui 
tip  naţional  acţionează  un  model  dumnezeesc  etern  pe  care 
acea  naţiune  are  să-l  realizeze  şi  xn  sine  cât  mai  deplin*1.1 

Iată  prin  urmare  că  izvorul  de  purcedere  al  tuturor 
neamurilor  pământului  este  însuşi  Dumnezeu.  Confirmarea 
acestui  adevăr  s'a  făcut  dealtfel  în  cursul  istoriei  chiar  de 
către  Divinitate,  In  ziua  Cincizecimii,  în  ziua  Rusaliilor, 
pogorîrea  Duhului  Sfânt  în  forma  limbilor  de  foc  a  dat 
fiecărui  apostol  darul  deosebit  de  a  putea  vorbi  fiecărui 
neam  în  limba  sa.  Investirea  apostolilor  cu  acest  dar  al 
limbilor  implică  în  sine  recunoaşterea  şi  aprobarea  de 


1  Dumitru  Stăniloae;  Ortodoxie  şi  Românism,  Sibiu  1939,  p,  37 — 40. 

către  Dumnezeu  a  diversităţii  neamului  omenesc,  recunoa¬ 
şterea  existenţei  neamurilor. 

In  faţa  acestor  indiscutabile  adevăruri  ale  revelaţiei 
lui  Dumnezeu  trebue  să  spunem  că  tot  ceea  ce  teoriile 
amintite  au  considerat  drept  factori  constitutivi  şi  esenţiali 
în  procesul  naşterii  şi  vieţii  neamurilor  nu  sunt  nimic  alt¬ 
ceva  decât  elemente  care  umplu  cu  un  anumit  conţinut 
în  existenţa  imanentă  schema  originală,  schema  apriorică 
a  neamului.  Acestea  sunt,  cu  alte  cuvinte,  arătări  în  timp 
şi  pe  rând  a  ceea  ce  a  fost  potenţial  dintru  început  la  Dum¬ 
nezeu.  Ele  sunt  întrupări  văzute  a  ceea  ce  a  existat  nevăzut 
până  într’o  anumită  clipă  a  istoriei. 

Intru  cât  neamul  purcede  dela  Dumnezeu  şi  este  o 
realitate  voită  de  Dumnezeu  urmează  că  fiecare  individ 
este  dator  să  ajute  din  toate  puterile  sale  realizarea  inte¬ 
grală  pe  plan  spiritual  şi  material  a  neamului.  Ajutând 
această  realizare,  lucrăm  la  împlinirea  voii  lui  Dumnezeu 
în  lume  şi  invers :  orice  piedecă  pusă  în  calea  desăvârşirii 
neamului  este  o  opunere,  o  piedecă  în  calea  îndeplinirii 
voinţei  Creatorului.  Chiar  jertfa  supremă  pentru  neam 
trebue  primită  cu  cea  mai  înaltă  bucurie  şi  plăcere,  pen¬ 
tru  că  ea  este  cea  mai  desăvârşită  participare  a  individului 
la  actul  de  împlinire  a  planului  şi  a  voii  lui  Dumnezeu. 
A  fî  mereu  în  slujba  neamului  însemnează  a  fi  neîntrerupt 
în  slujba  lui  Dumnezeu,  în  slujba  Creatorului  şi  Părintelui 
nostru  al  tuturor. 

Privită  problema  originii  şi  a  existenţei  neamurilor 
pământului  în  lumina  creştinismului  —  singura  doctrină 
adevărată  şi  în  acelaşi  timp  deplin  satisfăcătoare  —  ne 
putem  da  seama  cât  de  absurdă  şi  potrivnică  realităţii  şi 
voii  lui  Dumnezeu  este  concepţia  acelora  care  pun  în 
discuţie  sau  chiar  contestă  în  zilele  noastre  dreptul  la  viaţă 
şi  libertate  al  neamurilor  mai  mici.  Este  în  această  atitu¬ 
dine  o  totală  nesocotire  atât  a  drepturilor  şi  vredniciilor 
neamurilor  mai  mici  ale  pământului  cât  şi  a  voii  lui 
Dumnezeu,  care  a  creat  alături  de  neamurile  mari  şi  nea¬ 
murile  mici,  pentru  ca  toate  să  se  bucure  de  viaţă,  de  pace 
şi  libertate. 

Noi,  cari  ştim  însă  şi  credem  ca  peste  sbuciumările 
şi  planurile  oamenilor,  că  peste  proiectele  şi  dorinţele  celor 
ce  se  numesc  mari  şi  tari,  rândueşte  destinul  tuturor  oa¬ 
menilor  şi  tuturor  neamurilor  Proniatorul  lumii  întregi, 
aşteptăm  cu  încredere  şi  cu  bună  nădejde  hotărîrea  lui 
Dumnezeu  întru  rânduirea  „lumii  noui“,  care  se  va  înălţa 
din  ruinele  războiului  actual.  Dumnezeu,  care  a  dat  fiinţă 
şi  viaţă  şi  neamului  nostru,  va  cântări  suferinţele,  jertfele 
şi  vredniciile  noastre  şi  va  rândui  cu  siguranţă  condiţiile 
de  viaţă  necesare  îndeplinirii  misiunii  pentru  care  am  fost 
creaţi  şi  aşezaţi  în  această  parte  a  lumii.  Noi  credem,  aş¬ 
teptăm  şi  primim  senini  această  sentinţă  a  lui  Dumnezeu. 


(se) 


VEŞNICIA  ORTODOXIE! 

* 

de 

Dr.  MILAN  P.  ŞESAN 

Profesor  la  Facultatea  de  Teologie  din  Cernăuţi 

Ortodoxia  însemnează  plenitudine  perfectă  a  doctrinei 
Mântuitorului,  păstrată  de  Biserică.  Dacă  Bisericii  i  se 
spunea  la  timpul  său  în  greceşte  „catolică  şi  apostolică" 
apoi  aceasta  în  sensul  că  ea,  Biserica,  având  menire  uni¬ 
versală  era  răspândită  în  lumea  largă  prin  Apostoli,  iar 
învăţătura  ce  se  preda  trebuia  să  fie  singura  dreaptă.  De 
aceea  cuvântul  de  „ortodox"  şi  „ortodoxie",  însemnând 
dreapta  credinţă,  a  intrat  dela  început  în  vocabularul  Bi¬ 
sericii.  Aşa  de  pildă  canonul  6  al  sin,  II  ecum.  din  381 
vorbeşte  de  „episcopi  ortodocşi",  în  opoziţie  cu  cei  ere¬ 
tici;  can.  7  al  aceluiaşi  sinod  aminteşte  eretici  cari  se 
întorc  la  „ortodoxie" ;  can,  1  al  sin,  III  ecum.  din  431 
vorbeşte  de  cei  cu  „credinţa  ortodoxă",  iar  can.  3  al  ace¬ 
luiaşi  sinod  aminteşte  de  „cei  ce  cugetă  ortodox",  iar  si¬ 
nodul  îşi  zice  „sinod  ortodox  şi  ecumenic". 

Astfel  a  fost  consfinţită  Ortodoxia. 

Şi  veşnicia  acestei  Ortodoxii  o  asigură  Mântuitorul 
Hristos,  zicând  că  Biserica  Sa  nici  porţile  iadului  nu  o 
vor  putea  înfrânge,  căci  El  este  cu  noi  până  la  sfârşitul  tim¬ 
purilor,  Dogmatic  luat,  Biserica  Mântuitorului  este  veşnică. 
Deci  şi  credinţa  ei  cea  dreaptă,  adevărata  mărire  a  lui 
Dumnezeu,  Ortodoxia,  are  aceeaşi  trăinicie,  având  autori¬ 
tate  şi  garanţie  divină.  Nimic  nu  poate  schimba  veşnicia 
Ortodoxiei,  orice  ar  face  oamenii.  Totuşi  oamenii,  prin 
faptele  lor  şi  pentru  ei,  şi- o  pot  însuşi,  întuneca  sau 
deadreptul  pierde. 

Cum  în  istoria  Bisericii  pe  pământ  şi  dealungul  vea¬ 
curilor  se  întâlnesc  cei  doi  factori  principali :  Ortodoxia  şi 
credincioşii,  se  pune  întrebarea  dacă  şi  în  viaţa  Bisericii, 
ca  un  organism  social  perfect,  cuprinzând  atât  Ortodoxia, 

2*. 

element  veşnic,  cât  şi  pe  credincioşi,  element  muritor  şi 
de  multe  ori  nestabil,  cu  viaţă  complexă  de  orientare,  se 
manifestă  această  trăinicie  vecinică  sau  cum  oamenii  cre¬ 
dincioşi  au  înţeles  să-şi  îndrumeze  viaţa  şî  faptele  potrivit 
acestei  veşnicii.  Realitatea  existenţei  istorice  şi  paralele  a 
mai  multor  confesiuni  creştine  forţează  chiar  această  în¬ 
trebare,  dacă  Biserica  sub  aspect  istoric  este  tot  atât  de 
veşnică,  după  cum  ea  este  veşnică  sub  aspect  dogmatic.  Cu 
alte  cuvinte,  din  analiza  trecutului  şi  din  prevederile  în 
viitor,  istoria  poate  evidenţia  veşnicia  Ortodoxiei  ? 

La  această  întrebare  răspunde  în  primul  rând  însuşi 
Mântuitorul  zicând,  că  unde  se  adună  doi  sau  trei  în  nu¬ 
mele  Său,  acolo  este  şi  El  prezent  în  mijlocul  lor.  Şi  unde 
este  prezent  Mântuitorul,  acolo,  evident,  este  totodată  pre¬ 
zentă  şi  veşnicia. 

Dar  iată  că  şi  sectarii  invoacă  acest  cuvânt  al  Mân¬ 
tuitorului,  afirmând  că  şi  atunci  când  ei  pomenesc  numele 
Domnului  Hristos,  Acesta  este  de  fapt  prezent  în  mijlocul 
lor.  Deci  şi  ei  ar  beneficia  de  aceeaşi  veşnicie  ca  şi  cei¬ 
lalţi  creştini. 

Cum  stăm  cu  această  întrebare  ?  Este  Mântuitorul 
prezent  oricând,  sau  nu  ?  Sigur  că,  în  calitate  de  Fiu  al 
lui  Dumnezeu,  Mântuitorul  este  atotprezent.  Dar  dogmatic 
este  probat  că  cei  doi  sau  trei  cari  invoacă  numele  Mân¬ 
tuitorului  trebue  să-l  invoace  într'o  măsură  anumită,  stând 
adică  pe  baza  temeinică  a  integrităţii  doctrinei  date  de 
Mântuitorul,  Deci,  în  ipostasa  Sa  bisericească,  Mântuitorul 
este  prezent  acolo  unde  se  respectă  cu  sfinţenie  întreaga 
Sa  învăţătură  şi  nu  se  respinge  nici  o  singură  iotă  din  ea. 
Contează  deci  respectarea  ortodoxă  a  învăţăturii  Domnului 
şi  nu  o  extensiune  teritorială  sau  o  singularizare  doctri¬ 
nară,  E  drept,  respectarea  Ortodoxiei  poate  fi  limitată  în 
spaţiu  geografic,  dar  ea  nicidecum  nu  poate  fi  limitată  în 
profunzime.  Precum  ecumenicîtatea  nu  înseamnă  o  canti¬ 
tate  fizică  sau  teritorială,  ci  numai  intensitate  totală  de 
credinţă  în  Domnul,  fără  sofisticării  scolastice  sau  raţiona- 
lisme  personale,  tot  aşa  şi  Ortodoxia  nu  înseamnă  expan¬ 
siune  internaţională,  ci  ataşament  universal,  deplin  şi  in¬ 
tegral  faţă  de  Mântuitorul  şi  învăţătura  Sa. 

Ortodoxia  este  forţa,  este  intensitatea  fără  de  care  nu 
există  adevărată  Biserică  a  Domnului  pe  pământ,  şi  nu 
este  asigurată  veşnicia. 

Din  istoria  Bisericii,  câteva  icoane  caracteristice,  cari 
ies  din  comun,  ne  evidenţiază  în  ce  fel  a  fost  respectată 
în  decursul  vremurilor  mărirea  cea  adevărată  a  Domnului. 

La  răstignirea  Mântuitorului,  sub  cruce,  stăteau  la 
timpul  său  numai  câteva  persoane  dragi  Domnului:  Maica 
Sa,  Mar  ia  lui  Cleopa,  Maria  Magdalena  şi  Apostolul  Ioan. 
De  ceilalţi  apostoli  nu  pomeneşte  evanghelia ;  poate  că 
stăteau  mai  departe.  In  orice  caz  Petru  stătea  mustrat  în 
cuget  din  cauza  lepădării  sale,  iar  Iuda  Iscarioteanul,  vân¬ 
zătorul,  se  legăna  undeva  în  bătaia  vântului. 

învierea  Mântuitorului  îi  electrizează  însă  pe  toţi ; 
Domnul  a  înviat :  este  gândul  lor,  cuvântul  lor  şi  fapta  lor. 
Reaşezarea  Iui  Petru  în  apostolat  şi  trimiterea  Apostolilor 
în  lumea  largă  spre  a  vesti  evanghelia  Domnului,  cu  darul 
vorbirii  în  limbi  şi  asistenţa  Mângaitorului,  îi  pune  pe 
Apostoli  în  mişcare.  Misiunea  universală,  cu  toată  împotri¬ 
virea  lumii  de  atunci,  Apostolii  o  săvârşesc  având  convin¬ 
gerea  clară  şi  fermă  în  ortodoxia  evangheliei  pe  care  o 
predică.  Nu  contează  cui  i  se  adresează  cuvintele,  ci  im¬ 
portanţă  are  ce  se  predică.  Acest  ce  trebue  să  însemne 
mântuire  individuală  şi  nu  o  subjugare  a  lumii. 

Veşnicia  acestei  ortodoxii  propovăduite  de  sf.  Apostoli 
o  dovedesc  cununile  de  martiri  pentru  Hristos,  cu  cari  se 
încununează  zecile  şi  sutele  de  credincioşi.  Creştinismul 
cucereşte  societatea  păgână,  pătrunde  în  temple  şi  ajunge 
până  la  curtea  imperială.  Dar  Ortodoxia  întâmpină  piedici : 
o  combat  iudeii,  filosofii  şi  preoţii  păgâni,  apoi  şi  împă¬ 
raţii  romani.  Se  inaugurează  prigoniri  grozave,  cari  ţin  mai 
bine  de  două  secole.  Imperiul  roman  doreşte  să  distrugă  cre¬ 
ştinismul,  căci  se  teme  a  nu  fi  distrus  de  acesta.  Zece 
prigoane  mari  numără  istoria ;  sute  şi  mii  de  martiri  îi  po¬ 
meneşte  sinaxarul.  Şi  totuşi,  după  cuvintele  lui  Tertullian, 
la  începutul  sec.  III,  toate  le  umpluse  creştinismul,  iar  pă¬ 
gânilor  le  lăsase  doar  templele  goale.  Iar  sângele  martirilor 
era  sămânţa  creştinismului  veşnic.  Domnul  era  mereu  pre- 

zent  între  aceşti  credincioşi  ai  Săi,  cari  cu  încredere  in¬ 
vocau  numele  Lui  şi  pentru  El  sufereau  chinuri  de  moarte. 

Dar  situaţia  se  schimbă,  împăratul  Constantin  cel  Mare 
decide,  în  anul  313,  ca  creştinismul  să  devină  religie  tole¬ 
rată  în  imperiu,  religie  de  stat  pentru  creştini ;  apoi  împăratul 
Teodosie  I  ordonă,  în  380,  ca  creştinismul  să  fie  singura 
religie  de  stat  pentru  toată  lumea,  iar  împăratul  Teodosie  II 
admite  din  419  ca  funcţionari  ai  statului  numai  pe  creştini. 
Iată,  deci,  că  Domnul  nu  şi-a  părăsit  Biserica,  ci  a  făcut  ca 
ea  să  triumfeze.  Şi  de  fapt,  imperiul  care  până  atunci  se 
temea  de  Biserică  şi  o  prigonia,  de  acum  înainte  îşi  leagă 
viaţa  şi  existenţa  sa  de  cea  a  Bisericii,  voind  astfel  să  be¬ 
neficieze  de  veşnicia  ei ;  Biserica  devine  chezăşia  existenţei 
şi  a  integrităţii  imperiului. 

Totuşi  în  aceeaşi  vreme  se  ivesc  şi  abateri,  încât  se 
naşte  întrebarea  dacă  şi  ereziile  cari  apar  sunt  dovada 
prezenţei  Domnului  în  mijlocul  celor  credincioşi.  Sunt  multe 
şi  grave  ereziile ;  sunt  ca  nişte  pete  negre  în  istoria  Bi¬ 
sericii,  iniţiate  fiind  de  creştini.  Totuşi  ele  nu  fac  din 
istoria  Bisericii  o  luptă  între  Satana  şi  Dumnezeu  şi  nici 
nu-i  dau  aspectul  unui  registru  al  abaterilor  dela  dreapta 
credinţă.  In  cadrul  istoriei  Bisericii,  care  este  un  complex 
de  fapte,  cuprinzând  viaţa  în  Biserică,  în  această  împărăţie 
a  lui  Dumnezeu  pe  pământ,  ca  o  pregătire  pentru  împă¬ 
răţia  cea  veşnică  a  lui  Dumnezeu  de  dincolo  de  aceasta 
lume,  ereziile  apar  ca  pietre  de  încercare  în  sens  negativ, 
dar  importanţa  lor  este  pozitivă  şi  istorică,  în  sensul  că 
ele  sesizează  în  primul  rând  acele  principii  de  credinţă 
cari  sunt  grele  sau  rău  înţelese  de  credincioşi,  forţând  lă¬ 
murirea  acelor  puncte  din  doctrina  creştină,  forţând  o  lă¬ 
murire  cu  valoare  ecumenică-untversală,  care  să  oblige 
toată  iurnea  creştină.  Dar  după  ce  s'a  făcut  această  lămu¬ 
rire  a  adevărului  dogmatic,  dăinuirea  ereziilor  pe  mai 
departe  nu  mai  are  nici  o  justificare.  Şi  au  fost  7  sinoade 
ecumenice  cari  au  rezolvit  problemele  doctrinare,  fixând 
dogmele  şi  canoanele  necesare.  Este  vrednic  de  reţinut 
că  toate  aceste  7  sinoade  ecumenice  s’au  ţinut  în  Răsărit. 
Ivirea  ereziilor  şi  combaterea  lor  la  sinoade  dovedeşte  o 
profundă  pătrundere  a  problemelor  teologice  în  Răsărit, 

precum  şi  cerinţa  lămuririi  chestiunilor  grele  din  doctrină. 
De  aceea  Răsăritul  rămâne  ortodox. 

Netrăind  însă  aceeaşi  viaţă  speculativă  elină  din  Ră¬ 
sărit,  Apusul  european,  moştenind  firea  practică  a  latinului, 
este  lipsit  de  un  corectiv  ecumenic,  în  ipostasa  unui  sinod 
de  a  toată  lumea,  aşa  că  el,  încetul  cu  încetul,  începe  a 
lua  în  considerare  cantitatea  şi  nu  calitatea  ;  el  primeşte 
un  centru  de  gravitaţie  geografic,  încununat  cu  aureola 
urbei  eterne.  Aşa  se  naşte  în  sec,  V  ideia  despre  primatul 
papal.  Prin  el  se  pune  prima  piatră  la  fundamentul  deo¬ 
sebirii  apusului  cantitativ  -  catolic  de  răsăritul  calitativ- 
ortodox. 

Imperiul  bizantin  înţelegând  spiritul  naţional  al  Bise¬ 
ricii,  îşi  leagă  mai  strâns  viaţa  sa  de  Biserică,  Aceasta  şi 
pentru  faptul  că  duşmanii  Bisericii,  ereticii,  devin  totodată 
şi  duşmani  înverşunaţi  ai  imperiului.  A  sprijini  Biserica, 
înseamnă  totodată  a  sprijini  însăşi  temelia  şi  existenţa  sta¬ 
tului.  De  aceea  marele  împărat  Justinian  I  (+  565),  nu 
inaugurează  acel  deochiat  cezaropapism,  după  acuza  ne¬ 
dreaptă  a  apusenilor,  ci  împăratul  inaugurează  un  sistem 
perfect  de  colaborare  sinceră  între  Stat  şî  Biserică,  numit 
de  el  „simfonie  deplină".  Prin  ea,  Statul  şi  Biserica  se 
sprijinesc  reciproc  în  această  lume,  fără  ca  mirenii  să  în¬ 
cerce  vreo  dominare  în  Bisşrică,  sau  peste  votul  episco¬ 
pului,  Ci  împăratul  dă  Bisericii  toată  asistenţa,  pentru  ca 
ea  să  poată  promova  principiile  bineplăcute  lui  Dum¬ 
nezeu  şi  prevestitoare  de  viaţă  veşnică  dincolo,  iar  de 
viaţă  morală  şi  plină  de  dragoste  dincoace. 

Răsăritul  susţine  cu  înfrigurare  lupta  pentru  Ortodoxie, 
iar  prin  erezii  spiritul  clarvăzător  se  antrenează,  aşa  că 
ştie  să  descopere  repede  erorile,  să  le  vizeze,  să  le  com¬ 
bată  şi  să  fixeze  corectivul  scripturîstic.  Şi  ca  să  se  cu¬ 
noască  deplin  cuprinsul  acestei  Ortodoxii  veşnice,  pentru 
care  s’au  străduit  sinoadele  ecumenice  şi  sf.  Părinţi,  sf. 
Ioan  Damaschinul  (f  749)  îl  fixează,  ca  primul,  în  scris, 
într'un  sistem  coordonat,  in  lucrarea  fundamentală  :  ’Axpt^ 
sxSoaiţ  rfj$  opâoSocou  matewţ ;  sau  pe  româneşte :  Expunere  pre¬ 
cisă  asupra  credinţei  ortodoxe.  De  acum  înainte  Răsă¬ 
ritul  cunoaşte,  atât  după  cuprins,  cât  şi  după  nume,  ple- 

nitudinea  Ortodoxiei.  In  continuare,  sinodul  de  completare 
al  sinodului  VII  ecumenic,  din  anul  843,  decretează  la  11 
Martie  inaugurarea  zilei  festive  şi  specifice  în  cinstea 
dreptei  credinţe,  a  Duminecii  Ortodoxiei.  Ea  luminează 
de  acum  înainte  calea  tuturor  credincioşilor  cari  îl  caută 
pe  Mântuitorul. 

Dumineca  Ortodoxiei  fu  însoţită  de  Dumineca  sf.  Cruci 
pentru  că  ambele,  Ortodoxia  şi  Crucea,  dela  Domnul,  se 
ajung  una  pe  calea  celeilalte.  La  credinţa  mântuitoare  or¬ 
todoxă  nu  se  ajunge  pe  calea  plăcerilor  şi  a  măririlor  lu¬ 
meşti,  ci  pe  calea  spinoasă  a  renunţărilor;  nu  trufie,  ci 
smerenie ;  nu  dominare  peste  alţii,  ci  servirea  tuturor ;  nu 
forţă,  ci  libertate;  nu  profit,  ci  dragoste. 

Apusul  creştin,  orientându-se  acum  spre  Roma,  unde 
se  inaugurează  şi  se  ţese  o  politică  papală  faţa  de  prin¬ 
cipii  statelor  ce  se  înfiripează  după  năvălirile  barbarilor, 
se  unifică,  nu  atât  în  credinţă,  căci  el  nu-şi  însuşeşte  prin¬ 
cipiile  Ortodoxiei,  ci  în  conducerea  unitară  supremă.  Con¬ 
tează  universalismul  terestru,  în  frunte  cu  papa,  care  îşi 
arogă  dreptul  de  vicar  ai  Domnului  Hrîstos,  înlocuindu-1 
pe  acesta  pe  pământ.  Şi  când  acest  Apus  papal  începe 
interpretări  teologice,  atunci  el,  pe  baza  spiritului  său 
practic  şi  a  orgoliului  jurisdicţional,  înclină  şi  spre  unele 
devieri  doctrinare  oportune  lui.  Şi  astfel  se  pune  a  doua 
piatră  pentru  desbinarea  Apusului  de  Răsărit, 

Ecumenicitatea  creştină  distinge  astfel  trei  aspecte :  unul 
ortodox,  de  limbă  greacă  şi  naţională,  altul  de  limbă  ex¬ 
clusiv  latină,  şi  al  treilea  eretic,  de  limbi  locale.  Cum  ere¬ 
ticii  sunt  respinşi  în  principiu,  rămân  faţă  în  faţă  cele  două 
lumi :  lumea  ortodoxă  cu  centrul  în  imperiul  bizantin  şi 
lumea  catolică  cu  centrul  la  Roma.  Una  cere  deplinătatea 
credinţei  şi  e  total  intensivă,  cealaltă  cere  universalitatea 
şi  e  total  extensivă.  In  această  stare  e  firesc  să  se  pro¬ 
ducă  ciocniri  de  natură  teritorială,  personală  şl  în  cele 
din  urmă  principială.  Patriarhul  Fotîe,  credincios  Or¬ 
todoxiei  ecumenice,  semnalează  în  enciclica  sa  din  anul 
867  că  creştinătatea  apuseană  nu  mai  respectă  ortodoxia 
celor  7  sinoaae  ecumenice;  el  observă  învăţături  şi  uzuri 
noui,  cari  nu  se  potrivesc  cu  Ortodoxia  tradiţională.  Iar 

când  aceste  uzuri  Apusul  caută  să  le  impună  Răsăritului 
deodată  cu  pretenţia  de  primat  jurisdicţional,  atunci  Or¬ 
todoxia  nu  mai  poate  tăcea.  Ea  răspunde.  Dar  răspunsul 
ei  este  considerat  drept  provocare  la  adresa  papei.  Car¬ 
dinalul  Humbert  ia  drumul  Constantinopoîului.  Fire  impul¬ 
sivă,  cardinalul,  4  luni  după  moartea  papii,  depune  pe- 
altarul  bisericii  sf.  Sofii  din  Constantînopol  decretul  de 
excomunicare  a  patriarhului,  deodată  cu  anatema  asupra 
Răsăritului, 

Surpriza  a  reuşit.  Buimăciţi  la  început  de  rapiditatea: 
cu  care  s'au  precipitat  evenimentele,  răsăritenii  se  văd  în 
cele  din  urmă  necesitaţi  să  ia  poziţie  faţă  de  această  pro¬ 
vocare,  Ei  declară  solemn,  la  un  sinod,  că  această  anatemă 
să  cadă  asupra  provocatorului.  Şi  astfel  se  inaugurează 
marea  schismă  din  anul  1054.  Apusul  se  separă  de  Răsărit, 
făcând  precisă  distincţia  dintre  cele  două  sfere  de  cultură 
europeană,  bazate  pe  cele  două  lumi  rasiale  deosebite : 
cea  greacă  şi  cea  latină.  In  laturea  bisericească  se  disting 
de  acum  înainte  două  lumi  mari  religioase :  Biserica  ro- 
mano-catolică  în  Apus  şi  Biserica  ortodoxă  în  Răsărit, 
Deşi  Mântuitorul  a  înfiinţat  numai  o  singură  Biserică,  una 
singură  şi  veşnică,  iată  că  oamenii  fac  dintr’ânsa  două. 
Ambele  se  consideră  Biserici  adevărate,  deşi  adevărul  este 
numai  unul.  Se  pune  deci  întrebarea :  care  din  aceste  două 
Biserici  este  cea  adevărată  şi  veşnică,  adică  păstrează  mai 
departe  adevărul  ortodox?  Apusenii  impută  Răsăritului 
schisma,  iar  ortodocşii  impută  apusenilor  eterodoxii. 

Pe  măsura  comparaţiei  istorice,  indicând  fapte  carac¬ 
teristice,  se  pot  trage  concluzii.  Să  începem  cu  Apusul. 

Credincioşi  primatului,  afişat  teoretic  şi  practic  de 
papi,  începând  cu  Grigorie  VII,  romano-apusenii,  transfor¬ 
maţi  în  papalişti,  se  întemeiază  istoric  pe  Decretaliile  lui 
Isidor ;  dar  acestea  au  fost  dovedite,  în  sec.  XV,  de  Ni- 
colae  Cusanul,  ca  plăsmuite.  Dreptul  papii  la  stat  pămân¬ 
tean  se  bazează  pe  Donaţia  Constantiniană ;  dar  aceasta  a 
fost  dovedită,  tot  în  sec.  XV,  de  Laurenţia  Valla,  ca  falsă. 
Papaliştii  apără  drepturile  papii  şi  ale  Bisericii  şi  prin 
ordine  monahale  cavalereşti,  deci  există  monahi  mânuitori 
de  armă  ucigătoare  ;  iar  acestora  li  se  datoreşte  în  cele  din. 

urmă  pierderea  locurilor  sfinte,  recucerite  prin  cruciade, 
Increştinarea  se  face  în  dese  rânduri  cu  arme.  Teologia 
apuseană  este  expusă  scolastic,  care  sistem  dă  faliment  în 
sec,  XIV,  prin  William  Occam,  inauguratorul  concepţiei 
despre  un  dublu  adevăr.  Inchiziţia  se  dovedeşte  o  insti¬ 
tuţie  de  tortură  sufletească  şi  trupească,  înlocuind  aproape 
iadul;  printre  victimele  ei  se  numără  mii  de  nevinovaţi. 
Indulgenţele  degenerează  în  abuz,  provocând  desmăţ  şi  de¬ 
moralizare,  înşişi  papii  cei  „infailibili"  sunt  dovediţi  vinovaţi 
de  fapte  nesăbuite.  Acumularea  de  averi  şi  preţuirea  bunu¬ 
rilor  trecătoare  pământeşti  devine  un  principiu  pozitiv. 
Captivitatea  babilonică  şi  schisma  cea  mare  a  papilor  pro¬ 
duce  nemulţumiri,  destrămări  şi  dorinţe  după  reformă  in 
căpiţe  et  membris,  care  nu  se  produce,  fiind  sabotată  de 
papi.  Totuşi  papa  vrea  să  fie  suveran  pontif  şi  arbitru  al 
politicii  europene.  Şi  toate  aceste  nazuinţi  la  mărire  lu¬ 
mească  sunt  mascate  apoi  de  o  morală  flexibilă  iezuită. 

Promovează  deci  Apusul  cu  aceste  mijloace  o  doctrină 
veşnică  ? 

Faptul  că  poziţia  Bisericii  romano-catoîiee  este  apă¬ 
rată  prin  tot  felul  de  mijloace  lumeşti  şi  omeneşti,  dove¬ 
deşte  îndestul  ca  avem  în  faţa  noastră  o  instituţie  cu 
aspecte  mai  mult  omeneşti  decât  divine.  Avem  în  faţa  noa¬ 
stră  o  confesiune  şi  nu  o  Biserică, 

Şi  Gamaliil  din  Faptele  Apostolilor  zicea  la  timpul 
său  că  daca  încercarea  şi  lucrarea  Apostolilor  este  dela 
oameni,  se  va  nimici.  Iar  istoria  papalităţii  înregistrează 
atâtea  fapte  cari  au  fost  nimicite  sau  au  dus  la  nimicire. 

In  paralelă,  în  Răsărit  istoria  constată  lipsa  tuturor 
acestor  frământări,  privitoare  la  măriri  lumeşti.  Frămân¬ 
tările  din  Răsărit  erau  de  natură  dogmatică,  pentru  lămu¬ 
rirea  temeinică  a  adevărului  teologic  ortodox.  Dar  epoca 
lor  a  trecut-  Iar  frământările  legate  de  dorinţi  deşarte,  de 
subjugare  a  altora,  a  statului,  de  trufie  jurisdicţională,  de 
diplomaţie  internaţională  cu  toate  accesoriilor  lor.  Orto¬ 
doxia  nu  le-a  cunoscut.  Ea  se  desvoltă  din  contră  în  cadru 
naţional,  trăind  din  tezaurul  său  nesecat  tradiţional.  Ea  nu 
cunoaşte  evoluţii  cari  să  o  înstrăineze  teoretic  şi  practic 
de  ceea  ce  a  învăţat  Mântuitorul  şi  a  fost  fixat  de  cele  7 

sinoade  ecumenice.  Elementul  omenesc,  cu  poftiri  lumeşti, 
nu  a  prins  stăpânire  pe  principiile  ei.  Ortodoxia  ştie  că 
o  instituţie  de  origine  divină  nu  poate  fi  apărată  prin 
arme  fizice  şi  omeneşti,  ci  numai  prin  spirit  deplin  cre¬ 
dincios,  prin  propovăduirea  cuvântului  viu  şi  prin  jertfă. 

Că  Răsăritul  rămâne  păzitor  al  tradiţiei  vechi,  aceasta 
o  admite  chiar  şi  Apusul,  considerând  Răsăritul  ortodox 
numai  ca  schismatic;  iar  la  sinoadele  aşa  zise  unioniste, 
însuşi  Apusul,  impunând  Răsăritului  cele  4  puncte  princi¬ 
pale  de  deosebire  (primatul,  azimele,  purgatoriul  şi  filioque), 
recunoaşte  singur  că  prin  aceste  puncte  el  se  deosebeşte 
de  Răsărit- 

Survine  căderea  imperiului  bizantin  în  1453,  iar  la 
1517  se  inaugurează  în  Apus  mişcarea  luterană. 

Luteranismul  răsare  dintr'o  opoziţie  vădită  faţă  de 
papism.  Cum  orice  opoziţie  poartă  în  sine  germenele  ne¬ 
mulţumirii,  se  vede  că  papismul  l-a  provocat,  intr'o  mă¬ 
sură  oarecare.  O  Ortodoxie  veşnică  însă  nu  poate  produce 
nemulţumiri  omeneşti,  ci  pe  acestea  le  produce  numai  o 
instituţie  cu  caracter  omenesc.  Dar  protestantismul,  susţi¬ 
nând  că  este  mai  bun,  în  curând  se  pulverizează  într'un 
număr  mare  de  fracţiuni,  după  cum  diferiţii  interpreţi  în¬ 
ţelegeau  Sf.  Scriptură  şi  judecau  cuprinsul  ei  după  capa¬ 
citatea  raţiunii  lor  mărginite,  punând  mai  presus  de  desco¬ 
perirea  divină  şi  de  cuvântul  Mântuitorului  mintea  lor  ome¬ 
nească.  Astfel  protestanţii  apar  ca  proorocii  cei  mincinoşi, 
cari  nu  pot  da  roade  bune.  Iar  roadele  lor  cele  rele  se 
cunosc  In  istorie;  sute  de  fracţiuni  confesionale,  cari  prin 
raţionalismul  şi  criticismul  lor  dus  până  la  absurd  pregă¬ 
tesc  mişcarea  sectară,  aconfesională  şi  în  cele  din  urma 
până  şi  pe  cea  atee.  însăşi  răspândirea  protestantismului  în 
statele  europene  denotă  o  puternică  doză  de  interese  ome¬ 
neşti,  decât  convingeri  religioase. 

Protestantismul  nu  clădeşte  pe  tradiţia  Bisericii  vechi ; 
el  nu  este  o  reîntoarcere  la  Evanghelia  Mântuitorului,  dela 
care  zicea  că  se  abătuse  Apusul,  ci  el  devine  mai  vârtos 
o  îndepărtare  anarhică  de  Evanghelie.  Legându-se  de  ra¬ 
ţiunea  omului,  atât  de  diferită  şi  mărginită,  el  nu  mai  are 
valoare  veşnică;  aceasta  şi  pentru  faptul  că  a  lepădat  ca 

un  balast  toată  moştenirea  tradiţiei.  El  însuşi  admite  că 
singuritele  fracţiuni  confesionale  nu  sunt  în  posesia  adevă¬ 
rului  întreg  bisericesc,  ci  numai  parţial  şi  fracţionar;  abia 
toate  confesiunile  creştine  întrunite  la  un  loc  cunosc  şi 
păstrează  acest  adevăr  în  mod  integral;  şi  această  inte¬ 
gritate  este  văzută  prin  prisma  protestantă.  Deci  şi  aici 
omul  a  stricat  revelaţia  divină. 

Cum  stăm  cu  Răsăritul  ortodox? 

El  stă,  geografîceşte  luat,  între  ciocan  şi  nicovală.  De 
o  parte  îl  prigoneşte  crud  mahomedanismul,  de  altă  parte 
îl  asaltează  protestantismul  de  felurite  nuanţe,  urmat  de 
prozelitismul  insidios  şi  neiertător  papistaş,  care  mai  creazâ 
şi  hibridul  unit.  Biserica  ortodoxă  este  răşluită  în  sta¬ 
tele  supuse  semiluneî  şi  papii.  Se  aruncă  sorţii  pentru 
veşmântul  doctrinar  al  Ortodoxiei;  nu  se  precupeţesc  nici 
intrigile  cele  mai  josnice  în  vederea  vreunui  profit  oare¬ 
care.  Dar  Ortodoxia  rezistă  şi  trăieşte  mai  departe,  ne¬ 
trâmbiţată.  Ea  nu  prea  e  cunoscută  în  Apus,  pentru  că  nu 
întreţine  relaţii  politice  internaţionale  şi  nici  nu  crează 
teorii  năstruşnice  teologice,  ca  să  se  vorbească  de  ele.  Dar 
ea  ştie  să  răspundă  hotărît  tuturor  asalturilor  nemiloase. 
De  aceea  i  se  potrivesc  pe  deplin  cuvintele  Mântuitorului, 
adresate  la  timpul  său  Apostolilor,  că  vor  fi  daţi  în  ju¬ 
decată,  bătuţi,  vor  fi  duşi  înaintea  împăraţilor  şi  diregă- 
torilor,  vor  ii  urîţi,  prigoniţi  şi  huliţi.  Dar  cine  va  răbda 
până  la  sfârşit  va  fi  mântuit.  Iar  Biserica  ortodoxă  nu  a 
încetat  nici  în  timpul  prigonirilor  celor  mai  grele  şi  sub 
ameninţările  cele  mai  grozave  să-l  mărturisească  pe  Hri- 
stos,  preferând  torturi  şi  silnicii  decât  să  renege  vreo  iotă 
din  învăţătura  Mântuitorului.  Şi  în  tot  acest  timp,  din  sânul 
Bisericii  ortodoxe  nu  a  răsărit  nici  o  erezie.  Mişcările 
cari  totuşi  se  produc  şi  de  cari  se  face  caz  în  Apus,  au 
un  alt  substrat.  Aşa  bogomilismul  este  o  sectă  veche,  un 
pavlicianism  efemer,  pe  care  şi  Apusul  l-a  cunoscut  bine 
în  spaţiul  său  teritorial.  Isihasmul  este  din  contră  o  miş¬ 
care  mistică,  un  ataşament  lăuntric  faţă  de  Domnul;  con¬ 
cluziile  lui,  cu  formă  chiar  mai  perfectă,  seamănă  cu  con¬ 
cepţiile  similare  apusene ;  e  taxat  eretic  de  apuseni  numai 
din  motive  oportuniste.  Iar  rascolul,  ca  şi  sectele  ruseşti, 

şi  în  genere  sectarismul,  nu  se  datoresc  unei  nemulţumiri 
cu  Ortodoxia,  ci  se  datoresc,  pe  de  o  parte  elementului 
tătăresc  infiltrat  în  sângele  şi  mentalitatea  slavilor  ruşi,  iar 
pe  de  altă  parte  se  datoreşte,  în  genere,  influinţei  curen¬ 
telor  protestante  sectare,  ajunse,  subversiv  de  regulă,  la 
cunoştinţa  diferiţilor  oameni  slabi  de  înger.  Şi  Apusul  cu¬ 
noaşte  problema  sectară,  ca  o  problemă  a  unui  timp  stă¬ 
pânit  de  interese  imediate,  în  dauna  celor  veşnice. 

Mărturia  istorică  mai  relatează  că  şi  atunci  când 
Ortodoxia  suferia  în  Rusia  bolşevică  cele  mai  teribile  per¬ 
secuţii,  când  preoţii,  credincioşii  şi  instituţiile  bisericeşti 
nu  mai  erau  sigure  de  ziua  ce  vine,  când  bolşevismul  de¬ 
cretează  nimicirea  totală  a  Bisericii,  atunci,  în  1929,  con¬ 
ducătorii  rascolnicilor  iau  contact  cu  Patriarhia  rusă  pentru 
o  revenire  a  lor  la  Biserica  ortodoxă. 

Oare  câte  exemple  de  acest  fel  poate  oferi  în  acelaşi 
timp  Apusul  european,  liber  de  prigoniri,  democratic  şi 
progresat?  întâlnim,  ce-i  drept,  silinţe  peste  silinţe  pentru 
o  înţelegere  interconfesională,  promovate  de  protestanţi,  cu 
totala  abţine?  e  a  papaliştilor.  Dar  toate  aceste  silinţe  dau 
faliment,  pentru  că  şi  fracţiunea  cea  mai  minusculă  sectară 
se  încăpăţânează  şi  nu  voieşte  să  renunţe  Ia  particularită¬ 
ţile  ei  confesionale.  Elementul  omenesc  domină  peste  tot. 
Veşnicia  creştinismului  este  văzută  de  interconfesionalişti 
numai  în  unitatea  diversităţii,  adică  în  privirea  multico¬ 
loră  şi  prin  diferite  prisme  a  aceluiaş  adevăr.  Deci  nici 
această  mişcare  nu  poate  prezenta  garanţia  unei  veşnicii. 

Rămâne  deci  în  picioare  singurul  adevăr,  demonstrat 
şî  de  istorie,  că  veşnicia  se  cuprinde  numai  în  păstrarea 
stabilităţii  doctrinei ;  numai  în  acest  caz  evoluţia  istorică 
apare  corespunzătoare  şi  numai  atunci  nu  se  produc  fră¬ 
mântări  interne  în  Biserică,  fiind  respectată  unitar  şi  inte¬ 
gral  doctrina  mântuitoare,  aşa  cum  a  propovăduit-o  Domnul 
Hristos,  fără  ornamentaţii  omeneşti.  Istoria  arată  că  unde 
Mântuitorul  a  purtat  cununa  de  spini,  acolo  nu  se  cuvine 
purtarea  unor  demnităţi  străine  de  rostul  Bisericii.  Şi  Bi¬ 
serica  ortodoxă  a  purtat  mai  întotdeauna  cununa  de  spini, 
căci  nu  s'a  lepădat  de  Hristos  pentru  veleităţi  lumeşti  sau 
pentru  bunuri  materiale  trecătoare,  iar  ostenitorii  ei  mai 

adesea  nu  aveau  acoperemânt  deasupra  capului,  în  misiunea 
lor  universală. 

De  Hristos  cel  veşnic  nu  ne  putem  apropia  cu  idei 
anarhiste  religioase  despre  Dumnezeu,  şi  nici  cu  ideia  unei 
supremaţii  ce  se  substitue  Mântuitorului,  cî  de  Hristos  cel 
veşnic  ne  apropiem  numai  cu  dragoste  şi  smerenie  sinceră. 

împărăţia  Mântuitorului  nu  este  din  lumea  aceasta ;  ea 
nu  se  caută  şi  nu  se  ajunge  pe  cale  de  măriri  şi  pasiuni 
lumeşti,  căci  după  cuvântul  Mântuitorului,  cel  mai  mare 
dintre  slujitorii  Bisericii  se  cuvine  să  fie  totodată  şi  cel 
mal  mic,  iar  cel  ce  cârmuieşte  să  fie  în  smerenie  deopo¬ 
trivă  cu  cel  ce  slujeşte.  Măririle  lumeşti  aparţin  stăpâni¬ 
rilor  lumeşti,  iar  lui  Dumnezeu  dragoste  şi  servire  devo¬ 
tată  în  numele  Domnului  lisus  Hristos. 

Dogma  bisericească  nu  corectează  istoria,  ci  istoria 
constată  viaţa  bisericească  aşa  cum  s'a  desvoltat  ea,  pozitiv 
şi  negativ,  adică  ţinând  seamă  de  viaţa  trăită  potrivit 
principiilor  veşnice  creştine,  ca  şi  de  viaţa  trăită  în  ino¬ 
vaţii  doctrinale,  cari  provoacă  un  şir  de  fapte  nepotrivite 
cu  principiile  veşnice,  stabilite  de  Mântuitorul.  Scopul  nu 
poate  sfinţi  mijloacele  nici  în  istoria  bisericească. 

Astfel  istoria,  care  relevează  faptele  vieţii  bisericeşti  şi 
lămureşte  sensul  genezei  lor  prin  prisma  tăriei  dogmatice, 
demonstrează  lămurit  că  Biserica,  în  sens  de  plenitudine 
perfectă  a  credinţei  mântuitoare,  este  numai  Biserica  or¬ 
todoxă.  Ea  are  veşnicie,  fiind  strâns  legată  de  Mântuitorul 
şi  învăţătura  Sa  mântuitoare.  Iar  ceilalţi  creştini  eterodocşi, 
ori  câte  măriri  ar  avea  şi  de  ori  câtă  trecere  s’ar  bucura  în 
lumea  aceasta,  rămân  totuşi  întruniţi  în  confesiuni  vre¬ 
melnice. 

Şi  e  de  datoria  tuturor  celor  ce  vor  să  se  mântuiască, 
să  se  apropie  de  veşnicia  Bisericii  ortodoxe. 


FILOSOFIA  RELIGIOASĂ  A  LUI 
NICOLAE  BERDIAEFF  ' 

de 

Preot  Dr.  ISIDOR  TODORAN 

Profesor  la  Academia  teologică  din  Ciul 

IO-  Concepţia  ontologică  a  mântuirii.  Prin  concepţie  onto¬ 
logică  a  mântuirii  se  înţelege  doctrina  după  care  întreaga  existenţă, 
tot  ceea  ce  fiinţează,  fără  nicio  excepţie,  ajunge  în  cele  din  urmă  să 
se  mântuiască,  transfigurându-se,  accentul  căzând  pe  faptul  transfi¬ 
gurării,  după  interpretarea  cea  mai  cuprinzătoare  a  cuvintelor  Scrip¬ 
turii,  care  vorbeşte  de  cer  nou  şi  de  pământ  nou. 

Dar,  mai  întâi,  este  mântuirea  posibilă  ?  Berdiaeff  îşi  întemeiază 
răspunsul  afirmativ  pe  învăţătura  ortodoxă,  anume  că,  prin  cădere, 
firea  s'a  alterat,  dar  nu  s'a  stricat  cu  totul ;  chipul  lui  Dumnezeu  în 
oni  s’a  întunecat,  dar  nu  s'a  distrus  cu  desăvârşire,  fn  om  au  mai* 
rămas  puteri  bune,  care  nu  întârzie  să  se  manifeste  şi  să  năzuiască 
spre  eliberarea  din  starea  pricinuită  de  păcat.  Năzuinţei  arzătoare  a 
omului  de  a  se  mântui  îi  răspunde  nesfârşita  dragoste  divină  şi  prin 
aceasta  se  deschide  calea  mântuirii. 

Mântuirea,  ca  şi  oricare  alt  mister  al  vieţii  divine,  refuză  ra¬ 
ţionalizarea.  Totuşi,  acest  lucru  s’a  încercat  şi  se  mai  încearcă.  0 
astfel  de  raţionalizare  reprezintă  concepţia  juridică  a  mântuirii,  atât 
de  agreată  la  romano-catolici,  începând  cu  Anselm  de  Canterbury.  Ea 
nu  este  însă  decât  o  transpunere  de  imagini  din  lumea  păgâno- iu¬ 
daică  în  creştinism  şi  o  interpretare  a  misterului  după  raporturi  care 
se  întâlnesc  în  lumea  naturală. 

După  teoria  juridică,  în  care  supravieţuieşte  formalismul  juridic 
ai  păgânismului  roman,  toată  tragedia  universală  nu  este  decât  un 
proces  judiciar  al  lui  Dumnezeu  cel  ofensat  în  contra  omului  căl¬ 
cător  de  lege,  „o  afacere  judiciară".  Ceea  ce  domină  aici  este  ideea 
de  mânie  şi  de  răsbunare.  Dumnezeu  apare  ca  un  tiran  oriental  care- 


1  Urmare  din  RT  XXXIII,  1943  p.  528 

.se  răsbtină  fără  milă,  care,  pentru  a  i  se  domoli  mânia,  cere  o  com¬ 
pensaţie  pentru  ofensa  ce  i  s’a  adus  prin  neascultare,  o  victimă  is* 
păşitoare,  o  răscumpărare  sângeroasă.  Nici  o  jertfă  omenească  nu-1 
poate  îndupleca :  numai  sacrificiul  Fiului  este  în  măsură  să  compen¬ 
seze  jignirea  adusă  prin  călcarea  legii.  Unde  mai  este  dragostea  di¬ 
vină  ?  Este  aici  o  concepţie  întru  totul  naturalistă  si  întru  nimic  spi¬ 
rituală  despre  mântuire,  o  concepţie  păgână  după  care  sacrificiile 
sângeroase  au  menirea  să  potolească  mânia  zeilor  şi  să  atragă  bună¬ 
voinţa  acestora.  De  aceea  crucea,  care  înseamnă  jertfă  de  bunăvoie, 
este  un  scandal  pentru  evrei  şi  o  nebunie  pentru  păgâni.  Dar,  in 
creştinism,  Dumnezeu  s’a  descoperit  ca  dragoste  nemărginită,  iar  Fiul 
n'a  venit  în  lume  ca  s'o  judece,  ci  ca  s'o  mântuiască.  Mântuirea 
Fiului  nu  este  o  sentinţă  de  achitare,  ci  o  salvare,  nu  o  judecată,  ci 
o  transfigurare,  o  iluminare,  o  sanctificare.  In  mântuire,  graţia  lu¬ 
crează  în  chip  ontologic,  schimbând  faţa  lumii  şi  ducând-o  nu  spre 
justificare,  ci  spre  perfecţiune.  Mântuirea  este  opera  dragostei,  nu  a 
dreptăţii ;  ea  izvorăşte  din  iubire,  nu  din  dorinţa  de  a  primi  sa¬ 
tisfacţie. 

Prin  stingerea  mâniei  divine  şi  prin  iertarea  păcatului  —  lu¬ 
crul  principal  avut  în  vedere  de  teoria  juridică  —  nu  s’a  făcut 
totul,  căci  prin  aceasta  relaţiile  dintre  Dumnezeu  şi  om  rămân  încă 
tot  exterioare,  fără  să  se  fi  săvârşit  vreo  schimbare  esenţială.  Ori 
tocmai  această  schimbare  esenţială  este  urmărită  de  Dumnezeu  şi  do¬ 
rită  de  om  în  mântuire.  Nu  atât  iertarea  păcatului,  cât  exterminarea 
lui  este  ţelul  adevărat,  ceea  ce  înseamnă  transfigurarea  naturii  umane, 
trecerea  dela  o  natură  inferioară  la  o  natură  superioară.  Omul 
mântuit  nu  este  un  om  iertat ,  ci  un  om  nou.  Prin  Hristos  se  obţine  în 
chip  real  vieaţa  spirituală,  în  care  relaţiile  dintre  om  şi  Dumnezeu 
nu  mai  sunt  exterioare  şi  sub  lege,  ci  spirituale  şi  în  dragoste. 
Numai  în  felul  acesta  se  depăşeşte  starea  de  rob  şi  se  respectă  ade¬ 
vărata  demnitate  a  omului,  chip  al  iui  Dumnezeu. 

Concepţiile,  juridică  şi  ontologică,  asupra  mântuirii  se  bazează 
pe  două  tipuri  spirituale  deosebite,  prezente  în  lumea  creştină  ca 
două  orientări  generale.  Primul  este  stăpânit  în  mare  măsură  de 
frica  de  a  nu  se  pierde,  îşi  urmăreşte  propria  scăpare  şi  vede  cu 
deosebire  dreptatea  dumnezeească  planând  deasupra  lui.  El  continuă 
oarecum  vechiul  legământ  al  legii  şi  favorizează  o  concepţie  juridică 
despre  mântuire.  Al  doilea  are  inaintea  ochilor  mai  cu  seamă  icoana 
unei  vieţi  mai  înalte  şi  aspiră  spre  transfigurarea  întregei  lumi.  El 

■este  tipul  specific  al  noului  legământ  şi  înclină  spre  o  concepţie  on¬ 
tologică  a  mântuirii.  Berdiaeff  socoteşte  ca  exemplu  reprezentativ 
pentru  primul  tip  pe  Fer.  Augustin,  care  năzuieşte  în  primul  rând 
spre  iertare,  spre  justificare;  iar  pentru  al  doilea  pe  Clement  Ale¬ 
xandrinul,  care  doreşte  mai  mult  uniunea  cu  Dumnezeu,  decât  ier¬ 
tarea  de  păcate. 

înţeleasă  spiritual  şi  ontologic,  mântuirea  este  o  continuare  a 
creaţiunii  lumii,  un  proces  cosmogonic  şi  antropogonic  (producător 
de  lume  nouă  şi  de  om  nou)  şi  o  epocă  nouă  a  libertăţii  omeneşti. 
Acest  lucru  nu  se  putea  fără  ajutor  de  sus,  pentru  că  omul  nou  spiri¬ 
tual  nu  rezultă  din  evoluţia  naturală  a  firii  omeneşti.  De  aici  necesi¬ 
tatea  unei  intervenţii  divine.  Prin  mântuire  ca  manifestare  a  dragostei 
divine  în  creatură,  energia  spirituală  (energia  lumii  spiritului)  se  in¬ 
serează  în  realitatea  naturală,  pentru  a  o  transfigura  dinlăuntru  şi  a 
uni  cele  două  lumi.  Astfel  „istoria  cerească  pătrunde  în  Istoria  pă¬ 
mântească". 1 

Mântuirea  se  săvârşeşte  in  Hristos  şi  cum  acesta  are  natură 
teandrică,  însemnează  că  mântuirea  este  şi  operă  divină  şi  operă 
umană.  Prin  Hristos,  umanitatea  spirituală  rămâne  încorporată  reali¬ 
tăţii  divine.  Şi  tot  prin  Hristos,  care  cuprinde  întreaga  natură  umană, 
omul  învinge  prin  suferinţă  şi  sacrificiu  păcatul  şi  moartea,  răspun¬ 
zând  liber  dragostei  dumnezeeşti.  Din  nou  se  vede  cum  misterul  tenadric 
proectează  lumină  asupra  tuturor  misterelor. 

Mântuirea  nu  este  şi  nu  poate  să  fie  restabilirea  stării  dinainte 
de  cădere,  ci  o  stare  nouă.  Libertatea  omului  mântuit,  libertatea  în 
Hristos,  nu  mai  este  libertatea  omului  anterior  căderii,  căci  între  ele 
se  intercalează  procesul  universal,  prin  care  omul  trece  şi  care  nu 
se  poate  nimici.  Mai  mult,  starea  noului  om  spiritual  este  superioară 
nu  numai  aceleia  a  lui  Adara  cel  căzut  ci  şi  aceleia  a  lui  Adam 
dinainte  de  cădere,  pentru  că  ea  reprezintă  o  fază  nouă  şi  mai  Înaltă 
a  creaţiunii.  Aceasta  se  înţelege  mai  uşor  dacă  se  compară  libertatea 
dinaintea  căderii  cu  libertatea  în  Hristos,  căreia  se  adaugă  dragostea 
dumnezeească  nesfârşită,  şi  ea  necunoscută  vechiului  om. 

Lumea  Iui  Hristos,  lumea  mântuirii,  nu  reprezintă  o  reîntoarcere 
la  starea  paradisiacă,  ci  stadiul  suprem  al  creaţiunii,  in  care  se  ma¬ 
nifestă  în  plenitudinea  lor  libertatea  şi  dragostea  creatoare.  Lumea 
întreagă,  a  cărei  creaţie  nu  s'a  sfârşit  în  şapte  zile,  tinde  spre  acest 


1  Esprtt  ei  Liberte  p,  1?3. 

stadiu.  Şi  nu  numai  vieaţa  omenească,  ci  şi  cosmosul  întreg  se  trans¬ 
formă  prin  venirea  lui  Hristos ;  iar  dacă  nu  vedem  înnoirea  reală  a 
lumii  şi  a  omului  prin  Hristos,  aceasta  se  datoreşte  păienjenişului  care 
acopere  ochii  trupeşti  şi  receptivităţii  mărginite  a  facultăţilor  noastre 
de  sesizare.  De  aici  rezultă  că  venirea  lui  Hristos  nu  stă  în  legătură 
exclusivă  cu  apariţia  răului,  deci  cu  ceva  negativ,  ci  şi  cu  trebuinţa  — 
şi  aceasta  nu  este  a  se  considera  ca  element  secundar  —  de  a  ridica 
creatura  pe  treapta  ei  cea  mai  înaltă.  Scopul  final  rămâne  acela  de  a 
transfigura  vieaţa  şi  lumea  în  vieaţă  veşnică  în  Dumnezeu.  O  mântuire 
a  tuturora  laolaltă,  a  universului  întreg,  o  mântuire  în  ecumenicitate 
şi  nu  a  fiecăruia  izolat.  Dorinţa  aceasta  de  mântuire  universală,  pu¬ 
ternic  accentuată  în  ortodoxia  rusească,  este  o  victorie  asupra  egois¬ 
mului  religios,  deci  o  manifestare  de  dragoste. 

Până  aici,  vederile  lui  Berdiaeff  asupra  mântuirii  stau  în  strâns 
acord  cu  doctrina  ortodoxă,  pe  care  încearcă  s'o  adâncească.  Intr'a- 
devăr,  critica  teoriei  juridice  este  pătrunzătoare  şi  ideei  transfigurării 
întregei  firi  prin  opera  soteriologică,  deşi  nu  originală,  însă  prin  chi¬ 
pul  în  care  ne-o  prezintă  Berdiaeff,  i  se  descoper  şi  înălţimea  şi 
frumuseţea. 

Mai  departe  însă,  consideraţiile  lui  Berdiaeff  în  legătură  cu  opera 
mântuitoare,  cu  deosebire  cele  referitoare  Ia  aspectul  eshatologic  al 
acesteia,  alunecă  prea  mult  pe  panta  interpretărilor  şi  preferinţelor 
personale  şi  nu  rareori  eretice.  E  drept  că  Berdiaeff,  în  introducerea 
la  Spirit  şi  Libertate,  retractează  anticipat  orice  erezie  care  s’ar  găsi 
in  filosofia  sa,  spunând  că  el  poate  să  se  înşele  mult,  dar  voinţa  lui 
nu  este  de  a  crea  vreo  erezie  sau  de  a  formula  vreo  protestare  pro¬ 
ducătoare  de  schismă ;  însă  mărturisirea  aceasta  nu  este,  totuşi,  în 
măsură  să  oprească  glasul  criticei  faţă  de  unele  din  tezele  lui;  şi  cu 
atât  mai  mult,  cu  cât  nu  poate  fi  vorba  numai  de  abateri  involuntare, 
ci  de  atitudine  bine  definită  şi  conştientă  în  faţa  unor  probleme 
cărora  conştiinţa  creştină  le-a  dat  o  deslegare  şi  asupra  cărora  cu¬ 
vântul  autorizat  —  chiar  dacă  uneori  cu  neglijarea  multor  amănunte 
—  s'a  rostit.  Desigur,  din  punct  de  vedere  strict  filosofic,  temeinicia 
unei  concepţii  trebue  examinată  în  raport  cu  principiile  sigure  aîe 
raţiunii  şi  cu  datele  incontestabile  ale  experienţei,  ca  şi  în  încheieturile 
eî  interne  şi  în  icoana  totală  a  existenţei  pe  care  pretinde  că  o  oferă, 
nu  în  raport  cu  acordul  sau  aesacordul  cu  vreo  doctrină  exterioară 
ei.  Insă  gândirea  lui  Berdiaeff  cere  ea  însăşi  o  cercetare  în  lumina 
ortodoxiei,  întrucât  se  întemeiază  conştient  şi  integral  pe  ortodoxie 

şi  vrea  să  rămână  până  la  capăt  o  filosofle  religioasă  ortodoxă ;  încât 
o  examinare  de  această  natură  a  filosofiei  lui  Berdiaeff  nu  însemnează 
a  o  privi  dinafară,  ci  dinăuntru,  adică  în  fundamentele  şi  In  structura 
ei  interioară,  răspunzându-se  în  acelaşi  timp  şi  exigenţelor  criticef 
strict  filosofice.  Aceste  consideraţii  de  ordin  metodologic  îşi  păstrează 
neştirbită  valabilitatea  nu  numai  în  legătură  cu  ideile  expuse  în  acest 
punct,  ci  faţă  de  întreaga  cugetare  a  lui  Berdiaeff. 

Dar  să  lăsăm  să  se  desfăşoare  ideile  proprii  ale  acestui  gânditor. 

După  Berdiaeff,  care  pune  din  nou  în  circulaţie  vechi  idei  ori- 
geniste,  noua  conştiinţă  creştină  n’ar  mai  putea  să  admită  îdeea  pe¬ 
depselor  veşnice,  căci  prin  această  idee  se  afirmă  implicit  că  starea 
eternă  a  sufletului  depinde  de  vieaţa  temporală,  că  întreagă  veşnicia 
se  determină  numai  de  către  o  durată  cu  totul  şf  cu  totul  neînsemnată 
în  raport  cu  ea.  Pe  lângă  aceasta,  frica  de  chinurile  eterne  nu  mai 
poate  să  joace  astăzi  rolul  pe  care  l-a  jucat  de  pildă  în  evul  mediu, 
determinând  în  cea  mai  mare  măsură  vieaţa  temporală.  Şi  nu  e  vorba 
aici  de  formularea  unei  noul  teorii  eshatologice  sau  de  un  concept 
dogmatic,  ci  de  trăire  morală,  de  atitudine  izvorîtă  din  străfundurile 
conştiinţei,  ca  rezultat  al  unul  proces  spiritual  trăit.  —  Notăm  că 
această  vedere  a  lui  Berdiaeff  pare  să  aibă  ia  bază  o  confuzie  între 
două  noţiuni  diferite :  conştiinţa  creştină  şi  conştiinţa  modernă  colo¬ 
rată  raţionalist.  Nu  conştiinţa  creştină  refuză  ideea  veşniciei  pedepsei, 
ci  conştiinţa  modernă.  Această  conştiinţă  ar  vrea  să-şi  transforme 
dorinţele  în  dogme,  şi  una  din  aceste  dorinţe  este  să  nu  existe  con¬ 
damnare  pentru  veşnicie,  oricare  ar  fi  credinţa  şi  faptele  săvârşite. 
Dar  învăţătura  despre  eternitatea  chinurilor  celor  răi  are  un  temeiu 
sigur  şi  limpede  în  revelaţie ;  astfel  încât  a  afirma  că  această  învăţă¬ 
tură  nu  este  primită  de  conştiinţa  creştină,  însemnează  implicit  a  sus¬ 
ţine  existenţa  unei  discrepanţe  între  revelaţie  şi  conştiinţa  creştină. 
Şi  dacă  nu  conştiinţa  creştina  se  întemeiază  pe  revelaţie,  care  alta 
ar  mai  putea  pretinde  acest  lucru?  Se  înţelege  că  nu  conştiinţa  per¬ 
sonală  a  filosofului  nostru.  De  sigur,  între  ideea  veşniciei  iadului  şi  o 
anumită  conştiinţă  poate  să  fie  opoziţie,  însă  aceasta  nu  mat  este  con¬ 
ştiinţă  întru  totul  creştină.  Adevărurile  revelaţiei  sunt  aşa  cum  le-a 
descoperit  Dumnezeu  şi  nu  aşa  cum  am  dori  noi  să  fie,  oricâte  ar¬ 
gumente  am  fi  în  stare  să  formulăm  în  favoarea  dorinţef  noastre. 

Pentru  Berdiaeff,  noţiunea  de  chinuri  eterne  s'a  născut  dintr  o 
anumită  experienţă  sufletească,  anume  din  aceea  în  care  ni  se  pare 
că  suferinţele  îndurate  se  eternizează.  Avem  uneori  impresia  infini- 

tăţii  durerii  noastre,  deşi  ea  rămâne,  fireşte,  limitată  în  timp.  Această 
infinitate  actuală  nu  este  tot  una  cu  eternitatea.  Am  avea  aici,  deci, 
de  a  face  cu  o  iluzionare  şi  cu  o  transpunere  a  temporalului  pe 
planul  eternităţii.  Sub  acest  aspect,  iadul  nu  este  perpetuarea  Ia  infinit  , 
a  suferinţei,  ci  suferinţa  temporală  văzută  sub  specie  aeternitatis.  j 
Ideea  pedepselor  de  după  moarte  este  o  naturalizare  a  unei  experi-  j 
enţe  spirituale  (aceea  a  îndepărtării  şi  izolării  de  Dumnezeu  şi  a  ne-  ] 
putinţei  de  a-1  iubi)  şi  ca  atare  nu  1  se  poate  acorda  creditul  pe  care-l  ] 
cere ;  ea  este,  mai  departe,  produsul  unei  epoci  de  barbarie  din  des- 
voltarea  umană,  epoca  în  care  se  împărţea  dreptatea  prin  suplicii,  care 
apoi  au  fost  transpuse  şi  în  lumea  spirituală.  Infernul  ca  sferă  ontică 
aparte  este,  apoi,  o  creaţiune  a  „celor  bunl“,  care  se  doresc  izolaţi 
definitiv  şi  pentru  totdeauna  neturburaţi  de  către  „cei  răi“  ;  deci  o 
creaţiune  a  egoismului  religios  şi  un  instrument  de  teroare  religi¬ 
oasă  şi  morală.  Ceice  se  pretind  buni  „expediază1'  pe  cei  răi  în  infern, 
fără  a  le  mai  păsa  de  soarta  lor.  Celor  buni,  subliniază  cu  ironie 
Berdiaeff,  li  se  pare  că  aceasta  ar  fi  încoronarea  justiţiei. 

Eternitatea  infernului  se  poate  totuşi  concepe  şi  după  Berdiaeff, 
însă  ea  nu  derivă  dintr'o  judecată  a  Iui  Dumnezeu,  ci  din  iraţionala 
manifestare  a  libertăţii  umane.  Omul  nu  este  constrâns  la  mântuire ; 
el  este  liber  să  aleagă  amărăciunea  şi  chinul  înafară  de  Dumnezeu, 
în  locul  fericirii  în  Dumnezeu,  Aceasta  nu  însemnează  însă  altceva  decât 
că  mântuirea  universală  nu  se  îndeplineşte  în  chip  necesar.  Misterul 
libertăţii  apare  din  nou  în  miezul  problemei.  j 

Deci,  dacă  din  punctul  de  vedere  al  omului  s'ar  putea  admite 
eternitatea  iadului,  ea  este  imposibil  de  admis  din  punctul  de  ve¬ 
dere  al  lui  Dumnezeu,  Cum  ar  putea  Dumnezeu  să  accepte  pentru 
eternitate  suferinţa,  adică  râul,  alături  de  sine  ?  Cum  ar  putea  Hri- 
stos  să  primească  condamnarea  deiinitivă  şi  fără  putinţă  de  întoar¬ 
cere  a  cuiva,  ceeace  înseamnă  şi  eternizarea  suferinţelor  sale  pe 
cruce  ?  Eternitatea  iadului  loveşte  conştiinţa  şi  contrazice  fiinţa  di¬ 
vină.  Căci  eternitatea  aparţine  acestei  fiinţe  şi  nu  durerii,  adică 
răului.  Berdiaeff  se  exprimă  cu  hotărîre  în  această  privinţă.  „Este 
imposibil,  zice  el,  să  se  admită  că  există  paralel  cu  eternitatea  di¬ 
vină  o  eternitate  rea,  diabolică  şi  infernală". 1  Deci,  văzut  din  perspec¬ 
tivă  divină,  infernul  este  „ininteligibil,  inadmisibil  şi  revoltător".  Cum 
ar  fi  putut  Dumnezeu  să  creeze  lumea,  prevăzând  veşnicul  infern  „ca 


1  Esprit  et  Liberte,  p.  343. 

un  cerc  diabolic  al  fiinţei  paralel  cu  împărăţia  sa?"  Infernul  însem¬ 
nează  astfel  „eşecul  creaţiunii", 1  nereuşita  planului  divin.  După  Berdi- 
aeff,  iadul  nu-i  compatibil  cu  credinţa  in  Dumnezeu ;  un  Dumnezeu  care 
ar  admite  chinurile  eterne,  n'ar  mai  fi  Dumnezeu,  ci  diavol.  Iadul  ca 
sferă  obiectivă  a  fiinţei  înseamnă  negarea  lui  Dumnezeu,  este  o  idee 
atee.  Iadul  nu  înseamnă  triumful  Iui  Dumnezeu,  ci  al  Satanei ;  „a 
crede  într'un  infern  veşnic  însemnează  Ia  urma  urmei  a  crede  în 
puterea  Satanei  şi  nu  în  aceea  a  lui  Hristos". 2  Iar  dacă  Dumnezeu 
este  iubitor,  atunci,  în  concepţia  eternităţii  iadului,  El  însuşi  trebue 
să  se  facă  părtaş  la  chinurile  acestuia,  când  ştie  că  alter  ego  al  său, 
omul,  se  chinueşte. 

Berdiaeff  nu  vrea  să  înlăture  cu  desăvârşire  ideea  de  infern, 
căci  suprimarea  ei  ar  face  vieaţa  prea  uşuratică,  superficială  şi  ires¬ 
ponsabilă,  dar  nici  nu  vrea  ca  vieaţa  omului  să  se  desfăşoare  sub 
permanenta  frică  de  chinuri.  Ceea  ce  se  face  din  frică  n'are  valoare 
şi  semnificaţie.  Numai  ceea  ce  se  săvârşeşte  din  dragoste  faţă  de 
Dumnezeu  şi  din  năzuinţă  către  o  vieaţa  perfectă  se  poate  socoti  ca 
o  achiziţie  în  ordinea  morală  şi  spirituală.  Frica  de  infern  distruge 
dragostea  desinteresată  de  Dumnezeu,  ea  face  pe  om  utilitarist  şi 
evdemonlst,  incapabil  de  iubire  curată  faţă  de  adevăr. —*  Această  cri¬ 
tică  a  lui  Berdiaeff  nu  atinge,  fireşte,  decât  pe  cei  de  pe  treptele  in¬ 
ferioare  ale  vieţii  religioase,  pentru  care  unicul  motiv  al  acţiunii  ar 
fi  frica.  Dar  aceştia  sunt  creştinii  adevăraţi  ?  Sunt  ei  reprezentativi 
pentru  adevăratul  creştinism?  Evident  că  nu. 

Nu  atât  ideea  ca  atare  a  infernului  i  se  pare  inadmisibilă  lui 
Berdiaeff,  cât  mal  ales  accepţiunea  ei  juridică,  fundarea  ei  pe  justiţie 
şi  ontologizarea  iadului.  Infernul  nu  există  fiindcă  se  rosteşte  o  con¬ 
damnare  exterioară  pe  baza  vreunei  legi,  ci  există  fiindcă  il  reclamă 
noţiunea  de  persoană  şi  de  libertate.  Prin  negarea  infernului  se  neagă 
persoana  şi  libertatea.  Iată  cum.  Dacă  omul  e  constrâns  să  facă  bi¬ 
nele,  atunci  el  nu  mai  are  libertate  şi  nu  mai  există  ca  persoană. 
Pentru  ca  omul  să  existe  ca  persoană,  deci  ca  libertate,  el  trebue 
în  chip  necesar  să  aibă  şi  posibilitatea  de  a  prefera  răul,  izolarea  de 
Dumnezeu.  Deci  infernul  este  cerut  nu  de  justiţie,  ci  de  necesitatea 
pentru  om  de  a  nu  fi  forţat  pe  calea  binelui,  adică  de  libertate. 
Omul  are  un  drept  moral  de  a  prefera  infernul.  Unde  acest  drept  se 
suprimă,  se  suprimă  şi  persoana  umană,  ceea  ce  se  petrece  în  diso- 

1  Ds  la  Deslinalion  de  I'Homme,  p,  345. 

2  Di'  la  Deslinalion  de  I'Homme,  p.  360, 

luţia  panteistă,  în  dispariţia  persoanei  în  Dumnezeu.  Aşa  dar  in¬ 
fernul  există  ca  o  posibilitate  a  libertăţii,  ca  experienţă  spirituală 
umană,  ca  infinit  rău  al  chinului  care  se  trăieşte  în  sfera  subiectivă, 
dar  nu  ca  rezultat  pentru  eternitate  al  unei  sentinţe  condamnatoare. 
Căci  nu  există  obiectiv,  ontic,  o  eternitate  infernală,  ci  numai  una 
divină.  Infernul  este  o  Iluzie  ontică  —  deşi  poate  fi  o  mare  reali¬ 
tate  psihologică  —  şi  nu  justiţia  divină  îl  trimite  pe  om  în  infern,  ci 
libertatea  sa  iraţională  îl  poate  atrage  spre  iadul  nefiinţei.  Dar  şi 
atunci  nu  Dumnezeu  este  acela  care  îl  pedepseşte  pe  om,  ci  omul 
însuşi  se  pedepseşte  pe  sine,  prin  aceea  că  are  mereu  în  fată  calea 
înaltului  destin  pe  care  l-a  refuzat  şi  de  care  nu  se  poate  bucura. 

Ia  acest  înţeles,  infernul  există,  însă  numai  în  timp,  nu  în  eternitate. 

Şi,  cum  spunea  Origen,  Hristos  va  continua  să  sufere  până  la  elibe¬ 
rarea  din  infern  şi  a  celei  din  urmă  fiinţe. 

Berdiaeff  nu  aduce  lui  Origen  decât  obiecţia  că  prin  apocatas - 
tasis  se  raţionalizează  mântuirea,  prin  aceea  că  devine  oarecum  ne¬ 
cesară,  toţi  fiind  determinaţi  la  mântuire,  idee  prin  care  se  atinge  li-  \ 
bertatea,  pe  care  Berdiaeff  o  vrea  fără  urmă  de  îngrădire. 

Dacă  infernul  nu  este  o  realizare  de  drept  penal,  o  pedeapsă 
exterioară,  transcendentă,  el  este  totuşi  ceva  —  un  lucru  mare  şl 
înfricoşător  —  şi  anume  „rezultatul  imanent11  al  unei  vieţi  păcătoase 
rămânerea  în  singurătate,  în  detaşare  de  Dumnezeu,  imposibilitatea 
de  a  ieşi  numai  prin  forţe  proprii  din  imanent,  din  egoismul  Izolator. 
Numai  coborîrea  Fiului  în  imanent  permite  eliberarea  din  acesta, 
eliberarea  din  Infern.  Iar  credinţa  în  Hristos  este  credinţa  în  dis- 
tructibilitatea  infernului. 

11.  Biserica.  Ca  oricare  realitate  spirituală  şi  religioasă,  Bise¬ 
rica  nu  poate  fi  cuprinsă  în  definiţie  conceptuală,  ci  numai  în  ex¬ 
perienţa  pe  care  o  prîlejueşte  vleaţa  în  ea.  Natura  intrinsecă  a  Bise¬ 
ricii  depăşeşte  cu  mult  elementele  ei  exterioare  vizibile :  comuni¬ 
tatea  credincioşilor,  instituţia  eclesiastică  şi  normele  ei  juridice,  rân- 
duiala  cultului,  a  ierarhiei,  etc.,  deci  factorii  fizici,  psihici  sau  so¬ 
ciali  ai  bisericii.  Biserica  este  invizibilă,  este  realitate  spirituală  in¬ 
terioară,  cu  toate  că  şl  elementele  ei  vizibile  şi  tangibile  fac  parte 
din  ea.  In  experienţa  religioasă  a  Bisericii  toţi  se  întâlnesc  în  Hri¬ 
stos,  nimeni  nu  mai  este  singuratic  ci  întro  unitate  mistică  reală,  în 
Hristos,  cu  toţi  creştinii,  morţi  sau  vii.  In  Biserică,  Hristos  este  în 
noi  şi  noi  suntem  în  Hristos.  Biserica  are  deci  spirit  ecumenic,  spi- 

xitul  dragostei  şi  libertăţii.  Ea  este  trupul  mistic  al  lai  Hristos;  cel 
care  intră  în  ea  devine  membru  al  acestui  trup  mistic,  primind  în¬ 
ţelegerea  lui  Hristos,  dragostea  şi  libertatea  acestuia,  care  îi  erau 
.străine  în  starea  lui  naturală,  adică  înainte  de  intrarea  în  Biserică. 

Când  vorbim  aici  de  intrarea  cuiva  în  Biserică,  s'ar  părea  că 
luăm  Biserica  drept  o  realitate  obiectivă,  alături  de  altele.  Biserica 
însă  nu  este  o  astfel  de  realitate  obiectivă  divizată.  Ea  este  întreaga 
plenitudine  a  existenţei  în  stare  de  încreştinare.  Berdiaeff  acordă  aşa 
dar  Bisericii  o  natură  cosmică,  iar  nu  un  caracter  instituţional. 
Acest  din  urmă  caracter  chiar  îndepărtează  privirea  dela  adevărata 
natură  a  Bisericii.  !  ,j}iserica  este  cosmosul  încreştinat,  zice  Ber-[" 
diaeff.  Hristos  a  pătruns  în  cosmos,  el  a  fost  crucificat  şi  a  înviat  în  Ş 
acesta  (în  cosmos)  şi  totul  s  a  modificat  şi  s'a  înnoit.  întregul  cosmos i 
a  urmat  drumul  său  de  crucificare  şi  de  înviere",1  Astfel,  concepţia 
înstituţionalistă  a  Bisericii  trebue  să  facă  loc  concepţiei  integrale  a 
acesteia. 

Prin  încreştinarea  cosmosului,  se  alungă  din  acesta  haosul,  urî- 
ciunea,  rămânând  frumuseţea.  Cosmosul  încreştinat  este  frumuseţea. 
Biserica  fiind  cosmosul  încreştinat,  este  frumuseţea  fiinţei,  este  deifi- 
carea  lumii. 

Aceasta  este  realitatea  ideală,  desăvârşită,  a  Bisericii,  care  se 
actualizează  deplin  numai  prin  înfăptuirea  împărăţiei  lui  Dumnezeu. 
Până  atunci,  existenţa  Bisericii  rămâne  divizată  —  aşa  se  explică 
pluralitatea  bisericilor  şi  confesiunile  — ,  deşi  se  ridică  totdeauna  dea¬ 
supra  lumii  neiluminate.  Ceea  ce  s'a  realizat  în  istorie  încă  nu  este 
plenitudinea  Bisericii  mistice,  care  stă  împlântată  în  insondabilitatea 
şi  infinitatea  fiinţei.  Natura  internă  a  Bisericii  nu  se  epuizează  în 
elementele  ei  istorice  perceptibile,  esotericul  depăşeşte  în  ea  exote- 
ricul.  Realizarea  deplină  a  Bisericii  înseamnă  transfigurarea  vieţii  şi 
cosmosului,  cer  nou  şi  lume  nouă.  Biserica  deja  realizată,  vizibilă, 
este  simbolizarea  Bisericii  invizibile  şi,  ca  simbol,  presupune  plenitu¬ 
dinea  şi  infinitatea  de  dincolo  de  ea.  Biserica  văzută  este  numai 
calea  spre  împărăţia  lui  Dumnezeu. 

Biserica  fiind  trupul  mistic  al  lui  Hristos,  Dumnezeul-umanitate, 
•care  cuprinde  în  sine  toată  infinitatea  vieţii  cosmice,  înseamnă  că  Bi¬ 
serica  este  divină,  cosmică  şi  umană  în  acelaşi  timp.  In  ea  se  unesc 
Dumnezeu  şi  lumea  şi  Dumnezeu  şi  umanitatea.  De  aceea  ea  împăr- 


1  Esprit  et  Liberte,  p.  349. 

iăşeşte  destinul  lumii  şi  al  omenirii.  Ea  este  realitate  ontologică  spi¬ 
rituală,  dar  lucrează  în  lumea  naturală,  pe  care  caută  s'o  transfigu¬ 
reze  ;  ea  aparţine  imperiului  dragostei  şl  libertăţii,  dar  îşi  desfăşoară 
activitatea  în  lumea  neunirii  şi  constrângerii.  De  aceea  a  intra  in  Bi¬ 
serică  înseamnă  pe  de  o  parte  a  pătrunde  în  ordinea  eternă  şi  divină» 
iar  pe  de  alta  a  participa  la  opera  de  transfigurare  a  lumii,  fără  a  te 
detaşa  de  lume. 

Unindu-se  în  Hristos  două  naturi,  divină  şl  umană,  Biserica  este 
un  organism  teandric,  o  întreţesere  a  graţiei  dumnezeeşti  şi  a  libertăţii 
umane,  fără  ca  una  să  înnăbuşe  pe  cealaltă.  Numai  concepţia  mono¬ 
fizită  a  bisericii,  concepţie  proprie  catolicismului,  caută  să  reducă 
până  la  desfiinţare  valoarea  factorului  uman  din  biserică,  ceea  ce  duce 
inevitabil  Ia  supremaţia  ordine!  sacerdotale,  la  îerocraţie,  la  clerica¬ 
lism.  Pentru  Berdiaeff,  o  asemenea  concepţie  suprimă  comuniunea  în 
dragoste  a  oamenilor,  adică  tocmai  conţinutul  pozitiv  al  vieţii  creş¬ 
tine,  şl  totodată  desconsideră  chipul  în  care  s'a  revelat  Dumnezeu 
prin  Fiul,  Dumnezeu  şi  om,  iar  nu  numai  Dumnezeu  şi  nici  Dum- 
nezeu-înger. 

Consecinţele  sunt  de  o  gravitate  excepţională-  Mai  întâi,  se 
scindează  vieaţa  umană  într'o  parte  care  se  petrece  în  biserică  şi 
o  alta  care  se  petrece  în  afară  de  ea.  înaltele  manifestări  ale  libertăţii 
şi  creaţiei  omeneşti  nu  sunt  socotite  a  face  parte  şi  ele  din  vieaţa 
bisericii  şi  nu  sunt  sanctificate.  Se  produce  în  biserică  o  conştiinţă 
diferenţială  şi  nu  integrală,  care  să  îmbrăţişeze  totul.  Numai  elementul 
sacru,  nu  şi  cel  profetic,  din  creştinism  este  acceptat  şi  sfinţit.  De 
aici  existenţa  noastră  dualistă  şi  divizată,  despre  care  am  vorbit  în 
alt  capitol. 

Luată  în  înţeles  integral  şi  cosmic,  Biserica  îmbrăţişează  desigur 
întreaga  plenitudine  a  fiinţei,  neramânând  înafară  de  ea  decât  nefiinţa, 
astfel  că  orice  acţiune  creatoare  se  integrează  în  vieaţa  ei  teandrică ; 
dar  aici  interesează  modul  în  care  este  privită  şi  acceptată  integrarea. 
Căci  în  chemarea  omului  intră  şi  creaţia  culturală,  alături  de  mântuire^ 
Şi  dacă  pentru  mântuirea  sufletului  creaţia  umană  nu-  este  indispen¬ 
sabilă,  ea  este  totuşi  necesară  pentru  împărăţia  lui  Dumnezeu,  peniru; 
transfigurarea  lumii.  Creştinismul,  de  altfel,  nu  irebue  conceput  exclusiv 
ca  o  religie  a  mântuirii  personale  —  ceea  ce  ar  însemna  negarea^ 
realităţii  ontologice  a  Bisericii  —  ci  ca  o  religie  care  iluminează  şi 
transfigurează  întregul  cosmos, \  prin  ceea  ce  se  recunoaşte  că  şî  acti¬ 
vitatea  creatoare  umană  aparţine  Bisericii,  chiar  dacă  nu  avem  con- 

ştiinţa  acestui  lucru.  Dualismul  existent  în  epoca  noastră  între  Bise¬ 
rică  şi  lume,  între  religie  şi  vieaţă,  este  artificial,  fals  şi  dăunător;:; 
el  nu  corespunde  realităţii  fiinţiale,  ateizează  vieaţa  şi  restrânge 
religia  numai  la  o  mică  porţiune  a  sufletului. 

Biserica  este  una  şi  unică.  Universalismul  (ecumenismul)  ii  esfe. 
principiu  constitutiv.  Ea  nu  este,  în  fiinţa  ei,  naţională,  răsăriteană 
sau  apuseană.  Universalismului  insă  nu  trebue  să  i  se  dea  numai  o- 
accepţiune  geografică,  orizontală,  cum  face  catolicismul,  ci  şi  una 
verticală,  de  adâncime.  Ecumenismul  este  mai  mult  „o  dimensiune  de 
profunzime",  o  calitate  iar  nu  o  cantitate.  Biserica  ecumenică  unică 
există  cu  toate  diviziunile  organizaţiei  exterioare,  care,  din  moment 
ce  produc  disensiuni,  sunt  desigur  un  rău.  Insă  „Biserica  nu  s'a  scin¬ 
dat  nici  în  natura  sa  ontologică,  natură  care  este  totdeauna  ecumenică,, 
nici  îu  adevărul  ei  divin,  ci  în  umanitatea  care  a  fost  incapabilă  să? 
primească  plenitudinea  creştinismului  şi  care  n  a  asimilat  decât  aspecte 
fragmentare  ale  adevărului.  Diviziunea  s’a  produs  în  împărăţia  Ce¬ 
zarului,  căci  împărăţia  lui  Dumnezeu  nu  poate  fi  decât  una".1 

Ceeace  e  coruptibil  şi  producător  de  convulsiuni  în  vieaţa  isto¬ 
rică  a  Bisericii  provine  din  firea  omenească  prea  mult  robită  natu¬ 
ralului! 

Ecumenismul  vizibil  al  Bisericii  nu  este  încă  în  întregime  rea¬ 
lizat.  Bisericile,  confesiunile  şi  existenţa  necreştinilor  dovedesc  aceasta.. 
Dar  ecumenismul  invizibil  al  Bisericii  lucrează  în  diviziunea  vizibilă,, 
căci  Biserica  în  sine  rămâne  una. 

Diviziunea  exterioară  a  Bisericii  s'a  produs  din  motive  umane, - 
exterioare  şi  sociale  (motive  „cezariste"),  iar  încercările  de  a  reface 
pe  această  cale  unitatea  bisericii  sunt  sortite  nereuşitei.  Căci  trupul 
desparte,  numai  spiritul  uneşte.  Unitatea  nu  se  poate  îndeplini  decât 
în  spirit  şi  prin  Sf.  Duh.  Eforturile  umane  neînsoţite  de  ajutorul  de 
Sus  nu  vor  duce  niciodată  la  unitate. 

Unitatea  veritabilă  a  Bisericii  nu  se  sparge  prin  existenţa  unor 
tipuri  deosebite  ale  creştinismului  dacă  spiritul  rămâne  acelaşi.  Creş¬ 
tinismul  poate  trăi,  fără  a-şi  altera  fiinţa,  în  forme  felurite  în  Biserica 
ecumenică.  Astfel,  tipurile  oriental  şi  occidental  prezentau  accentuate 
diferenţe  spirituale  cu  mult  înainte  de  despărţirea  bisericilor  şi  aceste 
diferenţe  nu  trebuiau  în  chip  necesar  să  provoace  ruptura.  Fiinţa* 
schismei  este  deci  interioară,  nu  exterioară. 


1  Esprit  fi  Liberte,  p.  364. 

Tipurile  oriental  şi  occidental  ale  creştinismului  se  deosebesc 
între  ele  nu  atât  prin  dogme  şi  organizaţie,  cât  prin  experienţa  lor 
spirituală,  ale  cărei  diferenţe  de  structură  se  datoresc  modului  deo¬ 
sebit  în  care  elementul  uman  retractează  revelaţia.  Căci  experienţa  spi¬ 
rituală  este  anterioară  dogmelor  şi  organizaţiei  şi  mai  adâncă  decât  ele. 
Orientul  şi  Occidentul,  cu  orientări  spirituale  deosebite  şi  trebuind 
•să  rămână  în  aceeaşi  lume  creştină,  corespund  planului  divin  referitor 
Ia  istoria  universală.  Diferenţe  apreciabile  între  Răsărit  şi  Apus  apar 
dela  început  chiar.  Patristica  ne  înfăţişează  importante  caractere  dife¬ 
renţiale.  Patristica  orientală  se  orientează  în  direcţie  platonică  şi  spre 
ontologie;  ea  este  mai  mistică  şi  mai  speculativă  decât  cea  occiden¬ 
tală.  în  Răsărit  s’au  elaborat  dogmele,  acolo  s’au  consumat  marile 
frământări  dogmatice  şi  filosofice-metafizice.  Fundamentală  pentru 
gândirea  creştinismului  oriental  este  problema  transfigurării  fiinţei 
omului  şi  fiinţei  lumii,  problema  deificării  tuturora.  In  Occident  inte¬ 
resul  s'a  îndreptat  cu  deosebire  asupra  problemelor  practice  şi  de 
organizare,  asupra  raportului  dintre  graţie  şi  libertate,  asupra  mân¬ 
tuirii  personale  şi  justificării.  De  aceea  Origen  sau  Grigorie  de  Nissa 
nici  n’ar  fi  putut  să  apară  în  Apus.  In  afară  de  Augustin,  patristica 
apuseană  n'a  dat  niciun  mare  gânditor. 

Diferenţe  se  fac  vizibile  şi  în  chipul  de  a  concepe  graţia.  Pentru 
ortodocşi,  graţia  este  dar  al  Duhului  Sfânt.  La  catolici,  însăşi  acţiunea 
graţiei  este  oarecum  reglementată  în  osatura  juridică  a  Bisericii.  Or¬ 
todocşii  văd  în  graţie  acţiunea  Duhului  Sfânt  în  a  transfigura,  în  a 
lumina  omul  şi  lumea,  în  a  le  reînnoi  pe  acestea,  iar  nu  în  a  recon¬ 
cilia  cu  Dumnezeu  şi  a  justifica  în  faţa  Lui.  Căci  graţia  poate  tran¬ 
sforma  pe  om,  dar  nu  să-I  justifice.  De  altfel,  Dumnezeu  n’are  nevoie 
de  justificarea  omului.  Aceasta  este  numai  o  noţiune  de  justiţie  te¬ 
restră,  neaplicabilă  asupra  Iul  Dumnezeu.  Mântuirea  este  ceva  mai 
adânc  decât  o  împăcare,  chiar  prin  jertfa  cuiva,  astfel  că  „omul  se 
măntuieşte  nu  prin  Hristos  ci  in  Hristos“,  zice  Berdiaeff,  subliniind 
el  însuşi ;  mântuirea  este  o  nouă  natură  şi  o  nouă  vieaţă  spirituală, 
prilejuite  prin  venirea  lui  Hristos. 

Pentru  occidentali,  aristotelîcieni  prîn  structură,  triumful  formei, 
■actualizarea  potenţei,  reprezintă  stadiul  cel  mal  înalt  al  vieţii.  De 
aici  efortul  susţinut  de  organizare  terestră  al  catolicismului,  organi¬ 
zarea  nefifnd  decât  stăpânirea  principiului  formei  în  vieaţă.  Şi  de  aici 
şi  caracterul  militant  al  catolicismului,  el  fiind  acţiunea  de  a  impune 
dorma.  Atât  de  mult  se  înaintează  în  această  direcţie,  încât  se  ajunge 

la  identificarea  împărăţiei  lui  Dumnezeu  cu  vieaţa  organizată  a  Bisericii 
in  actualizarea  ei  pământească  şi  istorică.  Conştiinţa  eshatologică  se 
găseşte  aici  înnâbuşitâ  de  conştiinţa  istorică.  împărăţia  lui  Dumnezeu 
este  aici,  iar  nu  la  sfârşit,  ca  o  „minunată  transfigurare  a  lumii". 

In  ortodoxie  însă  sentimentul  eshatologlc  este  mai  puternic. 
Biserica  nu  este  încă  împărăţia  lui  Dumnezeu.  Aceasta  va  apare  cu 
venirea  a  doua  a  lui  Hristos,  cea  întru  mărire,  întru  slavă  multă.  De 
aici  poziţia  centrală  pe  care  o  ocupă  credinţa  în  înviere  şi  în  transfi¬ 
gurare.  Catolicismul  aşteaptă  mai  puţin  venirea  lui  Hristos  şi  afirmă 
mai  mult  puterea  şi  mărirea  Lui  in  Biserică  şi  în  autoritatea  acesteia. 
Pe  această  cale  s'a  ajuns  la  mari  exagerări,  anume  la  un  obiectivism 
(nu  ontologism)  al  Bisericii,  la  un  formalism  şi  autoritarism  exterior, 
care  ameninţau  cu  înnăbuşirea  flacăra  credinţei  interioare.  Urmarea  a 
fost  isbucnirea  protestanta,  revolta  în  contra  autorităţii  constrângă¬ 
toare  şi  exterioare.  Revolta  în  contra  exagerării  a  dat  apoi  naştere, 
în  protestantism,  la  o  exagerare  contrară,  permanentizându-se  atitu¬ 
dinea  protestatară  şi  ajungându-se  la  nominalism  şi  individualism  reli¬ 
gios.  Pe  acest  teren,  n’au  întârziat  să  apară  fenomene  de  desagregare 
religioasă;  iar  energia  religioasă  se  secularizează,  căutând  să  se  ac¬ 
tualizeze  in  opere  de  cultură. 

Individualismul  însă  nu  este  propriu  numai  protestantismului,  ci 
întregului  Occident,  fie  sub  forma  învăţăturii  despre  mântuirea  indivi¬ 
duală,  fie  sub  aceea  a  predestinării  numai  a  unora  la  mântuire. 
Acestui  individualism  se  opune  ecumenismul  în  mântuire  al  ortodoxiei. 
Ne  mântuim  cu  totii  împreună,  cu  toţi  oamenii,  care  sunt  fraţi  şi  în 
mântuire.  Tindem  spre  o  mântuire  universală,  spre  o  transfigurare 
a  întregeî  vieţi.  Ortodoxia  este  ne-individualistă,  chiar  anti-individu- 
alistă.  Acesta  este  spiritul  adânc  al  ortodoxiei,  care,  e  adevărat,  n’a 
străbătut  decât  într’o  măsură  extrem  de  redusă  în  teologia  oficială. 

Dar  deasupra  acestor  diferenţe  confesionale  planează  spiritul 
unic  al  Bisericii  ecumenice  şi  conştiinţa  unică  a  acestei  Biserici,  con¬ 
ştiinţă  care  în  spiritul  credincioşilor  nu  se  întăreşte  prin  încercări  de 
unire  exterioară  în  organizare  şi  în  dogme,  ci  printr'o  atitudine  în¬ 
sufleţită  de  dragoste  a  creştinilor  între  ei,  printr'o  uniune  interioară 
şi  spirituală.  Mai  mult  chiar :  încercările  de  unire  au  dus  la  accentu¬ 
area  conflictelor  şi  antagonismelor,  prin  aceea  că  fiecare  confesiune 
încerca,  prin  conducerea  ei,  să-şi  impună  tipul  său.  Nâzulm  spre 
unirea  bisericilor,  dar  aceasta  nu  se  poate  realiza  prin  interconfesio- 

nalism,  care  n'are  nicio  valoare,  ci  prin  supraconfesionalism,  care  se 
poate  atinge  rămânând  iiecare  în  confesiunea  sa  şi  adâncind-o  pe 
aceasta,  dar  fiind  animat  în  acelaşi  timp  de  lucrătoare  dragoste  faţă 
de  toată  făptura  şi  în  cuget  curat  de  frăţie  spirituală  cu  toţi  membrii 
Bisericii  ecumenice  şi  chiar  cu  cei  din  afară  de  ea,  însă  a  căror 
aspiraţie  se  îndreaptă  spre  Dumnezeu  şi  care  tind  spre  o  înălţare 
spirituală. 

* 


12.  încheiere.  Am  încercat  să  dăm  o  schiţă  a  filosofiei  religioase 
a  lui  N.  Berdiaeff.  Lucru  uşor,  dacă  prin  aceasta  nu  se  urmăreşte 
decât  fixarea  unor  puncte  de  reper  pentru  propria  înţelegere  a  ace¬ 
stei  filosofii ;  lucru  greu,  dacă  se  năzuieşte  să  se  ofere  cetitorului  posibi¬ 
litatea  să-şi  formeze  o  icoană  cât  mai  apropiată  de  bogăţia  ca  de 
pădure  tropicală  a  cugetării  lui  Berdiaeff.  Căci  ideile  acestui  filosof 
nu  se  inşiruesc  pe  o  singură  linie,  ci  pe  mai  multe,  care  uneori  merg 
paralel,  alteori  se  întretaie,  se  îndepărtează  şi  se  apropie  pe  neaştep¬ 
tate  şi  nu  rareori  se  încâlcesc.  De  aceea  orice  schiţă  a  acestei  inte¬ 
resante  filosofii  este  foarte  îndepărtată  de  complexitatea  realităţii  la 
care  se  referă,  fenomen  care  cu  multe  alte  sisteme  de  cugetare  nu  se 
petrece,  astfel  că  nu  se  poate  prezenta  cu  pretenţia  de  a  fi  relevat 
toate  aspectele  unei  filosofii  —  chiar  dacă  s'a  limitat  la  filosofia  re¬ 
ligioasă  —  în  care  trăieşte,  se  frământă  şi  isbucneşte,  adeseori  vul¬ 
canic,  spiritul  unui  cugetător  ca  Berdiaeff,  Este  o  filosofie  vie,  care 
refuză  în  cea  mai  mare  parte  sistematizarea  şi  schematizarea,  o  filo¬ 
sofie  dinamică  şi  sugestivă  şi,  prin  aceasta,  cu  o  mare  putere  de  in- 
fluinţă.  înrâurirea  exercitată  de  Berdiaeff  se  poate  distinge  şi  într'o 
parte  a  teologiei  româneşti,  înrâurire  nu  totdeauna  mărturisită.  însuşi 
caracterul  ei  enigmatic  şi  paradoxal  atrage  şi  adesea  pune  pe  gânduri. 

In  filosofia  lui  Berdiaeff  găsim  predominarea  elementului  mistic 
şi  eshatologic  al  gândirii  ruseşti  în  general  şi  al  teologiei  ruseşti  în 
special,  Filosofia  aceasta  este  un  produs  autentic  al  unui  pământ  fără 
hotare  definite  şi  al  frământatului  şi  contradictoriului  suflet  rusesc, 
suflet  care,  după  cum  se  exprimă  chiar  Berdiaeff,  „se  revarsă  in 
câmpia  fără  margini,  se  pierde  in  depărtările  nemărginite,  care-1  atrag. 
Acest  suflet  n'ar  putea  trăi  în  graniţe.  El  aspiră  spre  extreme,  spre 
ceeace  este  ultim  ,  - .  Este  un  suflet  apocaliptic  prin  înclinaţie  şi  struc¬ 
tură,  sensibil  doar  iluidului  mistic  şi  apocaliptic ...  El  sboară  spre 
zările  care  îl  cheamă,  spre  îndepărtatele  zări  unde  crede  că  găseşte 

sfârşitul  lumii".1  Aceste  însuşiri  îşi  găsesc  o  pregnantă  expresie  în 
cugetarea  lui  Berdiaeff,  pe  care  o  şi  caracterizează. 

Se  obişnueşte  să  se  afirme  că  Berdiaeff  este  un  filosof  întru 
totul  ortodox,  şi  nu  rareori  este  luat  drept  izvor  de  informaţie  neal¬ 
terată  în  privinţa  aceasta.  Din  expunerea  de  mai  sus  s’a  putut  uşor 
constata  că  această  afirmaţie  comportă  oarecari  restricţii.  Mai  just 
este  să  se  spună  că  Berdiaeff  reprezintă  un  exemplu,  fireşte  de  o  va¬ 
loare  excepţională,  de  încercare  de  a  pătrunde  şi  adânci  prin  trăire, 
intuiţie  şi  analiză  adevărurile  creştine,  căutându-se,  in  chipul  în  care 
crede  el  posibil,  pentru  marile  probleme  ale  conştiinţei  religioase,  so¬ 
luţii  în  spiritul  ortodoxiei;  dar  că  nu  totdeauna  reuşeşte  să  se  men¬ 
ţină  deasupra  obiecţiilor  care  i  se  pot  aduce  deopotrivă  din  perspec¬ 
tiva  veşnicelor  adevăruri  ale  ortodoxiei  şi  din  a  ceeace  raţiunea  şi 
experienţa  umană  consideră  ca  nesdruncinabil.  însă  un  studiu  critic 
mai  amănunţit  nu  era  în  intenţia  noastră.  Acesta  rămâne  pentru 
altă  dată. 

Pe  scurt,  schiţa  noastră  vrea  să  fie  o  invitaţie  „de  a  porni,  cum 
scrie  D.  I.  Belu,2  fără  zăbavă,  către  îmbelşugatele  grădini  ale  gândirii 
sale"  (a  lui  Berdiaeff)  şi  în  acelaşi  timp  o  prevenire  asupra  ispitelor 
care  pândesc  pe  cel  care  face  cunoştinţă  cu  ideile  sugestive,  inte¬ 
resante  şi  îndrăsneţe  ale  Iul  Berdiaeff,  cu  energia  cu  care  le  susţine 
şi  cu  forma  frumoasă  în  care  le  înfăţişează. 


<9Q) 


1  L'Esprit  de  Dostdiewski.  Paris  1929,  p.  23, 

2  Teologia  lai  Nicolae  Berdiaeo  —  „Legea  Românească",  Beîuş  î 942,  p.  24. 


RELIGIA  ÎN  SCOALĂ  DUPĂ 
PESTÂLOZZI1 

de 

Preot  ZOSIM  OANCEA 

Profesor  la  Şcoala  normală  de  fete  „A..  Şa2una".  Sibiu 

Trecând  pragul  familiei,  pentru  a  intra  în  cercul  mai 
larg  al  şcoalei,  Pestalozzi  n'a  părăsit  totuşi  şi  na  renunţat 
niciodată  la  duhul  ei,  străduindu-se  toată  viaţa  lui  să  facă 
din  şcoală  o  caldă  şi  largă  familie,  în  care  raporturile  între 
pedagog  şi  elev  să  fie  acelea  dintre  părinţi  şi  copii, 

„Mamă,  mamă,  legile  eterne  ale  naturii  mă  aduc  tot¬ 
deauna  la  mâna  ta!  Inocenţă,  dragoste,  triumf  al  nobilelor 
simţăminte  asupra  nouilor  senzaţii  deşteptate  de  lume, 
toate  aceste  folosinţe,  toate  nu  ie  pot  conserva  decât  lângă 
tine !  Mamă,  mamă,  împrumută-mi  încă  ajutorul  braţului 
tău,  ajutorul  inimii  tale,  nu  mă  depărta  de  tine!",4 

Ceea  ce  l-a  făcut  pe  Pestalozzi  să  preconizeze  toată 
viaţa  o  astfel  de  şcoală,  a  fost  de  sigur  părerea  că  iubirea 
şi  credinţa  sunt  factorii  de  căpetenie  în  educaţie, 

„Chiar  cea  mai  mare  decădere,  zice  el,  care  poate 
izvorî  din  rătăcirile  omeneşti,  nu  omoară  niciodată  pentru 
veşnicie  natura  omenească;  acţiunea  ei  poate  fi  redusă  la 
tăcere,  puterea  ei  este  nestinsă.  Iubirea  şi  credinţa  au  în¬ 
totdeauna  cel  din  urmă  cuvânt".3 

Ori  mediul  cel  mai  favorabil  de  cultivare  a  lor  este 
fără  îndoială  familia. 


‘  Capitol  din  lucrarea  in  pregătire  :  Rolul  religiei  ca  factor  educativ  şi  social 
tn  opera  lui  Pestalozzi. 

2  l.  H,  Pestalozzi:  Cum  îşi  învaţă  Gertruda  copiii,  Trad.  de  V.  Gr.  Borgovanu, 
Bucureşti  18*38,  p.  21‘? — 220. 

*  Vorwort  vom  Jahre  1803,  după  Paul  Wernle;  Pestolozzi  und  die  Religion, 
Tubingen  1927,  p.  162, 

Cât  de  minunat  a  realizat  el  această  şcoală-familie 
reiese  din  relatarea  lui  asupra  clipelor  petrecute  în  insti¬ 
tutul  dela  Stanz  : 

„Lacrimile  mele  curgeau  cu  ale  lor  şi  zâmbetele  inele¬ 
le  însoţeau  pe  ale  lor.  Ei  erau  în  afară  de  lume,  în  afară; 
de  Stanz,  ei  erau  în  mine  şi  eu  eram  în  ei.  Supa  lor  era; 
a  mea,  băutura  lor  era  a  mea.  Eu  nu  aveam  nimic,  eu  nu 
aveam  gospodărie,  nu  aveam  prieteni,  nu  aveam  servitori 
pentru  mine,  eu  nu-i  aveam  decât  pe  ei.  Erau  ei  sănătoşi, 
eu  eram  lângă  ei ;  erau  ei  bolnavi,  eu  le  stăteam  alăturea. 
Dormiam  în  mijlocul  lor.  Eram  cel  din  urmă  care  mă  culcam 
seara  şi  cel  dintâi  care  mă  sculam  dimineaţa.  Mă  rugam, 
şi  învăţam  încă  în  pat  cu  ei,  până  ce  adormeau.  Aşa, 
voiau  ei'*.1 

In  ceea  ce  priveşte,  însă,  locul  religiei  în  şcoală,  se 
observă,  ca  în  nici  un  alt  domeniu,  deosebirea  între  con¬ 
cepţia  lui  dinainte  de  activitatea  şcolară  practică,  făurită 
sub  iniluinţa  iluminismului,  şi  concepţia  făurită  sub  impe¬ 
rativul  inevitabilelor  cerinţe  şi  legi  ale  naturii  omeneşti  r, 
descoperite  în  activitatea  pe  teren. 

Se  poate  vedea  aceasta  uşor  din  şcoala  prezentată  în 
cea  dintâi  redactare  a  operei:  Leonard  şi  Gertruda  (1781 — 
1787)  şi  cea  de  a  doua  (1790)  şi  a  treia  redactare  (1819). 

începând  cu  partea  a  Il-a  a  primei  redactări,  preotul,, 
care  a  avut  rolul  principal  în  partea  I,  trece  pe  planul  al 
doilea,  intrând  pe  scenă  în  primul  plan  învăţătorul  Glulpfi,, 
ale  cărui  idei  şi  credinţe  sunt  desigur  ideile  şi  credinţele 
lui  Pestalozzi  din  această  perioadă. 

In  centrul  şcoalei  lui  Glulpfi  stă  lucrul  manual.  Se 
înlătură  orice  dogmatism  şi  teorie  pură. 

In  acest  curent  a  fost  atras  şi  preotul,  care  a  înlăturat 
partea  dogmatică  din  învăţământul  religios,  stăruind  numai 
asupra  părţii  practice. 

„Ideile  despre  Dumnezeu,  zicea  el  într’o  lecţie  de  re¬ 
ligie,  săpate  puternic  în  minte,  nu  sunt  în  fond  cu  nimic  mai 
bune  şi  cu  nimic  mai  puţin  primejdioase  pentru  natura 


1  Pestalozzi;  Sămtliche  Werke,  voi.  XI.  Berlin  und  Leipzig  2932,  p.  9 — 10. 

-omenească  decât  zeii  de  piatră  şi  de  aramă,  pe  care  şi~i 
^cioplesc  primitivii,,. 

Dumnezeu  s’a  ascuns  faţă  de  oameni  şi  a  aşezat  pentru  i 
ei  tainele  viitorului  în  nepătrunsă  umbră,  ca  omida  să  se  j 
simtă  bine  în  crisalida  ei**.1 

Totul  se  reducea  la  pregătirea  pentru  această  viaţă 
numai,  încât  întreg  satul  vorbea :  „Cât  de  păgâneşte  sunt  j 
neglijaţi  copiii  în  cele  religioase", 7  ] 

In  a  doua  redactare,  însă,  la  anul  1790,  după  o  vizită  j 
în  casa  Gertrudei,  Gliilpfi  apare  cu  totul  în  altă  lumină. 

Chiar  dacă  el  personal  încă  nu  e  total  convertit  din  j 
punct  de  vedere  religios,  afirmă  cu  toată  puterea  însem- 1 
nătatea  religiei  în  educaţie.  1 

„Profunda  sa  cunoştinţă  a  relaţiunilor  omenirii  în  viaţa  j 
socială  l-au  convins  şi  mai  mult  că,  în  general,  e  peste  pu-  ] 
tinţă  să  se  asigure  poporului  o  liniştită  şi  chiar  numai  su¬ 
portabilă  viaţă,  fără  puternică  îndreptare  spre  Dumnezeu"-2 
„In  mii  şi  mii  de  experienţe  stătea  un  gol  înaintea  ochilor 
săi,  pe  care  nu-1  umplea  creşterea  spre  înţelepciune...  El  j 
nu  găsi  alt  mijloc  de  a-1  umplea,  decât  pe  calea  pe  care  ] 
li-a  îndrumat  Gertruda  copiii:  adoraţiunea  lui  Dumnezeu  j 
;şi  nevinovăţia  credinţei,  ş 

El  le-a  îndreptat  atenţia  spre  Dumnezeu,  le-a  desvă- 
şuit  nădejdea  vieţii  veşnice  şi  le-a  trezit  simţămintele  iubirii 
şi  credinţei, 

înalte  şi  înălţătoare  cântări  răsunau  în  fiecare  dimi¬ 
neaţă.  Liniştea  sfântă  a  Duminecii  le  înălţa  inimile.  Faptele 
jertfelnice  ale  Mântuitorului,  măreaţa  Sa  înviere  din  morţi, 
chemarea  Sa  adresată  oamenilor  la  filiaţiunea  divină  şi  fă¬ 
găduinţa  preacuratului  Duh  Sfânt  şi  a  vieţii  veşnice,  au 
lucrat  cu  biruitoare  putere  împotriva  egoismului  unei  na¬ 
turi  al  cărei  puternic  impuls,  fără  credinţa  în  Dumnezeu, 
nu  se  poate  înfrânge  prin  nici  o  înţelepciune... 

El  vedea  că  credinţa  copiilor  şi  sfintele  semne  ale 
nevinovăţiei  şi  fricei  în  faţa  păcatului  le  aducea  liniştea, 


1  Pestalozzi;  Lienhard  und  Gertrud,  p.  Iii,  1785,  S.  W.  rol,  IU,  1928,  p.  231. 
L,  u.  G.  p.  1,  1790  S.  Vv'.  voi.  IV,  Berlin  und  Leipzig  19J9,  p.  224. 

te  asigura  voinţa,  le  dădea  putere  asupra  lor  înşişi,  le  îm¬ 
piedecau  nenumăratele  prilejuri  spre  mânie,  brutalitate  şi 
supărare".1 2 

De  aici  nu  mai  era  mult  până  la  mărturisirea  făcută 
la  1799:  Eu  n'am  mai  putut  altfel,  a  trebuit  să  clădesc 
pe  sublimul  temeiu  al  lui  Iîsus  Hristos:  curăţă  mai  întâi 
partea  dinlăuntru,  ca  şi  cea  dinafară  să  fie  curată,  şi  acest 
temeiu  s'a  dovedit  de  atunci  în  ochii  mei  de  necombătut". * 

Accentuarea  elementului  religios  în  educaţie  e  din  ce 
în  ce  mai  pronunţată  în  scrierile  următoare. 

Intre  1802 — 1804  Pestalozzi  a  publicat  fragmente  dintr'o 
nouă  prelucrare  a  operei :  „Cum  îşi  învaţă  Ger  truda  copiii", 
din  care  desprindem  următoarele : 

„Dar  trebue  să  mai  arăt  eu,  că  ea  (metoda  mea)  nu 
se  ciocneşte  cu  legile  religiunii?  Trebue  să  vă  mai  arăt, 
oameni,  că  Dumnezeu  este  Dumnezeul  adevărului  şi  unde 
este  adevărul  este  împărăţia  lui  Dumnezeu  şi  că  izvoarele 
patimilor  sunt  micşorate  în  măsura  în  care  sunt  secate  iz¬ 
voarele  rătăcirii?  Trebue  să  vă  mai  spun  eu,  oameni,  că 
Iîsus  Hristos,  care  a  fost  credincios  adevărului  şi  luminii 
lui  până  la  moartea  pe  cruce,  nu  pentru  aceasta  a  venit 
în  lume,  ca  să  desfiinţeze  legile  naturii,  care  aşa  de  vădit 
sunt  voia  Tatălui  Său,  ci  să  le  împlinească?... 

Nu,  eu  nu  trebue  s’o  mai  spun,  o  spune  El  însuşi.  El 
a  prefăcut  în  stâncă  veşnicile  temelii  ale  adevărului  şi  lu¬ 
minii,  pe  care  şi-a  întemeiat  Biserica  nevăzută  şi  porţile 
iadului ...  nu  pot  nimica  împotriva  ei".3 

De  toată  frumuseţea  sunt  apoi  convorbirile  lui  Pesta¬ 
lozzi  cu  copiii  din  institutul  dela  Miinchenbuchsee,  apărute 
la  anul  1804.  Sunt  tratate  în  ele  aproape  toate  punctele  de 
credinţă  şi  mai  ales  de  evlavie  creştină,  ca  elemente  fun¬ 
damentale  pentru  formarea  caracterului. 

Ca  normă  supremă  le-a  dat  cuvintele :  „Purtaţi-vă  în- 


1  Ibid.  p.  284. 

2  P.  Uber  der  Aufenthalt  in  Slana,  o.  c.  p.  14, 

3  Pestalozzi;  S.  V,  voi.  XVI,  Berlin  und  Leipzig  1935,  p.  185. 

totdeauna  astfel  ca  şi  când  Dumnezeu  ar  sta  In  mod  văzut 
înaintea  voastră".1 

Iar  pentru  a  fi  biruitori  în  bine,  le- a  pus  în  faţă  două 
căi:  obicinuinţa  şi  cercetarea  de  sine.  Şi  cea  mai  înaltă 
formă  a  acestei  cercetări  este  rugăciunea, 

„Rugăciunea  nu  este  altceva,  decât  exprimarea  dorinţei 
în  faţa  lui  Dumnezeu,  să  întrebuinţăm  binele  pe  care  ni 
l-a  dat  El  şi  să  facem  ceea  ce  raţiunea  şi  conştiinţa  noa¬ 
stră  numesc  drept",2 

Numai  prin  rugăciune  se  pot  birui  ispitele.  Dar  pentru 
a  ajunge  să  te  poţi  ruga,  ca  şi  în  practicarea  binelui,  e 
nevoe  de  exerciţiu. 

„Gândul  la  Dumnezeu  şi  părinţi,  este  gândul  bun  care 
ne  face  tari  şi  plini  de  putere  în  rugăciune".1 

Rugăciunea  trebue  să  însoţească  fiecare  zi  a  vieţii  şi 
trebue  să  triumfe,  să  fie  singura  preocupare,  Dumineca. 

„Dumineca  trebue  întrebuinţată  mai  ales  pentru  îmbu¬ 
nătăţirea  sufletului,  după  cum  zilele  săptămânii  pentru  a 
trupului.  Este  sufletul  în  ordine,  şi  celelalte  lucruri  se  pot 
duce  uşor  la  bun  sfârşit... 

Dumineca  este  ziua  libertăţii  morale...  Cine  întrebuin¬ 
ţează  bine  Dumineca,  nu  poate  întrebuinţa  nici  celelalte 
zile  rău.4 

Din  rugăciune  izvorăşte  pocăinţa,  ca  o  condiţie  a  men¬ 
ţinerii  curăţeniei  sufleteşti,  prin  toate  năcazurile  şi  ispitele. 

„Copii,  vreţi  voi  să  vă  ziceţi  pentru  viitor:  Iubite 
Doamne  Iisuse,  aşa  nu  mai  merge,  aşa  nu-mi  mai  pot  în¬ 
veseli  viaţa  ?  Ascultaţi :  pocăinţa  izvorăşte  din  rugăciune  ! 
Insă  oamenii  răstălmăcesc  fiinţa  religiunii.  E  trist  că  ei 
vreau  să  facă  de  prisos  pocăinţa  prin  rugăciune.  Aceasta 
este  cu  totul  fals.  Voi  trebue  să  aveţi  mai  întâi  voinţa  spre 
bine...  atunci  vă  rugaţi  lui  Dumnezeu  ca  oameni  pocăiţi.5 

Pentru  a  săvârşi,  însă,  toate  acestea  se  cere  o  prima 
condiţie  :  cunoaşterea  lui  Dumnezeu. 


'■  Ansprachen  Pestalozzis  an  die  Kinder  in  der  Anstalt  zu  Miinchenbuchsee, 
S.  W.  voi,  XVI,  Berlin  und  Leipzig  1935,  p,  207. 

2  Ibid.  p.  215.  3  Ibid.  p,  217. 

4  Ibid.  217—218.  ‘  Ibid.  p.  224, 

„Ce  este  Dumnezeu,  se  întreabă  Pestalozzî?  —  înţe¬ 
lepciune,  iubire,  întrucât  îl  intuim.  Noi  nu-1  putem  cu¬ 
noaşte  decât  prin  iubire,  prin  inimă,  A-l  privi  pe  EI,  în¬ 
semnează  a  fi  plin  de  mulţumire  faţă  de  El,  a  atârna  plin 
de  încredere  de  El  şi  a-l  iubi  cu  toată  inima.,.  A-l  vedea 
pe  Dumnezeu,  însemnează  viaţă  în  Dumnezeu,  în  iubire, 
mulţumire  şi  încredere".1 

Şi  ca  o  sublimă  încheiere  a  acestor  convorbiri,  a  fost 
cuvântul  de  despărţire,  apărut  la  anul  1804,  pe  care,  pentru 
frumseţea  şi  adâncimea  lui  îl  dau  aproape  în  întregime: 

Iubiţi  copii, 

Mă  bucur  că  şi  în  cea  din  urmă  zi,  în  care  mă  aflu 
aici,  am  prilejul  să  vă  amintesc  de  Iisus  Hristos.  Eu  mi-am 
ajuns  ţinta  dacă  v’am  făcut  viu  în  voi  gândul  la  Mântui¬ 
torul  nostru.  Aduceţi-vă  aminte  cum  s'a  dat  El  oamenilor, 
ca  să  trăiască  pentru  ei  şi  pentru  voia  lui  Dumnezeu,  EI 
i-a  cercetat  pe  oameni  în  ticăloşie,  în  mizerie  şi  i-a  luat 
afcupra  Sa,  lucrând  ziua  şi  noaptea  pentru  ei,  găsind  că  e 
de  trebuinţă  să-i  readucă  la  Dumnezeu  pe  cei  cu  totul  pă¬ 
răsiţi  şi  ticăloşiţi.  Şi  a  izbândit.  Deşi  felul  său  de  a  lucra 
li  s’a  părut  sminteală  şi  nebunie  oamenilor  acestei  lumi, 
deşi  ei  priveau  viaţa  lui  ca  o  mizerabilă  viaţă  de  sclav,  El 
a  rămas  totuşi  credincios  chemării  Sale,  a  nesocotit  jude¬ 
cata  lumii  şi  nu  s'a  gândit  la  nimic,  decât  să  împlinească 
voia  Iui  Dumnezeu  şi  fericirea  oamenilor.  El  a  renunţat  ia 
lume  ca  să  poată  lucra  numai  pentru  ea,  independent  de 
orice  legături.  El  a  câştigat  biruinţa.  Dumnezeu  nu  l-a 
uitat,  El  l-a  înălţat  iarăşi  la  Sine,  după  marile-i  osteneli  şi 
suferinţe.  Această  înălţime  a  lui  Iisus  Hristos  trebue  să 
trăiască  vie  în  voi,  tot  binele  trebue  să  iasă  dinlăuntrul 
vostru ;  prin  aducerea  aminte  a  lui  Iisus  Hristos,  inima  voa¬ 
stră  trebue  să  devină  curată  şi  nobilă ;  în  această  amintire 
trebue  să  vă  înălţaţi  inima  voastră  la  Dumnezeu  şi  vă  va 
fi  bine,  să  vă  gândiţi  la  o  viaţă  mai  înaltă,  spre  care  Iisus 
Hristos  ne- a  arătat  drumul. 

Când  vă  gândiţi  la  Iisus  Hristos,  amintiţi- vă  şi  de 
mine,  care  m'am  străduit  să  vă  aduc  la  El...  Eu  am  căutat 


1  lbid.  p.  229, 

să  lac  vii  şi  lucrătoare  în  voi  dumnezeeştile  simţăminte. 
Dacă  voi  veţi  ţinea  numai  la  câteva  idei  de  căpetenie,  pe 
care  am  căutat  să  vi  le  întipăresc,  viaţa  voastră  este  asi¬ 
gurată.  Pe  acestea  voi  trebue  să  le  faceţi  rugăciunea  de 
seara  şi  de  dimineaţa :  desvoltarea  minţii  spre  gândire,  des- 
voltarea  inimii  spre  prietenească  purtare  faţă  de  oameni, 
desvoltarea  trupului  şi  a  membrelor  spre  înfăptuiri,  prin  sâr- 
guinţă,  învingere  de  sine,  ţinerea  continuă  înaintea  ochilor 
a  voii  lui  Dumnezeu,  care  ni  s'a  descoperit  prin  Iisus 
Hristos.  Acestea  sunt  punctele  de  vedere  pe  care  nu  trebue 
să  le  pierdeţi  niciodată  din  ochi,  Eu  v'am  iubit  sincer, 
ceea  ce  puteţi  recunoaşte  din  ce  am  făcut  pentru  voi, 
Mi-am  jertfit  liniştea  şi  timpul  meu  şi  m'am  bucurat  de 
înflorirea  voastră  şi  de  creşterea  aptitudinilor  voastre, 
îmi  pun  mari  nădejdi  în  voi;  nu  mă  lăsaţi  să  fiu  înşelat! 
Trăiţi  pentru  cei  săraci  şi  pentru  popor  când  veţi  ajunge 
în  situaţia  de  a  putea  trăi  liber ;  numai  prin  aceasta  vă  veţi 
face  asemenea  lui  Iisus  Hristos  şi  vrednici  de  El",,.1  ^ 

In  a  treia  şi  ultima  redactare  a  operei :  Leonard  şi 
Gertruda  (anul  1819),  Pestalozzi  este  cu  totul  preocupat  să 
pună  religia  în  centrul  învăţământului. 

Idealul  şcoalei  pentru  el  este  acum  şcoala  creştină,  iar 
exemplul  pedagogului  creştin  este  Gertruda,  sub  ale  cărei 
îndrumări  lucrează  Gliilpfi. 

De  unde  în  prima  ediţie  se  înlăturase  vechiul  obiceiu 
de  a  se  deschide  şcoala  cu  o  cuvântare  a  preotului,  acum 
se  revine  şi  preotul  ţine  o  minunată  predică,  în  care  ac- 
centuiază  însemnătatea  credinţei  şi  iubirii  în  educaţie,2 

La  lecţii,  cu  toată  bunăvoinţa  lui,  Gliilpfi  nu  reuşeşte 
la  început,  pentru  că  nu  se  poate  ruga,  încurajat,  însă,  de 
Gertruda  prin  cuvintele ;  „Dumnezeu  este  tare  în  cei  slabi 
şi  ştie  lipsurile  oamenilor",3  el  face  toate  eforturile  spre  a 
se  putea  ruga. 

„Suspine  liniştite  şi  mute  s'au  ridicat  atunci  spre  Dum- 


1  Pestalozzi.-  S.  W,  voi.  XVI,  p.  227  —  228. 

2  Paul  Wenle :  o.  e.  162. 

*  Ibld,  p.  158. 

nezeu  din  cer,  ca  să-l  ajute  să  fie  învăţător  aşa  cum  trebue 
să  fie,  dar  fără  ajutorul  Ltd  nu  poate  fi".1 

Prin  rugăciune,  răbdare  şi  iubire  îşi  ajunge  scopul. 

In  centrul  şcoalei  stau  acum  rugăciunea,  cântecul  şi 
Biblia. 

Ziua  începea  şi  se  sfârşia  cu  rugăciune,  „care  avea  o 
mare  înrâurire  asupra  seriozităţii  şi  liberei  hotărîri  a  vo¬ 
inţei  copiilor  spre  îndeplinirea  datoriei  şi  asupra  efortului 
moral-spiritual  şi  fizic  pe  care  îl  cere  aceasta".3 

Biblia  era  un  fel  de  manual  centralizator  al  învăţă¬ 
mântului. 

„La  învăţarea  cititului,  ca  şi  a  scrisului  şi  în  exerci¬ 
ţiile  de  memorie,  erau  numai  versete  din  Biblie...  Exer¬ 
ciţii  de  vorbire  nu  făcea  din  alte  cărţi  decât  din  Biblie".* 

In  ceea  ce  priveşte  părţile  preferate  din  Biblie,  încă 
la  anul  1807,  într'un  raport  făcut  părinţilor  şi  publicului 
asupra  învăţământului  religios  în  institutul  său,  Pestalozzi 
spunea  că : 

„La  temelia  învăţării  datoriilor  e  predica  de  pe  munte, 
iar  a  credinţei  e  evanghelia  sf.  Ioan.  Iisus  Hristos  le  era 
înfăţişat  ca  icoană  şi  reproducere  văzută  a  lui  Dumnezeu 
şi  a  dumnezeescului" .  * 

In  scrierea:  „Un  cuvânt  asupra  stării  prezente  a  si¬ 
linţelor  mele  pedagogice",  apărută  la  1820,  se  accentuiază 
însemnătatea  istorioarelor  biblice  şi  mai  ales  cunoaşterea 
vieţii,  suferinţelor  şi  morţii  lui  Iisus  Hristos,  şi  preconiza 
ca  versetele  mai  frumoase  să  fie  învăţate  de  rost. 

Combate,  însă,  unilaterala  încărcare  a  fanteziei  cu  is¬ 
torioare  biblice,  ca  şi  încercarea  de  a  dovedi  raţional  şi 
filosofic  toate  punctele  de  credinţă,  după  metoda  ilumi¬ 
niştilor. 

Iar  în  cea  din  urmă  scriere  a  lui :  „Cântecul  lebedei", 
apărută  în  anul  1826,  Pestalozzi  accentuiază  şi  mai  cate¬ 
goric  decât  în  trecut  scopul  religios,  şi  nu  numai  moral,  al 
învăţământului  religios. 


1  Ibid.  p.  159.  2  Ibid.  p.  159, 

â  Ibid,  p.  160,  *  Ibid,  p.  167. 

Mai  mult  decât  în  orice  altă  scriere,  in  aceasta  a 
transformat  creştinismul  într’o  religie  a  educaţiei. 

„Iisus  însuşi  n'a  fost  pedagog.  Insă  Pestalozzi  l-a  în¬ 
ţeles  bine :  când  vrei  să  faci  educaţie  copiilor,  trebue  să-i 
întâmpini  cu  încredere  şi  iubire,  cum  întâmpina  Iisus  pe  * 
orice  om  şi  trebue  să  trezeşti  în  ei  înşişi  încredere  şi  iu-  \ 
bire,  dumnezeescul  în  om.  Acesta  e  testamentul  său  din  | 
punct  de  vedere  religios.  Şi  nu  numai  din  punct  de  vedere  j 
religios.  Pentru  el  nu  există  educaţie  făcută  de  oameni,  care  ] 
să  ajungă  la  vreun  rezultat  şi  să  progreseze,  fără  această  | 
încredere  şi  iubire  religioasă11.1  \ 


CINSTEA  CÂRJEI  VLĂDICEŞTI 

de 

Prof.  Dr.  GRIGORE  POPA 

Asistent  universitar 

Acum  câţiva  ani,  când  un  monumental  volum  omagial, 
în  care  colaborările  româneşti  se  întreceau  cu  cele  ale 
unor  prestigioase  personalităţi  străine,  ne  aducea  vestea  că 
L  P,  Sf.  Sa  Dr.  Nicolae  Bălan,  Mitropolitul  Ardealului,  Ba¬ 
natului,  Crişanei  şi  Maramurăşului,  împlineşte  două  decenii 
de  arhîpăstorire,  ne-am  dat  seama  mai  precis  de  covârşitoarea 
funcţiune  reprezentativă,  atât  din  punct  de  vedere  intern 
cât  şi  din  punct  de  vedere  extern,  ce-o  împlineşte  rostul 
Vlădicii  dela  Sibiu.  Ne  întrebam  atunci,  după  cum  ne  în¬ 
trebăm  şi  acum,  cărui  fapt  i  se  datoreşte  inegalabilul  pre¬ 
stigiu  de  care  se  bucură  I.  P.  Sf.  Sa.  Căci  Mitropolitul 
Ardealului  este  întruparea  aevea  a  prestigiului,  este  co- 
borit  din  împărăţia  abstracţiunilor  şi  învesmântat  în  odăj- 
dîile  credinţei  dreptmăritoare  ale  Bisericii  strămoşeşti.  Ce 
este  prestigiul  acesta,  e  foarte  greu  de  spus.  Neputându-I 
defini  —  prestigiul  nu  se  confundă  cu  autoritatea,  care 
poate  fi  impusă  prin  constrângeri  dinafară  —  îl  circum- 
scriem  prin  alte  două  noţiuni  tot  aşa  de  greu  de  definit : 
graţia  şi  farmecul  personal.  In  contact  cu  semenii  noştri, 
noi  spunem  adeseori  că  cineva  are  har,  are  graţie,  sau  că 
are  farmec  personal.  In  acest  fel  se  manifestă  şi  prestigiul : 
el  iradiază  ca  lumina  din  feţele  macre  şi  aţoase  ale  sfin¬ 
ţilor.  Avem  senzaţia  prestigiului,  după  cum  avem  senzaţia 
graţiei  sau  a  farmecului  personal.  In  orice  caz,  în  prezenţa 
Mitropolitului  Nicolae,  prestigiul  este  o  evidenţă  ce  te 
ulueşte  ca  un  val  de  lumină  taborică.  Că  acest  prestigiu 
are  un  masiv  suport  real,  faptul  stă  înafară  de  orice  dis¬ 
cuţie.  Dacă  nu-i  putem  sesiza  adâncimile,  îi  putem  constata 
efectele.  Fapt  curios,  dar  cu  atât  mai  grăitor,  e  că  de  acest 
prestigiu  al  Mitropolitului  Bălan  se  vorbeşte  mai  ales  la 
marile  cotituri  ale  existenţei  noastre  istorice,  în  legătură 
cu  evenimentele  sirămutăfcoare  de  hotare  şi  de  forme  po~ 

litice.  Să  ne  amintim  de  roiul  jucat  de  L  P,  Sfinţia  Sa  în 
preajma  Unirii  celei  mari,  în  toată  viaţa  politică  şi  naţio¬ 
nală  a  României  rotunde,  dar  mai  ales  dela  1940  încoace* 
Din  anul  de  urgie  şi  blestem  al  refugiului,  scaunul  vlădi- 
cesc  dela  Sibiu  a  devenit  vatra  durerilor  şi  a  nădejdilor 
noastre.  In  chipul  de  voevod  bisericesc  al  Mitropolitului 
Bălan  se  întrupează  oţelul  voinţei  de  restaurare  a  neamului 
întreg:  restaurarea  hotarelor  fireşti,  restaurarea  libertăţii 
naţionale  şi  restaurarea  legii  sfinte  dela  Alba-Iulia  lui  1 
Decemvrie  1918. 

Dacă  prestigiul  este  aura  personalităţii  marelui  Ierarh» 
simţul  monumentalităţii  este  trăsătura  Sa  dominantă,  în 
sensul  acelei  „faculte  maîtresse"  de  care  ne  vorbeşte,  după 
genialul  Blaise  Pascal,  filosoful  H.  Taine,  Pecetia  monu¬ 
mentalităţii  stăruie  ca  o  coroană  de  aur  pe  toate  înfăp¬ 
tuirile  —  şi  sunt  multe  aceste  înfăptuiri !  —  Mitropolitului 
nostru.  Gândiţi-vă,  pentru  a  vă  convinge  de  spusele  noastre, 
la  impunătorul  edificiu  al  Şcoalei  normale  „Andreiu  Şaguna" 
din  localitate,  care  poate  rivaliza  fără  niciun  pic  de  exa¬ 
gerare  cu  clădirile  colegiilor  din  Oxford  sau  din  altă  parte. 

Intr'o  manieră  de  ţinută  platoniană,  I.  P.  Sf.  Nicolae 
Bălan  ştie  să  îngemăneze  în  toate  construcţiile  înălţate  sub- 
ochiul  său  atoateiscoditor  Binele  suveran  cu  Frumosul 
sublim. 

întruparea  acestei  concepţiuni  o  găsim  rotunjită  în  re¬ 
înviata  ctitorie  brâncovenească  dela  Sâmbăta  de  sus,  care 
este  una  din  minunile  săvârşite  de  I.  P.  Sf,  Sa,  şi  despre 
minuni  trebue  să  vorbim  noi. 

Pe  această  linie  de  înfăptuiri,  legând  strălucirea  tra¬ 
diţiilor  noastre  bisericeşti  şi  naţionale  de  exigenţele  tim¬ 
pului  în  care  ne  cheltuim,  Mitropolitul  Ardealului  a  inau¬ 
gurat  un  adevărat  neobrâncovenism,  un  adevărat  stil  de 
viaţă  şi  expresie  românească,  de  care  va  trebui  să  ţină 
seamă  orice  iniţiativă  viitoare. 

Dar  I.  P.  Sf.  Sa  nu  se  interesează,  după  cum  ar  putea 
bănui  cineva  din  cele  mai  sus  spuse,  numai  de  trupul» 
adică  numai  de  cele  văzute  ale  Bisericii,  ci  mai  ales  pur¬ 
tarea  Sa  de  grijă  se  apleacă  asupra  duhului  celui  nevăzut 
ce  dă  viaţă,  trăinicie  şi  vigoare  mereu  proaspătă  Bisericii. 

In  această  privinţă,  şcoala  teologică  dela  Sibiu,  cu  toate 
impunătoarele  ei  realizări,  despre  care  s’a  scris  de  mai 
multe  ori  în  organele  noastre  de  presă,  poate  fi  şi  trebue 
aşezată  în  fruntea  mesei.  Om  de  superioară  cultură  teo¬ 
logică  şi  filosofică,  I.  P,  Sf.  Mitropolit  Nicolae  a  ştiut  să-şi 
aleagă  colaboratori  pe  măsura  exigenţelor  Sale,  care  nu 
abdică  niciodată  dela  rangul  lor  şagunian.  Numai  astfel 
Mitropolitul  Românilor  din  Ardeal,  Banat,  Crişana  şi  Ma¬ 
ramureş  a  izbutit  să  continue  cu  prestigiu  sporit  tradiţia 
şaguniană  şi  să  creeze  pe  seama  Bisericii  ortodoxe  un  ade¬ 
vărat  neoşagunianism,  a  cărui  strălucire  creşte  din  zi  în  zi.. 
Poate  gândindu-se  la  toate  aceste  măreţe  înfăptuiri,  dl 
Nichifor  Crainic  a  numit  pe  Mitropolitul  Ardealului  „glasul 
ortodoxiei  româneşti  “ , 

Văzând  în  Biserică  o  putere  vie  şi  susţinătoare  a  Nea¬ 
mului,  numind-o,  după  tradiţia  şaguniană,  Biserica  popo¬ 
rului,  Vlădica  Nicolae  a  dus  şi  duce  o  luptă  aprigă  pentru 
a  o  ocroti  de  toate  atacurile  duşmănoase  şi  de  toate  forţele 
oculte  care  încearcă  să-i  sape  temeliile.  In  această  ordine 
de  fapte,  trebue  subliniată  cu  toată  tăria  lupta  pe  care  I. 
P.  Sf.  Sa  a  deslănţuit-o  împotriva  francmasoneriei  şi  împo¬ 
triva  sectelor.  Odată  cu  instaurarea  regimului  de  revoluţie 
naţională  al  Mareşalului  Conducător,  străduinţele  Mitro¬ 
politului  nostru  au  devenit  probleme  de  Stat  şi  rezolvate 
în  consecinţă.  In  orice  caz,  desfiinţarea  francmasoneriei  şîi 
a  sectelor  se  datoreşte  în  mare  măsură  luptei  şcoalei  teo¬ 
logice  dela  Sibiu. 

După  ce  armatele  desrobitoare  au  eliberat  străvechile 
provincii  româneşti,  I,  P.  Sf.  Sa  Mitropolitul  Nicolae,  în 
fruntea  unei  impresionante  misiuni  preoţeşti,  a  cutreerat 
toate  ţinuturile  din  Răsărit,  povăţuînd,  făcând  slujbe  şi  îm¬ 
părţind  cărţi  de  rugăciuni  celor  însetaţi  de  apa  pururea 
vie  a  învăţăturii  creştine. 

In  interiorul  ţării  vizitează  mai  des  decât  credem  şii 
mult  mai  des  decât  ştim  pe  răniţii  Neamului  şi  lagărele  pri- 
sonierilor,  vindecând  răni  trupeşti  şi  risipind  îndoeli  su¬ 
fleteşti  prin  untdelemnul  milei  creştine.  Nici  nu  s'ar  putea  , 
să  fie  altfel,  pentru  că  Vlădica  Ardealului  este  totdeauna 
acolo  unde  luptă  şî  sângerează  inima  Neamului. 

Genialul  Mihail  Eminescu  a  definit  Biserica  noastră  f 
strămoşească  „Maica  Neamului1',  Vlădica  Nîcolae,  turnând  J 
conţinuturi  vii  în  abstracţiunea  acestei  formule,  a  făcut  din  \ 
ea,  prin  fapte  de  fiecare  clipă,  funcţiunea  esenţială  a  Bi-  | 
-sericii  luptătoare,  I 

Mai  mult  decât  atâta :  dat  fiind  caracterul  eminamente  ■ 
demofil  al  Bisericii  noastre,  biserică  a  poporului  şi  biserică  | 
•iubitoare  de  popor,  I.  P,  Sf.  Sa  a  înfăţişat,  în  repetate  rân-  | 
duri,  programul  de  dreptate  socială  efectivă  la  care  sunt  | 
îndreptăţite  toate  păturile  comunităţii  naţionale,  în  această  1 
ordine  de  realizări  e  bine  să  amintim,  ca  un  exemplu  grăitor,  j 
înfiinţarea,  din  iniţiativa  şi  cu  sprijinul  I.  P.  Sf,  Sale,  a  ■ 
•Cooperativei  Sanitare,  I 

Nu  trebue  să  uităm  apoi  că  de  chivemisirea  arhipăs-  J 
torească  a  Mitropolitului  Bălan  se  va  lega  de  acum  înainte  J 
existenţa  Facultăţii  de  Teologie  ortodoxă  a  Ardealului,  f 
Semnificaţia  deosebită  a  acestei  înfăptuiri  am  subliniat*o  I 
*1a  timpul  potrivit,  în  altă  parte. 

Din  30  August  1940  încoace,  Vlădica  Nîcolae  e  para- 
fulgerul  durerilor  ardelene,  dar  şi  aprigul  luptător  al  con-  : 
vingerilor  noastre  reîntregitoare  de  ţară.  După  cum  însuşi 
s'a  exprimat  mai  deunăzi,  până  acum  a  oficiat  vecernia  şi 
utrenia,  urmând  ca  în  curând  să  slujească  marea  şi  sfânta 
liturghie  a  învierii  româneşti ! 

In  ce  priveşte  dreptele  noastre  revendicări  naţionale 
în  cele  patru  puncte  cardinale  ale  pământului  strămoşesc, 
cu  autoritatea  divină  a  prelatului  şi  cu  demnitatea  cuteză¬ 
toare  a  voevoduluî  apărător  de  lege  şi  cruce,  Mitropolitul 
Ardealului  se  rosteşte  totdeauna  răspicat  şi  întreg,  fără 
echivocuri  şi  fără  rezerve  de  circumstanţă,  atât  în  faţa 
noastră,  cât  şi  în  faţa  străinilor. 

Din  acest  punct  de  vedere,  susţinând  în  scris  şi  oral 
dreptul  la  viaţă  liberă  şi  autocefală  a  naţiunilor  mici, 
Vlădica  Nîcolae  este,  pentru  vremurile  pe  care  le  trăim, 
o  certitudine  a  vieţii  noastre  naţionale. 

Noi  credem  tare  în  această  certitudine,  pentru  că  tot 
atât  de  tare  credem  în  cinstea  cârjei  vlădiceşti. 


HRISTOS  LUMINA  CEA  MARE 

de 

Preot  NICODIM  BELEA 

Duhovnicul  Academiei  teologice  „ Andreiane1* 

„...poporul  care  zăcea  In  întunerec  a  văzut 
lumină  mare".  Mateiu  4,  16 

Mântuitorul  ieşise  din  apele  Iordanului  şi  trecu  la  în¬ 
deplinirea  înaltei  misiuni  pentru  care  a  venit  pe  pământ. 
Cu  o  privire  mai  blândă  decât  a  mielului  dus  spre  jun- 
ghiere,  scrutează  zarea  pustiului  Iudeii,  ce  tremura  sub 
dogoarea  căldurilor  dela  Soare-Răsare,  In  asprimea  pustiului 
seminţiei  lui  Iuda  doria  să  petreacă  Mântuitorul  lumii  cele 
dintâi  clipe  ale  vestirii  Evangheliei  Sale  isbăvitoare.  Dar 
aici  nu-i  surâde  nimic,  nici  oamenii  şi  nici  natura.  Cadrul 
acesta  sever  şi  lipsit  de  orice  clocot  de  viaţă,  cu  sinedrişti 
cari  se  socotiau  stăpâni  pe  lege  şi  pe  prooroci,  nu-i  puteau 
oferi  Mântuitorului  ceva  mai  bun  decât  pustiul  sterp  şi 
uscat  ca  şi  sufletul  lor.  Aici  se  regăseşte  Fiul  în  Tatăl  şi 
Duhul  şi  se  face  începutul  celei  de  a  doua  creaţiuni  a 
lumii  în  Treimea  cea  de  o  fiinţă  şi  nedespărţită.  Aici  se 
plămădeşte  aluatul  marilor  idealuri  creştine,  răsadul  biru¬ 
inţelor  şi  al  dragostei  dintre  oameni, 

Nicăiri  ca  în  singurătate  nu  eşti  mai  aproape  de  Dum¬ 
nezeu.  Şi  aici,  în  apropierea  Ziditorului,  te  contopeşti  cu  El, 
te  întăreşti  întru  El  şi  iai  hotărîri  decisive.  De  obiceiu,  în 
asemenea  cadre  severe,  cu  post  şi  cu  rugăciune,  apare  în 
chip  sigur  ispita.  Nici  Mântuitorul  lumii  nu  este  cruţat  de 
ispititor.  Dar  Fiul  lui  Dumnezeu  se  biruieşte  pe  Sine  în 
ofertele  pline  de  dulceaţă  şi  câştigă  cea  dintâi  victorie 
asupra  duhului  celui  rău.  Este  preludiul  biruinţelor  viitoare 
şi  triumful  spiritului  asupra  materiei,  „Lumina  cea  mare“ 
nu  putea  fi  înghiţită  de  întunerec.  Ea  pleacă  acum  să  lumi¬ 
neze  lumea  şi  pe  om. 

Unde  se  duce  Mântuitorul  mai  întâi  ?  In  ce  colţ  al  pă¬ 
mântului  sfânt  îşi  începe  misiunea  dumnezeească  ?  Se  duce 
acolo  unde  este  mai  mare  lipsă  de  lumină;  se  duce  acolo 
unde-i  mai  mare  necazul  şi  durerea ;  acolo  unde-1  aşteaptă 

„poporul  care  zăcea  întru  întunerec",  în  Galileea  nea¬ 
murilor,  la  locuitorii  patriei  Sale,  unde  a  copilărit.  Fiul  lui 
Dumnezeu  se  duce  totdeauna  acolo  unde  este  aşteptat  şi 
dorit.  Iudeea  îl  primeşte  încă  din  faşe,  căutând  să-l  omoare, 
dar  Nazaretul  îl  ocroteşte.  Fariseii  din  Iudeea  îl  urmăresc 
şi  îl  suspicionează  căutându-i  sufletul,  dar  îl  primesc  ţăranii 
blânzi  şi  harnici  din  Galileea,  îl  primesc  negustorii  sfatoşi 
ai  Capernaumului  şi  pescarii  rumeni  ai  Ghenezaretului,  îl 
primesc  holdele  cu  spice  grele  ce  se  leagănă  sub  povara 
bobului  de  aur. 

Freamătă  de  bucurie  orbii  Galileii ;  slăbănogul  din  Ca- 
pernaum  îşi  pregăteşte  patul  de  vindecare;  sluga  sutaşului 
aşteaptă  întâlnirea  cu  Izbăvitorul  lumii,  omul  cu  mâna  us¬ 
cată  caută  ’n  forfoteala  Capernaumului  pe  doftorul  cel  mare 
iar  demonii  din  Gadara  îşi  trăiesc  ultimele  clipe.  „Lumina 
lui  Hristos  luminează  tuturor".  Sufletele  se  curăţesc,  lim¬ 
bile  capătă  grai,  picioarele  cele  slăbănogite  se  înzdrăvenesc 
şi  orbii  văd.  Mântuitorul  lumii  nu  cere  nimănui  nimic, 
ci  dă  tuturor  totul.  Le  vorbeşte  cuceritor.  Le  vorbeşte 
despre  o  lume  nouă,  despre  lumea  iertării,  despre  lumea 
smereniei  şi  a  egalităţii  oamenilor  în  faţa  Tatălui  ceresc. 
Vorbeşte  deschis  tuturora  despre  împărăţia  lui  Dumnezeu 
şi  poartă  din  casă  în  casă  lumina  Evangheliei  „care  lumi¬ 
nează  pe  tot  omul  ce  vine  în  lume". 

Statornicindu-şi  reşedinţa  în  Capernaumul  vameşilor  şi 
a  negoţului  ce  trece  spre  „marea  cea  mare"  şi  ajutat  aici 
de  o  mână  de  pescari,  săvârşeşte  cele  dintâi  minuni  şi  ro¬ 
steşte  cele  mai  luminoase  cuvinte  cari  au  răsunat  pe  pământ. 
Ţăranul  galileean,  cu  sufletul  curat  ca  atmosfera  răcoroasă 
ce  învălue  câmpiile  pline  de  daruri  dumnezeeşti,  ascultă 
cu  uimire  cuvintele  Nazarineanului,  pline  de  o  dulceaţă 
pe  care  n'a  putut-o  gusta  din  gura  sinedriştilor  palesti¬ 
nieni.  „Dar  pe  zi  ce  sporeşte  încrederea  lor  în  Izbă¬ 
vitorul  lumii,  se  produce  şi  intervenţia  Fariseilor  din  pă¬ 
mântul  sterp  al  Iudeii,  sterp  şi  ars  ca  şi  sufletele  lor  pierdute. 
Otrava  strecurată  de  aceştia  îşi  face  efectul  şi  paşnicul 
popor  galileean  nu  mai  înţelege  dela  o  vreme  să  primească 
lumina. 

Aşa  a  fost  atunci  şi  aşa  va  fi  totdeauna,  câtă  vreme 
virusul  răului  iese  biruitor  pe  frontul  sufletesc,  căci  „lu- 

mina  a  venit  în  lume  şi  oamenii  au  iubit  întunerecul  mai 
mult  decât  lumina"  (Ioan  3,  19). 

Mântuitorul  lumii,  cu  sufletul  mâhnit  de  durerea 
unui  tată  care-şi  vede  copiii  purtaţi  de  întunerecul  ispi¬ 
telor,  exclamă  plin  de  milă:  „Vai  ţie  Horazine,  vai  ţie 
Betsaido,  că  dacă  în  Tir  şi  în  Sidon  s'ar  fi  făcut  minunile 
ce  sau  făcut  întru  voi,  de  mult  în  sac  şi  în  cenuşă  s'ar 
fi  pocăit.  Dar  zic  vouă:  Tirului  şi  Sidonului  le  va  fi  mai 
uşor  în  ziua  judecăţii,  decât  vouă.  Şi  tu  Capernaume :  n'ai 
fost  înălţat  până  la  cer?  Până  la  iad  te  vei  pogorî"  (Ma¬ 
tern  11,  21—23). 

Este  impresionant  chipul  împlinirii  acestei  mustrări 
asupra  celor  trei  oraşe  şi  asupra  Galileenilor.  Ele  au  dis¬ 
părut  de  pe  faţa  pământului,  iar  raiul  pământesc  al  Ga- 
lileii  s’a  schimbat,  mai  ales  azi,  în  viaţă  săracă  şi  po¬ 
somorită. 

De  nouăsprezece  veacuri  paşii  Fiului  lui  Dumnezeu 
calcă  ferm  istoria  omenirii.  Dumnezeirea  Sa  şi  Evanghelia 
isbăvitoare,  neîntrecută  în  înţelepciune,  au  spintecat  şi  des¬ 
fiinţat  crugul  anilor  şi  spaţiul.  El  nu  s’a  născut  numai 
atunci,  n'a  grăit  numai  atunci,  n’a  săvârşit  minuni  numai 
atunci  şi  n’a  fost  pironit  pe  cruce  numai  atunci.  El  este 
vecinie  proaspăt,  vecinie  de  faţă  în  viaţa  tuturor  neamu¬ 
rilor.  El  locuieşte  pe  pământ  şi  în  cer  deopotrivă,  pentru 
că  este  şi  din  pământ  şi  din  cer.  El  este  asemenea  copa¬ 
cului  vânjos  ale  cărui  rădăcini  stau  înfipte  în  pământ,  iar 
ramurile  lui  se  înalţă  spre  cer. 

Omenirea  a  putut  vedea  foarte  bine  că  în  lungul  vea¬ 
curilor  s’a  încercat,  de  către  unele  neamuri,  organizarea 
vieţii  fără  concursul  lui  Hristos,  Domnul  nostru.  Toate  sau 
prăbuşit,  iar  cele  care  mai  sunt  se  vor  nărui.  Pentru  că  unde 
nu  tronează  Hristos  şi  Evanghelia  Sa  mântuitoare,  acolo 
rămâne  un  gol  pe  care  nu-1  poate  umplea  înţelepciunea 
lumii  acesteia. 

Un  talentat  scriitor  de-al  nostru  spunea  nu  demult 
undeva:  „O  religie  în  care  lipseşte  ideea  de  Dumnezeule 
asemenea  unui  sistem  planetar  căruia  îi  lipseşte  astrul  solar". 

Revenind  acum  la  „Galileea  neamurilor",  ni  se  iveşte 

în  chip  firesc  întrebarea:  Cine  au  fost  ei  şi  cine  suntem 
noi  ? 

Hristos,  Domnul  nostru,  ne-a  dăruit  fiecăruia  lumină, 
prin  baia  sfântului  botez,  EI  a  pătruns  încă  de  atunci  în 
Galileea  sufletului  nostru,  statornicindu-şi  reşedinţa  în  Ca- 
pernaumul  sfintelor  noastre  altare.  Nouă  ne-a  dat  însă  ceva 
mai  mult  decât  Galileenilor :  şi-a  dat  viaţa  pentru  noi,  slu¬ 
jind  pe  culmea  Golgotei  cea  dintâi  Liturghie  Arhierească 
din  care  gâlgâie  cât  vor  fi  veacurile  Preacuratul  Său 
Sânge,  adevărata  băutură  a  tuturor  liturghisitorilor  şi  îm- 
părtăşiţilor  de  pe  lumea  aceasta.  L-am  primit  şi  am  râvnit 
la  dumnezeeasca  Sa  învăţătură  unii  mai  mult,  alţii  mai  puţin. 
A  stat  cu  noi  în  primejdii,  în  răsboaie,  în  foamete  şi  să¬ 
răcie  şi  nu  ne-a  părăsit  nici  acum.  Orbilor  noştri  le  dă 
vedere  şi  muţilor  le  dă  cuvânt  când  chiamă  numele  Lui 
cu  credinţă. 

Dar,  vai,  curente  potrivnice  sapă  adesea  la  temelia 
sufletului  nostru.  Mai  de  vreme  sau  mai  târziu,  ele  ne  vor 
schimonosi  trupurile  şi  sufletele  sub  dărâmăturile  lor  ble¬ 
stemate.  A  zis  Domnul  odată :  „Vai  ţie  Horazine,  Betsaido 
şi  Capernaume , . .  până  la  cer  v'am  înălţat,  dar  până  la 
iad  vă  veţi  pogori",..  Azi,  El  ne  strigă:  „Cu  cine  voiu  ase¬ 
măna  neamul  acesta?..,  V'am  cântat  din  fluer  şi  n’aţi 
jucat;  v'am  cântat  de  jale  şi  nu  v'aţi  tânguit"  {Mat,  11,  17). 
Vai,  biată  omenire  care  te  svârcoleşti  alăturea  de  bună¬ 
tăţile  Tatălui  meu,  fără  să  te  ştii  folosi  de  ea.  V’am  dat 
toate  bucuriile  şi  nu  v'aţi  făcut  vrednici  de  ele ;  v'am  trimis 
şi  zile  grele  şi  tot  nu  vă  întoarceţi ! 

Osânda  e  rostită  şi  pentru  noi,  deocamdată  ca  avertis¬ 
ment.  O  vom  înţelege  oare?  Căci  în  toate  veacurile  şi 
după  toate  rătăcirile,  omenirea  s’a  întors  pocăită  la  Mân¬ 
tuitorul  şi  la  sfânta  Sa  Biserică. 

Dintre  toţi  reformatorii  lumii  acesteia,  singur  Fiul  lui 
Dumnezeu  ne  arată  că  „nu  ceea  ce  te  face  fericit  este  bine, 
ci  numai  ceea  ce  este  bine  te  face  fericit ", 

Iar  cheia  succesului  în  greutăţile  zilelor  noastre  este 
urmarea  lui  Hristos  şi  a  cuvintelor  Lui :  „In  lume  năcazuri 
veţi  avea,  dar  îndrăzniţi,  eu  am  biruit  lumea"! 


MIŞCAREA  LITERARA 

Preotul  Petre  Vintilescu:  LITURGHIILE  BIZANTINE  PRIVITE- 
ISTORIC  ÎN  STRUCTURA  ŞI  RÂNDUIALA  LOR.  Bucureşti,  Tipo¬ 
grafia  „Cărţilor  bisericeşti"  1943,  p.  154. 

Cu  conştiinţă  de  adevărat  apostol,  cu  râvnă  de  misionar,  cu 
pasiunea  omului  de  ştiinţă,  cu  pricepere  de  specialist  şi  cu  nemăr¬ 
ginită  dragoste  faţă  de  Biserica  şi  neamul  nostru,  Părintele  Petre 
Vintilescu,  profesor  la  Facultatea  de  Teologie  din  Bucureşti,  a  îmbo¬ 
găţit  an  de  an  literatura  Teologiei  practice,  şi  în  special  pe  cea  de 
Liturgică  şi  Pastorală,  cu  lucrări  de  neperitoare  valoare.  începând 
din  anul  1912  şi  până  în  prezent.  Părintele  Profesor  Petre  Vintilescu; 
a  publicat  peste  şaizeci  lucrări  şi  studii  de  specialitate.  Cititorii  „Re¬ 
vistei  Teologice'1  cunosc  în  mare  parte  opera  P.  C.  Sale  Pr.  Profesor; 
Petre  Vintilescu,  în  primul  rând  din  elogioasele  dări  de  seamă  cu* 
care  am  întâmpinat  şi  am  prezentat  totdeauna  lucrările  P.  C.  Sale,- 

Spre  marea  noastră  bucurie  şi  spre  binele  şi  mândria  Bisericii 
şi  a  neamului  întreg,  Părintele  Prof,  Petre  Vintilescu  continuă  cu  ne¬ 
ostenite  puteri  aceeaşi  muncă  rodnică  şi  în  aceste  vremuri  de  grele 
încercări.  Dovadă  despre  aceasta  avem  în  proaspăta  apariţie  a  lu¬ 
crării  anunţată  în  fruntea  acestor  rânduri. 

Pentru  ca  să  ne  dea  un  studiu  luminos  şi  documentat  despre 
liturghiile  bizantine,  privite  istoric  în  structura  şi  rânduiala  lor,  au¬ 
torul  a  ostenit  până  la  isvoarele  originale,  scrise  în  limbile  clasice - 

greacă  şi  latină  —  a  utilizat  comentariile  liturgice  vechi,  precum  şi 
scrierile  şi  documentele  din  epoca  patristică  şi  bizantină,  a  consultat? 
publicaţiile  de  Arheologie  şi  Drept,  precum  şi  o  serie  întreagă  de- 
lucrări  auxiliare  şi  a  reuşit  în  felul  acesta  să  alcătuiască  o  lucrare* 
de  netăgăduită  valoare  ştiinţifică,  întemeiată  pe  toate  documentele 
cunoscute  până  astăzi  cu  privire  la  acest  subiect.  Ceea  ce  măreşte  şi 
mai  mult  valoarea  lucrării,  e  faptul  „că  în  foarte  multe  cazuri  ea 
contribue  cu  ipoteze  şi  concluzii  noui,  deci  cu  o  lărgire  a  perspec¬ 
tivelor,  pe  temeiul  examinării  atente  a  datelor  din  documente  şi  ma¬ 
nuscrise,  publicate  mai  târziu".  Deci  lucrarea  aceasta  nu  este  numai 
o  adunare  logică  şi  o  expunere  ştiinţifică  şi  sistematică  de  date  pre¬ 
ţioase,  ci  şi  o  lucrare  cu  multe  elemente  de  originalitate. 

După  prefaţă  şi  câteva  generalităţi  introductive,  lucrarea  are,., 
pe  scurt,  următorul  cuprins  ; 

In  partea  întâia  (p.  7 — 44)  ni  se  arată  fazele  de  desvoltare  ale; 
proscomidiei. 

Faza  întâia  o  reprezintă  simplitatea  proscomidieî  din  liturghia 
primară,  care  se  extinde,  după  părerea  autorului,  până  în  veacul 
-al  Vl-lea. 

Faza  a  doua,  care  se  întinde  din  veacul  VI  şi  până  la  jumătatea 
veacului  VIII,  se  caracterizează  prin  schimbarea  locului  şi  a  momen¬ 
tului  proscomidiei  şi  prin  apariţia  primelor  forme  din  ritualul  agneţului. 

In  faza  a  treia,  care  se  prelungeşte  până  la  sfârşitul  veacului 
al  Xl-lea,  are  loc  desăvârşirea  ritualului  sfintei  pâini  şi  începe  şi  se 
desvoltă  pomenirea  prin  scoaterea  de  miri  de  pe  numele  sfinţilor  şi 
ale  credincioşilor  vii  şi  morţi. 

Faza  a  patra,  care  ţine  până  la  jumătatea  veac.  XIV,  se  carac¬ 
terizează  prin  variante. 

Faza  a  cincia  şi  ultima,  cu  manuscrise  şi  primele  ediţii  ale  li- 
turghierului  tipărit,  reprezintă  acţiunea  de  sistematizare  şi  de  uni¬ 
formizare  a  ritualului  proscomidiei. 

In  partea  a  doua  (p,  50 — 68)  autorul  expune  istoricul  liturghiei 
catehumenilor.  Ni  se  arată  modul  în  care  a  luat  fiinţă,  s’a  desvoltat 
şi  s’a  sistematizat  această  liturghie.  începutul  ei,  intrarea  cu  evan¬ 
ghelia,  imnul  Sfinte  Dumnezeule,  citirea  apostolului  şi  a  evangheliei 
■şi  rugăciunile  de  după  evanghelie,  formează  cuprinsul  acestei  părţi  a 
studiului. 

Partea  a  treia  (p.  71 — 119)  tratează  despre  liturghia  credincio¬ 
şilor.  Este  subîmpărţită  în  trei  secţiuni,  şi  anume :  1.  Riturile  dio 
prima  parte  a  liturghiei  credincioşilor  cu  rugăciunile  pentru  credin¬ 
cioşi.  intrarea  cea  mare,  simbolul  credinţei  şi  formulele  de  tranziţie 
înainte  de  anaforâ. 

2.  Rugăciunea  sfintei  jertfe  sau  anaforâ  cu  rugăciunea  euhari' 
stică,  anamnesa,  epiclesa,  rugăciunea  de  mijlocire,  formule  şi  acţiuni 
mărunte  în  timpul  anaforei. 

3.  Ultima  parte  a  liturghiei  credincioşilor  cu  rugăciunea  după 
anaforâ,  actele  manuale,  înălţarea  sfântului  trup,  frângerea,  ameste¬ 
carea  sfintelor  elemente,  căldura,  împărtăşirea,  rugăciunile  de  mulţu¬ 
mire  după  împărtăşire  şi  apolisul. 

Pentru  ca  lucrarea  să  fie  accesibilă  şi  celor  ce  nu  cunosc  limba 
•română,  autorul  dă  un  rezumat  al  ei  în  limba  franceză. 

Limba  şi  stilul,  precum  şi  condiţiile  tehnice  în  care  a  apărut,  o 
fac  să  fie  pe  lângă  o  lucrare  de  înaltă  valoare  ştiinţifică,  şi  o  ade¬ 
vărată  realizare  de  artă,  care  onorează  pe  autor. 

Prot.  Dr.  SPIRIDON  GÂNDEA 

& 

G.  Popescu- Vâlcea  >  SLUJEBNICUL  MITROPOLITULUI  ŞTEFAN 
AL  UNGROVLAHIEI  (1648 — 1668),  Tiparul  Institutului  de  arte  grafice 
•din  sfânta  Mănăstire  Neamţu,  1943  (?),  p.  19+42  planşe. 

Fără  îndoială  că  acel  fiu  de  ţăran  din  Costeştii  Argeşului,  despre 
•care  cronica  spune  că  a  păstorit  pe  tronul  Ungrovlahiei  20  de  ani  — 

cu  toate  cft  împrejurări  încă  nu  destul  de  cunoscute  l-au  schimbat 
pentru  6  ani  (1653 — 9)  cu  un  mai  puţin  patriot,  probabil  sârb,  Ignatle 
—  a  fost  una  din  cele  mai  mari  personalităţi  ale  Bisericii  române  dela 
începutul  jumătăţii  a  Il-a  a  veacului  XVII.  Pornit  din  păturile  sănă¬ 
toase  ale  ţărănimii,  a  ajuns  la  cea  mai  înaltă  treaptă  bisericească  a 
Ţârii,  slujbă  în  care  s'a  distins  prin  deosebita  prestanţă  cu  care  ştia 
să  apere  interesele  neamului  faţă  de  încălcări  străine  (greceşti),  dar  şi 
ale  Bisericii  prin  participarea  la  sinodul  din  Iaşi  (1645)  pentru  com¬ 
baterea  Catehismului  calvinesc. 

Mitropolitul  Ştefan  ne  aminteşte  de  frumoasa  figură  a  fiului  de 
răzeşi  putneni  care  a  devenit  mai  apoi  mitropolitul  Varlaam.  Dacă 
n'a  putut  imita  pe  acesta  în  talentata  „Cazanie"  de  acum  300  de  ani 
şi  în  „Răspunsul  la  Catehismul  calvinesc"  (1645),  Mitropolitul  Ştefan 
credem  că  l-a  întrecut  pe  moldovean  când  a  fost  vorba  de  încer¬ 
carea  practică  de  introducere  a  limbii  române  în  Biserică,  Tipărind 
în  trei  ani  după  olaltă  (1550 — 51 — 52)  cele  trei  cărţi  cunoscute  i  „Po- 
grlbania  preoţilor  mireni",  „Mistlrio"  (cu  învăţături  despre  Botez, 
Ungerea  cu  sf.  Mir)  şi  „Târnosania”  necesară  sfinţirii  multelor  biserici 
zidite  sau  refăcute  în  vremea  lui,  Mitropolitul  Ştefan  dovedia  un 
deosebit  zel  pentru  slujbele  bisericeşti  al  căror  text  va  rămâne  sigur 
tot  în  slavoneşte,  dar  ale  căror  ample  îndreptări  tiplconale  se  dau 
în  româneşte. 

Este  tocmai  ceea  ce  se  arată  în  chip  cât  se  poate  de  clar  in 
frumosul  manuscris  de  Lifurghier  sau  Slujebnic,  plin  cu  ilustraţii  şi  cu 
miniaturi,  pe  care-1  va  fi  comandat  Mitropolitul  Ştefan  şi  pe  care  il 
studiază  dl  Popescu-Vâlcea  în  broşura  anunţată  aci. 

Se  ştia  de  mai  de  mult  că  Mitropolitul  Ştefan  era  cel  care  a  rostit 
mai  întâiu  „Crezul"  în  româneşte  (I.  Bianu  s  Despre  introducerea 
limbii  române  în  Biserică,  discurs  de  recepţie,  Bucureşti  1904).  Aici 
avem  confirmarea  precisă.  Fiind  un  Liturghier  arhieresc,  manuscrisul 
dela  Academie,  pe  care  autorul  îl  studiază  cu  competenţă,  cuprinde 
la  locul  potrivit  pentru  hirotonia  arhiereului  rostirea  in  româneşte 
a  Crezului,  afirmând  astfel  „în  auzul  Domnului  Ţârii,  a  boerllor  şi 
mulţimii  nu  numai  credinţa  statornică  a  Bisericii  ortodoxe,  dar  şi  is- 
bânda  sigură  a  limbii  străbune"  (p.  16). 

Dar  valoarea  aproape  unică  în  Ortodoxie  a  acestui  slujebnic 
constă  (cum  afirmă  celebrităţi  ca  L,  Brehier  şi  G.  MiUet,  c&rora  dl 
Popescu  le-a  arătat  manuscrisul)  în  faptul  că  el  este  un  adevărat 
„manual  de  iconografie  liturgică",  cuprinzând,  în  urmarea  rânduelii 
celor  două  Liturghii  (cea  înainte  sfinţită  nu  se  află  în  manuscris)  nu 
numai  splendide  decoruri  şi  iniţiale  pline  de  elemente  florale  şl  zo¬ 
omorfice  —  lucru  care  vădeşte  o  influinţă  occidentală  venită  mai 
ales  prin  tradiţii  ca  a  cărţii  populare  „Fizlologul"  —  ci  mai  ales  re¬ 
prezentări  miniaturale  de  cel  mai  autentic  talent.  De  factură  Ico¬ 
nografică  strict  ortodoxă  —  trădând  prin  aceasta  o  vădită  influinţă 
a  picturii  murale  şi  pe  lemH,  cum  se  poate  dovedi  din  cunoscutele 
lucrări  ale  bizantinologului  I.  D.  Ştefănescu  (Peintures  murales  illu- 

strant  Ies  Liturgies ;  poate  era  bine  să  se  consulte  şi  voluminoasa 
lucrare  a  iui  Millet  s  Iconographîe  des  Evangiles,  Paris  1926}  —  ilu¬ 
straţiile  atât  de  expresive  ale  Slujebnicului  (vezi  planşele  34 — 36 
39 — 40,  42)  credem  că  îndeplineau  (şi  ar  fi  fost  epocal  dacă  s’ar  fT 
găsit  artistul  care  să  le  fi  putut  forma  clişeul,  ca  să  se  poată  publica} 
şi  un  foarte  isbutit  rol  de  explicare  pentru  clerul  român  slujitor  a 
întregii  jertfe  sublime  a  sfintei  Liturghii,  care  altfel  se  dădea  doar  în 
texte  slave  şi  greceşti,  iar  tipicul  şi  unele  spaţii  dintre  miniaturi 
erau  în  româneşte. 

Intr'o  epocă  de  cultură  atât  de  înfloritoare  cum  a  fost  aceea  a 
lui  Matei  Vodă,  a  Doamnei  Elina  şi  a  fratelui  ei  Udrişte  Năsturel, 
cu  atâţia  tipografi,  copişti,  traducători,  zugravi,  etc.,  autohtoni  sau 
care  se  pripăşiră  prin  Principate,  acest  Slujebnic  va  rămânea  înscris 
cu  cinste  ca  una  din  capodoperele  româneşti  ale  culturii  ortodoxe 
de  atunci.  Iată  de  ce,  trecând  cu  vederea  anumite  lipsuri  ale  stu¬ 
diului  dlui  Popescu-Vâlcea,  îi  mulţumim  din  toată  inima  pentru  faptuf 
de  a  ne  fi  făcut  cunoscută  frumoasa  operă  românească  de  acum 
aproape  treisute  de  ani.  Preot  Dr.  TEODOR  BODOGAE 

VOLUM  COMEMORATIV  ÎNCHINAT  AMINTIRII  MARELUI 
CANONIST  Dr.  VALERIAN  ŞESAN,  Arhipresviter  stavrofor  şi  pro¬ 
fesor  universitar.  Revista  Candela,  Anii  L,  LI,  LII  (1939,  1940,  1941). 
Cernăuţi,  Tipografia  „Glasul  Bucovinei"  1942,  p.  XCVI-{-788  ;  Lei  900. — 

Reîntoarsă  la  vatra  dela  care  o  alungase  vremelnic  volbura 
anului  1940,  Facultatea  de  Teologie  din  Cernăuţi  şi-a  tămăduit  rând 
pe  rând  rănile  pricinuite  de  neomenoasa  ocupaţie  sovietică  în  ţinu¬ 
turile  româneşti  cotropite  de  ordiile  ei  înstelate.  Biserica  studenţească 
din  superbul  palat  al  Reşedinţei  mitropolitane,  prefăcută  în  staul  de 
dobitoace,  a  fost  redată  destinaţiei  ei  iniţiale.  Biblioteca  Facultăţii  de 
Teologie,  ale  cărei  nepreţuite  valori  cărturăreşti  au  zăcut  bătute  de 
ploi  şi  ninsoare  în  curtea  dosnică  unde  le  asvârliseră  miliţienii  bol¬ 
şevici,  datorită  mai  ales  râvnei  dlui  decan  Prof.  Dr.  Vasile  Loichiţă, 
astăzi  ostoieşte  iarăşi  dorul  de  învăţătură  ai  studenţilor.  Candela,  re¬ 
vista  profesorilor  de  Teologie  dela  Cernăuţi,  şi-a  reluat  apariţia  sub 
direcţiunea  Păr.  Prof.  Dr.  Vasile  Gheorghiu,  secondat  de  Păr,  Prof. 
Dr,  Milan  P.  Şesan,  care  îndeplineşte  oficiul  de  redactor. 

Colecţia  anului  1939  căzând  pradă,  cu  tipografie  cu  tot,  desor- 
dinei  ce-a  urmat  cotropirii  Bucovinei,  a  trebuit  să  fie  refăcută.  Tipă¬ 
rită  laolaltă  cu  cele  pe  1940  şi  1941,  impunătorul  volum  care  a  ieşit 
din  contopirea  lor  a  fost  închinat  memoriei  marelui  canonist  Dr.  Va- 
lerian  Şesan  (1878 — 1940),  săvârşit  din  viaţă  cu  puţin  înainte  de  in¬ 
staurarea  dominaţiei  sovietice  în  năpăstuitul  corn  de  ţară  românească 
«lela  Miazănoapte. 

Partea  comemorativă  a  volumului  este  onorată  cu  contribuţiu- 
aile  următoarelor  personalităţi :  I.  P.  Sf.  Mitropolit  Nicolae  al  Ardea¬ 
lului,  I.  P.  Sf.  Mitropolit  Tit  al  Bucovinei,  I.  P.  Sf.  Mitropolit  Nîfon 

al  Olteniei,  P.  Sf.  Episcop  Gorazd  ţf)  al  Cehiei,  Prot.  Dr.  A.  V.  Cer  vin, 
Profesorii  universitari  Dr.  V,  Loichiţă,  Dr.  Lazăr  Iacob,  Dr,  N.  Po- 
pescu-Prahova,  Dr.  C.  N.  Tomescu  şi  Dr.  VI.  Prelipcean,  Preot  Dr 
ioan  Puiu,  Preot  T,  Totolici  şi  Preot  Dr.  Şt.  Slevoacă,  încheindu-se 
cu  istoricul  familiei  Şesan,  întocmit  de  Păr.  Prof.  univ.  Dr.  Milan  P. 
Şesan. 

Partea  ştiinţifică  aduce  număroase  studii  semnate  de  profesorii 
Facultăţii,  cronici,  predici  şi  recenzii.  Despre  unele  din  ele  a  fost 
vorba  aici.  Altele,  vor  urma. 

Volumul  omagial  al  revistei  „Candela"  este  Ia  înălţimea  frumo¬ 
sului  gând  ce-i  zace  la  obârşie.  Dr.  GRIGORIE  T.  MARCU 

* 

ANUARUL  XIX  (I)  AL  ACADEMIEI  TEOLOGICE  „ANDRE- 
1ANE"  ORTODOXE  ROMÂNE  DIN  SIBIU  pe  anul  1942—1943,  pu¬ 
blicat  de  Dr.  Dumitru  Stăniloae,  rector,  Sibiu,  Tipografia  Arhidlece- 
zanâ  1943,  p.  648. 

In  anul  trecut,  înaltele  autorităţi  bisericeşti  şi  de  stat  au  pro¬ 
cedat,  de  comun  acord,  la  perfectarea  actului  înălţării  Academiei  teo¬ 
logice  „Andreiane"  la  rang  universitar.  Ministrul  în  funcţiune  al  Cul¬ 
turii  naţionale,  Cultelor  şi  Artelor,  renumitul  filosof  dl  Prof.  Ion  Pe- 
trovici,  cu  prilejul  unei  vizite  oficiale  pe  care  o  făcuse  instituţiilor 
de  învăţământ  din  Sibiu  în  Februarie  1942,  încredinţându-se  la  faţa 
locului  de  înaltul  nivel  ştiinţific  pe  care  îl  atinsese  această  veche  in- 
situţîe  de  învăţătură  şi  educaţie  ortodoxă,  a  declarat  textual ;  „  Vreau 
să  legalizez  o  stare  de  fapt". 

S’a  ţinut  de  cuvânt,  precum  se  ştie. 

Al  XlX-lea  Anuar  al  Academiei  teologice  „Andreiane",  întâiul 
dela  ridicarea  ei  la  acelaşi  nivel  cu  Facultăţile  de  Teologie,  prin  di¬ 
mensiunile  sale  excepţionale,  ca  şi  prin  valoarea  ştiinţifică  şi  docu¬ 
mentară  a  cuprinsului,  reprezintă  răspunsul  pe  care  Corpul  profesoral 
al  acestei  înalte  instituţii  a  înţeles  să-l  dea  istoricului  act  de  dreptate 
de  care  s'a  învrednicit  a  se  împărtăşi. 

Onoarea  inaugurării  lui  îi  revenia  eruditului  nostru  rector,  Păr, 
Dr.  D.  Stăniloae,  pe  care  Ortodoxia  românească  îl  revendică  astăzi 
pentru  galeria  gloriilor  ei.  P,  C.  Sa  s’a  achitat  de  această  plăcută 
îndatorire  după  cum  se  cuvenia.  Vastul  studiu  de  Hristologie  orto¬ 
doxă,  întitulat  atât  de  frumos  „ Tisus  Hristos  sau  restaurarea  omului ", 
e  mărturie  (vezi  p,  5—406).  O  prezentare  detailată  a  cuprinsului  său, 
ca  şi  a  locului  de  cinste  ce-i  revine  în  şiragul  operelor  de  prestigiu 
ale  Teologiei  ortodoxe  contimporane,  pe  care  o  avem  în  pregătire, 
va  apărea  aici  în  curând. 

Partea  ştiinţifică  a  Anuarului  este  complectată  şi  încheiată  de 
temeinica  lucrare  „Ontologia  Juris"  (p.  407 — 611),  datorită  Păr.  Dr. 
Liviu  Stan,  profesor  de  Drept  bisericesc,  de  care  deasemenea  ne  vom 
ocupa  aici  nu  peste  mult 

Investirea  Academiei  teologice  „ Andreiane “  cu  drepturi  univer¬ 
sitare  (p.  612 — 631)  formează  un  compartiment  special  ai  acestui 

Anuar,  cu  reproducerea  documentelor  în  chestiune  şi  a  portretelor 
I.  P.  Sf.  Mitropolit  Nicolae,  al  dlui  Ministru  Ion  Petrovici  şi  al  dlul 
Prof.  Aurel  Popa,  Secretarul  general  al  Cultelor  şi  Artelor,  după 
care  urmează  obicinuitele  date  şcolare,  cronica  anului  şi  raportul 
despre  activitatea  societăţii  de  lectură  „Andreiu  Şaguna"  a  studen¬ 
ţilor  teologi.  Dr.  GRIGORIE  T.  MARCU 

C±J 

W.  Vischer :  DAS  CHRISTUSZEUGNISS  DES  ALTEN  TESTA¬ 
MENTE  Zollikon-Zurich  Ir  1943,  II:  1942,  p.  311  +  556, 

In  lucrarea  de  faţă,  autorul  tratează  locurile  mesianice  ale 
Vechiului  Testament.  întreg  volumul  întâi  se  ocupă  de  mărturiile 
despre  Hristos  conţinute  de  Pentateuh-  Autorul  dovedeşte  că  Legea 
urmăreşte  un  scop  mult  mai  înalt  decât  a  se  pune  în  serviciul  unui 
singur  popor.  Sfârşitul  Legii  e  Hristos,  iar  tendinţa  aceasta  este  evi¬ 
dentă  începând  cu  Facere  3,  15  şl  sfârşind  cu  ultimele  cuvinte  ale 
lui  Moise,  Volumul  II  tratează  locurile  mesianice  la  profeţii  priori. 
Din  împărţirea  lucrării  sale,  în  Legea  (Torah)  şi  profeţii  priori 
(Nebiim),  rezultă  că  autorul  are  în  pregătire  şi  al  treilea  volum,  care 
se  va  ocupa  de  profeţii  mari  şi  de  cărţile  didactice. 

In  volumul  al  doilea,  Vischer  face  aceeaşi  constatare,  că  însem¬ 
nătatea  Vechiului  Testament  constă  în  Hristologia  sa.  Urme  mesianice 
află  în  cartea  Iosua,  Judecători,  în  cărţile  Samuel  şi  Regi ;  iar  Saul, 
David,  Solomon,  Ieroboam,  Ilie  şi  Eliseu  sunt  tot  atâtea  degete  ară¬ 
tătoare  spre  Acela  care  este  aşteptatul  tuturor  neamurilor, 

Vischer  nu  tratează  ştiinţific  diferitele  texte  biblice,  ci  momen¬ 
tele  mesianice  le  expune  în  succesiunea  lor  istorică,  în  mod  descriptiv. 
Şi  aceasta  este  o  calitate,  căci  face  lucrarea  uşor  accesibilă  oricui 

©  Dr.  NICOLAE  NEAGA 

Preot  Dr.  Vladimir  Prelipcean,  prof.  univ, :  TEXTELE  DIN  RAS- 
ŞAMRA  ŞI  RAPORTUL  LOR  CU  VECHIUL  TESTAMENT.  Cernăuţi 
1942,  p.  32. 

Cercetările  făcute  în  timpul  din  urmă  în  Orientul  biblic  au  adus 
la  lumina  zilei  descoperiri  de  mare  însemnătate  pentru  studiul  biblic. 
Intre  aceste  documente  vechi  sunt  şi  textele  dela  Ras-Şamra,  din 
Siria.  Aceste  texte  datează  din  secolele  XV  şi  XVI  î.  Hr.  şi  au  fost 
descoperite  începând  cu  anul  1929.  In  studiul  de  faţă,  Păr.  prof.  univ. 
Dr.  V.  Prelipcean  studiază  textele  în  raportul  lor  cu  Vechiul  Testa¬ 
ment  şi  ajunge  la  următoarele  constatări :  Scrierea  textelor  din  Ras- 
Şamra  se  deosebeşte  de  scrierea  cuneiformă  babiloniană  prin  numărul 
şi  forma  semnelor.  Pe  când  scrierea  babiloniană  este  mult  mai  com¬ 
plicată  şi  are  mai  multe  sute  de  semne,  cea  din  Ras-Şamra  numără 
numai  29  de  semne,  cu  o  formă  comparativ  mult  mai  simplă.  Limba 
textelor  din  Ras-Şamra  este  semită.  Textele  cuprind  însemnări  religioase- 
mitologice.  Ele  confirmă  caracterul  istoric  al  unor  părţi  din  Vechiul 
Testament  şi  combat  ipoteza  care  susţine  că  religia  Vechiului  Testa¬ 
ment  este  urmarea  unei  evoluţii  a  politeismului  păgân.  Religia  Ve¬ 
chiului  Testament  se  poate  explica  numai  aşa  cum  arată  Sf.  Scriptură 
şi  Sf.  Tradiţie, 

Textele  din  Ras-Şamra  au  şi  o  mare  însemnătate  literară.  Ele 
aruncă  o  lumină  clară  asupra  limbilor  semite  şi  răstoarnă  multe 
socoteli  de -ale  criticilor  în  ce  priveşte  problemele  biblice. 

Dr.  NI  COLA  E  NEAGA 

ALTARUL  BANATULUI.  Revistă  de  zidire  sufletească  şi  de 
ştiinţă  teologică  a  Eparhiei  Caransebeşului.  Apare  lunar,  sub  patro¬ 
najul  P.  Sf.  Episcop  Veniamin.  Redactor :  Prof.  Dr.  Petru  Rezuş.  Ad¬ 
ministrator:  Prot.  Teodor  Roşea. 

De  mult  n'am  mai  simţit  o  atât  de  reconfortantă  bucurie  ca 
cea  pe  care  ne-a  prilejuit-o  apariţia  acestei  reviste.  Distincţia  pre¬ 
zentării  ei  ne-a  cucerit  cât  ce  am  luat-o  în  mână,,, 

...Ca  să  n'o  mai  părăsim,  apoi,  până  ce  i-am  străbătut  paginile 
agreabile  şi  miezoase  dela  un  capăt  la  celălalt. 

Anul  trecut,  cam  pe  vremea  aceasta,  cu  prilejul  unei  călătorii 
pe  care  am  făcut-o  la  Caransebeş,  ne-am  putut  încredinţa  la  faţa  lo¬ 
cului  de  progresele  apreciabile  pe  cari  istorica  Eparhie  bănăţeană 
le-a  făcut  pe  toate  tărâmurile,  de  când  reprezentanţii  legiuiţi  ai  cle¬ 
rului  şi  poporului  au  rânduit  la  cârma  ei  pe  ierarhul  osârduitor  şi 
priceput  care-i  P.  Sf.  Sa  Episcopul  Veniamin  V.  Nistor.  Tiparniţa 
diecezană  cu  maşinile  sub  presiune  şi  depozitul  de  hârtie  copios  ali¬ 
mentat,  Librăria  eparhială  înzestrată  cu  toate  cele  trebuincioase  cul¬ 
tului  bisericesc  şi  culturii  preoţimii,  primenirea  organului  oficial 
„Foaia  Diecezană"  şi,  peste  tot,  consideraţia  pe  care  înaltul  Ierarh  o 
arăta  tuturor  colaboratorilor  Săi,  mari  şi  mici,  aplecaţi  să-i  înţeleagă 
năzuinţele  generoase  şi  să  sprijinească  din  răsputeri  rotunjirea  lor  în 
faptă,  ne-au  impresionat  adânc.  Asistam  la  un  început  de  muncă 
înnoită  care  îndreptăţia  cele  mai  optimiste  nădejdi  de  afirmare  vi¬ 
guroasă  a  Ortodoxiei  biruitoare  în  de  Dumnezeu  păzită  Eparhie  bă¬ 
năţeană  a  Caransebeşului. 

Apariţia  revistei  „Altarul  Banatului",  e  cea  mai  proaspătă  măr¬ 
turie  a  spiritului  creator  pe  care-1  vădeşte  P.  Sf.  Episcop  Veniamin 
V.  Nistor. 

In  paginile  fascicolului  inaugural  (nr.  1 — 2,  Ian. — Febr.  a.  c.),  pe 
care-1  avem  înainte,  întâlnim  numele  tuturor  ostenitorilor  centrului 
eparhial  al  Caransebeşului,  în  frunte  cu  vrednicul  lor  Chiriarh. 

Despre  distinsul  nostru  coleg,  Păr.  Prof.  Dr,  Petru  Rezuş,  ştiam 
până  acum  că  este  proprietarul  unei  ample  şi  temeinice  culturi  teo¬ 
logice,  agonisită  printr'o  pilduitoare  stăruinţă  şi-o  putere  de  muncă 
neobicinuită.  Arhitectura  ireproşabilă  a  revistei  —  ca  să  nu  mai 
vorbim  de  calităţile  eminente  ale  număroaselor  contribuţiuni  semnate 
de  P.  C.  Sa  —  vădeşte  reale  aptitudini  redacţionale. 

Bucuria  cu  care  salutăm  flamura  ortodoxă  desfăşurată  la  Ca¬ 
ransebeş,  nu  este  întrecută  decât  de  dorinţa  de-a  o  şti  fluturând  cât 
mai  multă  vreme. 

E  urarea  pe  care  i-o  facem  din  toată  inima. 

_  Dr.  GRIGORIE  T.  MARCU 


CRONICA 


AL  TREILEA  AN  DE  APOSTOLAT  ORTODOX  ROMÂNESC 
DINCOLO  DE  FELEAC.  De-o  vieme  încoace  —  toată  lumea  ştie  de 
când  anume  —  inaugurăm  cronica  fiecărui  nou  an  de  apariţie  a  re¬ 
vistei  noastre  cu  o  recapitulare  sumară  a  vieţii  bisericeşti  ortodoxe 
române  de  dincolo  de  Feleac.  Asta,  numai  din  dorinţa  de-a  informa 
cât  mai  fidel  pe  cititorii  noştri  asupra  unor  vrednicii  cari  se  impun 
dela  sine  atenţiunii  şi  admiraţiei  noastre. 

Condiţiunile  reale  în  cari  lucrează  P.  Sf.  Episcop  Nicolae  Colan 
—  şi,  de  astă  dată,  nu  ne  gândim  exclusiv  la  cele  de  ordin  politic  — 
sunt  prea  puţin  cunoscute,  exceptând  câţiva  iniţiaţi.  Cu  atât  mai 
demnă  de  luare  aminte  este  opera  bisericească,  culturală  şi  naţională 
ce  se  îndeplineşte  dincolo  de  vremelnicul  hotar.  Ea  ar  cinsti  oricare 
din  eparhiile  fruntaşe  ale  ţării  libere. 

Anul  bisericesc  1943  a  începui  la  Cluj  cu  o  pierdere  de  neîn¬ 
locuit  în  împrejurările  actuale  :  destoinicul  sfetnic  vlădicesc  Prot, 
Stavr,  Ion  Goron  a  adormit  întru  Domnul  (9  I.  1943),  la  vârsta  de 
abia  50  de  ani.  Consilier  referent  eparhial,  profesor  suplinitor  la 
Academia  teologică  „Sf.  Nicolae11,  redactor  responsabil  al  revistei 
„Viaţa  Ilustrată",  publicist  fecund  şt  dotat,  moartea  lui  a  văduvit 
Biserica  Românilor  ortodocşi  din  Ardealul  de  Nord  de  unul  din 
stâlpii  ei  de  căpetenie  (vezi  RT  XXXIII,  1943  p,  155). 

Consiliul  eparhial,  descomplectat  prin  dispariţia  neaşteptată  a 
celui  ce-a  fost  Părintele  Ion  Goron,  a  continuat  să  ţină  obicinuitele 
şedinţe  săptămânale,  rezoivind  lucrările  impuse  de  bunul  mers  al 
Eparhiei.  Protopopii  au  fost  întruniţi  de  două  ori  în  conferinţă. 

Academia  teologică  „Sf.  Nicolae"  a  funcţionat  cu  acelaşi  corp 
profesoral,  ca  şi'n  anul  precedent,  conducerea  agendelor  rectoratului 
fiind  încredinţată  Păr.  Prof.  Dr.  Ioan  Paşca.  P.  Sf.  Episcop  Nicolae 
Colan  a  deţinut  şi  de  astă  dată  catedra  de  Noul  Testament. 

Biblioteca  Academiei  teologice,  accesibilă  oricărui  creştin  dornic 
de  lectură  instructivă,  numără  peste  şase  mii  volume. 

Pentru  ocrotirea  elevilor  din  şcoalele  secundare  ale  Clujului,  au 
funcţionat  în  bune  condiţiuni  un  internat  de  băieţi  (cu  37  elevi)  şi 
un  internat  de  fete  (cu  36  eleve). 

Serviciile  divine  la  catedrală  s'au  săvârşit  regulat,  în  sobor, 
cu  predică  şi  cor.  In  preajma  Crăciunului,  a  avut  loc  tradiţionalul 
concert  religios  de  colinde  şi  cântece  de  stea,  cu  cuvântarea  de  ri¬ 
goare.  Duminecile  sfântului  şi  marelui  post  al  Paştilor  au  fost  hără¬ 
zite  unui  ciclu  de  conferinţe,  combinate  cu  concerte  religioase.  Co- 

rurile  contopite  ale  Catedralei  şi  Academiei  teologice,  au  mai  dat 
•două  concerte  religioase,  împreunate  cu  conferinţe  şi  recitări.  „Aceste 
manifestări  au  adunat  pe  toţi  Românii  din  Cluj,  fiind  prilejuri  de 
înălţare  sufletească  şi  afirmare  religioasă-culturală”  —  scrie  Calen¬ 
darul  Creştinului  de  Lege  răsăriteană  pe  anul  1944  (p.  129). 

0  menţiune  specială  i  se  cuvine  Reuniunii  femeilor  ortodoxe 
române,  care  pe  lângă  îngrijirea  şi  împodobirea  Catedralei,  a  vizitat 
şi  ajutorat  bolnavii  din  spitale,  familiile  sărace  şi  copiii  orfani,  utili¬ 
zând  fonduri  alimentate  din  contribuţiuni  benevole. 

Fondul  eparhial  al  milei  creştine  a  distribuit  ajutoare  celor  lipsiţi, 
•precum  şi  burse  studenţilor  şi  elevilor. 

învăţământul  religios  in  şcoalele  secundare  şi  primare  a  fost 
asigurat  de  preoţime.  La  sfârşitul  anului  şcolar,  P.  Sf,  Episcop  Nicolae 
Colan  a  distribuit  personal,  şcolarilor  sârguincioşi,  premii  în  cărţi. 

P.  Sf.  Episcop  Nicolae  Colan  a  târnosit  patru  biserici  (Chinteni, 
Simioneşti,  Zăbala  şi  Cărpiniş)  şi  a  făcut  vizitaţii  canonice,  împreunate 
cu  servicii  divine  şi  predici,  în  următoarele  parohii :  Josenil-Bârgăuluî, 
Ciucea,  Tileagd,  Oradea,  Someşeni,  Agârbiciu,  Budapesta,  Năsăud, 
Săcel,  Borşa,  Reghin,  Topliţa,  Sf,  Gheorghe,  Zagon,  Păpăuţi,  Covasna, 
Mărtănuş,  Breţcu,  Plopiş,  Lăschia,  Cărpiniş,  Curtuiuşul-mic,  Gepiu, 
3neu,  Chiuieşii,  Măgonja,  Perişor  şi  Dumbrăviţa.  Nici  un  ungher  ai 
Ardealului  de  Nord  n'a  rămas  nerăscolit  de  zelul  apostolesc  al  P. 
Sf.  Sale.  înaltul  Ierarh,  cum  am  arătat  Ia  timpul  său,  a  cercetat  astă 
vară  şi  Vicariatul  Albei-Iulia. 

Viaţa  bisericească  în  parohii  —  cele  vacante  inclusiv  —  cu  tot 
numărul  redus  al  preoţilor,  a  înregistrat  progrese  mulţumitoare.  Cer¬ 
curile  preoţeşti  au  funcţionat  normal.  Nu  mai  puţiB  de  36  lucrări  au 
iost  citite  la  3 1  conferinţe  religioase.  In  sfântul  şi  marele  post  al 
Paştilor,  preoţimea  întrunită  la  centrele  protopopeşti  s'a  spovedit  şi 
cuminecat  şi  a  desbătut  probleme  pastorale  de  actualitate. 

Activitatea  societăţilor  religioase  „Oastea  Domnului1’,  „Sf. 
Gheorghe”  şi  „Sfatul  Păcii”,  ca  şi  a  reuniunilor  de  femei,  a  fost  vie 
^i  spornică. 

Trecerile  la  confesiuni  eterodoxe  şi  secte,  s’au  împuţinat  simţitor. 

Clerul  eparhial  a  fost  sporit  cu  trei  preoţi  proaspăt  hirotoniţi, 
iar  P.  C.  Protos.  Ioan  Dinu,  vicarul  Episcopiei  Orăzii,  a  fost  hiro- 
tesit  întru  arhimandrit.  Doi  membri  ai  cinului  preoţesc  (Prot.-Stavr. 
L  Goron  şi  Preotul  Gavriil  Câmpeanu  din  Chendermal)  au  adormit 
întru  Domnul. 

Am  lăsat  înadins  la  urmă  activitatea  publicistică  a  Episcopiei 
Clujului  s  stufoasă  şi  bine  îndrumată,  cum  ne-am  obişnuit  s‘o  ştim  me¬ 
reu  de  când  P.  Sf.  Episcop  Nicolae  Colan  păstoreşte  această  eparhie. 

Revista  de  familie  „Viaţa  Ilustrată”  —  un  model  al  genului  — 
apare  cu  o  pilduitoare  regularitate,  sub  diriguirea  efectivă  a  P.  Sf. 
Episcop  Nicolae  Colan.  Funcţiunea  de  redactor  responsabil,  după 

moartea  Păr.  I.  Goron,  a  fost  încredinţată  Păr.  Prof,  Dr.  Liviu  G, 
Munteanu,  Revista  are  un  tiraj  lunar  de  două  mii  exemplare. 

Colecţiile:  „Cărţile  Vieţii"  şi  „Veniţi  de  luaţi  lumină",  ctitorii 
ale  P,  Sf.  Episcop  Nicolae  Colan,  au  fost  îmbogăţite  cu  lucrări  noui, 
datorite  Păr.  I.  Goron  (f),  Păr.  Dr.  L.  G.  Munteanu,  Păr.  T.  Ciceu, 
Păr.  A.  Faur,  Păr.  E.  Nicolescu  şi  dlor  I.  Bulboacă  şi  Gh,  Suciu. 
Cărţile  de  Religie  ale  Păr.  FI.  Mureşanu  au  apărut  în  a  doua  ediţie. 
Tot  C.  Sale  i  se  datoreşte  „Cartea  de  învăţătură",  voi.  1,  hărăzită 
instrucţiei  religioase  a  elevilor  cursului  supra-primar  şi  a  tuturor 
dreptcredincioşilor  creştini  români. 

Despre  unele  dintre  aceste  lucrări,  am  scris.  Celelalte,  vor  urma, 
Preoţimea  ortodoxă  română  —  reţinem  cu  simpatie  acest  amă¬ 
nunt  —  participă  la  frumoasa  acţiune  de  presă  pe  care  o  duce  co¬ 
tidianul  „Tribuna  Ardealului",  în  coloanele  căruia  apar  ades  numele 
preoţilor  FI.  Mureşanu,  T.  Ciceu,  Aug.  Faur,  ş.  a. 

Slova  religioasă  este  solicitată  insistent  „dincolo  de  deal".  Şi 
inimoasa  „turmă  mică"  a  colaboratorilor  P.  Sf.  Episcop  Nicolae  Colan 
o  oferă  cu  generoasă  înţelepciune.  Prezenţa  ei  activă  în  mijlocul  obştei 
Românilor  ortodocşi,  deslipiţi  vremelnic  dela  sânul  Patriei-Mame,  ne 
umple  sufletul  de  bucurie  şi  de  nădejdi. 

Inima  noastră  e  alăturea  de  ei. 

Dr.  GRIGORIE  T.  MARCU 


i; 


COMEMORAREA  A  ŞAPTE  DECENII  DELA  MOARTEA  MI¬ 
TROPOLITULUI  ŞAGUNA  DE  CĂTRE  STUDENŢII  TEOLOGI.  Stu¬ 
denţii  Academiei  teologice  „Andreiane",  grupaţi  în  Societatea  de  lec¬ 
tură  „Andreiu  Şaguna",  fideli  unui  obiceiu  devenit  datina,  comemorează 
an  de  an,  la  praznicul  sf.  Apostol  Andreiu,  pe  pururea  pomenitul 
restaurator  al  Mitropoliei  Ardealului. 

Sau  împlinit,  în  anul  trecut,  şapte  decenii  de  când  rămăşiţele 
pământeşti  ale  Mitropolitului  Şaguna  au  fost  aşezate  spre  vecinică 
odihnă  în  mausoleul  din  Răşinari.  Evenimentul  a  fost  prăznuit  după 
cuviinţă  de  către  Biserica  ortodoxă  ardeleană,  iar  serbarea  studen¬ 
ţilor  teologi,  care  a  avut  loc  în  30  Nov.  1943,  a  stat  sub  semnul  ei 
evocator.  Proporţiile  pe  cari  le-a  luat  ea,  au  depăşit  limitele  îndăti¬ 
natelor  şedinţe  festive  anuale,  atât  de  apreciate  de  publicul  sibian,. 
prefăcându-se  într'o  răsunătoare  manifestaţie  de  afirmare  masivă  şi 
demnă  a  vredniciilor  ortodoxe  ardeleneşti,  cari  populează  toată  istoria 
românismului  de  dincoace  de  munţi.  O  simplă  amintire  a  fruntaşilor 
vieţii  noastre  publice  cari  au  cinstit  cu  prezenţa  lor  serbarea  studen¬ 
ţilor  teologi,  este  concludentă  în  această  privinţă.  Alăturea  de  I.  P- 
Sf,  Mitropolit  Nicolae  al  Ardealului,  au  gustat  deliciile  reconfortante 
ale  acestei  şedinţe  comemorative  P,  Sf.  Episcop  Veniamin  al  Caran¬ 
sebeşului,  reprezentantul  Episcopului  evanghelic  Wilhelm  Staedel,  Epi¬ 
scopul  evanghelic  î.  r.  D.  Dr.  Victor  Glondys ,  I,  P.  C.  Arhim.-Vicar 

Teodor  Scorobef,  vicarul  evanghelic  D.  Dr,  Friedrich  Miiller,  dl  Ge¬ 
neral  de  Corp  de  Armată  Nicolae  Macid,  comandantul  Armatei  Ar¬ 
dealului,  dnii  Generali  Em.  Leoveanu,  Gh.  Siavrescu  şi  Filip  Agricola, 
dl  Prof.  Dr.  Iulitl  Haţiegana,  rectorul  Universităţii  Daciei  Superioare,, 
dna  şl  dl  General  C.  Negoescu,  prefectul  judeţului  Sibiu,  dl  Dr.  Ioan 
P.  Papp,  prim-preşedintele  Curţii  de  Apel,  dnii  Decani  Victor  Papi- 
lian  (medicină)  şi  Aurelian  lonaşcu  (drept),  dna  Sofia  Şt.  Meteş,  pre¬ 
şedinta  filialei  ardelene  a  Societăţii  ortodoxe  naţionale  a  femeilor  ro¬ 
mâne,  dl  G.  Siort,  Consilierii  mitropolitani  şi  arhlepiscopeşti,  Rectorul 
şi  Profesorii  Academiei  teologice  „Andreiane",  număroşi  profesori 
universitari,  înalţi  magistraţi,  ofiţeri  superiori,  ş.  m.  a.  Spaţioasa  aulă 
a  şcoalei,  gătită  de  sărbătoare,  era  arhiplină. 

Programul,  întocmit  după  rânduiala  tradiţională,  a  început  cu 
imnul  lui  D.  Cunţan  5  „La  mormântul  marelui  Andreiu1',  pe  versuri 
de  Z,  Boiu,  executat  de  corul  studenţilor  teologi,  sub  diriguirea  iscu¬ 
sitului  profesor  Preot  Gheorghe  Şoima.  Cuvântul  de  deschidere  a  fost 
rostit  de  Păr.  Prof.  Dr.  Grigorie  T.  Marca,  preşedintele  de  onoare  al 
Societăţii  de  lectură  „AAŞaguna".  C.  Sa  a  insistat,  în  cuvinte  alese 
şi  entuziaste,  asupra  permanenţei  şagunismului  în  evoluţia  ulterioară 
a  istoriei  Românilor  ardeleni.  După  compoziţia  lui  C.  Şandru :  „Ru¬ 
găciune",  pe  versuri  de  Oct.  Goga,  studentul  teolog  din  anul  IV  Iuliu 
Pănicanu,  preşedintele  activ  al  Societăţii,  a  citit  disertaţia  zilei :  „Pro¬ 
videnţa  în  istorie",  ale  cărei  eminente  calităţi  de  fond  şi  formă  au 
fost  subliniate  cu  simpatie  de  către  asistenţă.  Declamârile  studenţilor 
Vasile  Florea,  an  IV  („Rugăciune  pentru  fraţii  răpiţi",  de  Grigore 
Popa),  Diacon  Ilie  V.  Spiridon,  an  III  („Cântec  din  Ardeal",  de  de¬ 
clamator)  şi  Mihail  Mărgineam,  an  IV  („Se  scoală  morţii",  de  Mircea 
Dem.  Rădulescu),  au  stârnit  ropote  de  aplauze,  înduioşând  până  la 
lacrimi.  Corul  a  executat,  în  complectare,  „Arcaşul"  de  I.  Vidu,  cu 
solo  de  bas  (Preot  Const  Boncea,  stud.  an  I),  „Sfânta  zi  de  libertate" 
de  Timotei  Popovici  şi  „Balada  Iancului"  (partea  IV  şi  V)  de  Victor 
Vasilescu. 

A  luat  cuvântul,  de  încheiere,  I.  P.  Sf.  Mitropolit  Nicolae  al 
Ardealului,  mulţumind  distinsei  asistenţe  pentru  participarea  ei  la  reu¬ 
şita  serbare  a  studenţilor,  în  programul  căreia  trebue  să  vedem 
„utrenia"  premergătoare  apropiatei  liturghii  a  revenirii  tuturor  Româ¬ 
nilor  la  sânul  Patriei-Mame. 

Funcţia  ortodoxă  naţională  pe  care  o  îndeplineşte  de  aproape- 
trei  jumătăţi  de  veac  Academia  teologică  „Andrefană",  a  fost  ilu¬ 
strată  încă  odată,  cu  sporită  vrednicie,  de  serbarea  pe  care  am  încre-- 
stat-o  sumar  aici. 

SABIN  SIBJANU 

A- 

SĂRBĂTORIREA  PĂRINTELUI  Dr.  GH.  CIUHANDU.  A  trecut 
aproape  un  pătrar  de  veac  de  când  preoţimea  ortodoxa  română  de 
dincoace  de  munţi,  în  urma  iniţiativei  I.  P.  Sf.  Mitropolit  Nicolae,  sa 
constituit  (1919)  în  „Asociaţia  Andreiu  Şaguna  a  clerului  din  Ardeal". 

La  cârma  ei  a  fost  rânduit  ca  preşedinte  regretatul  protopop  al  Bra¬ 
şovului  Dr.  Vasile  Saf tu.  Desemnat  titular  al  Episcopiei  Armatei  şi  să¬ 
vârşit  din  viaţă  înainte  de-a  fi  fost  hirotonit  întru  arhiereu,  locul  Păr. 
Dr.  Vasile  Saftu  la  conducerea  Asociaţiei  clerului  „Andreiu  Şaguna" 
a  fost  luat  (1922)  de  renumitul  consilier  episcopesc  dela  Arad,  Păr. 
Dr.  Gheorghe  Ciahandu,  care  deţine  această  funcţiune  până  în  ziua 
de  azi. 

Cucernic  şi  cult,  om  de-o  rară  sensibilitate  sufletească  şi  de-o 
impunătoare  distincţie  în  înfăţişare  şi  comportare,  Păr.  Prot,  Stavr. 
Dr,  Gh.  Ciuhandu  a  vădit,  la  cârma  Asociaţiei,  eminente  însuşiri  de 
•organizator  destoinic  şi  diriguitor  echilibrat,  contribuind  în  măsură 
considerabilă  la  propăşirea  acestei  corporaţii  preoţeşti.  Bucurându-se 
in  permanenţă  de  încrederea  desăvârşită  a  înalţilor  Ierarhi  —  I,  P, 
Sf,  Mitropolit  Nicoiae  l-a  onorat,  din  tinereţe,  cu  o  caldă  prietenie  — 
ca  şi  de  iubirea  respectuoasă  a  preoţimii,  Păr.  Dr,  Gh.  Ciuhandu  a 
dmprimat  Asociaţiei  clerului  „Andreiu  Şaguna“  un  caracter  de  nobleţă 
şi  demnitate,  făcând-o  să  merite  favoarea  de  a-şi  vedea  ascultat  cu¬ 
vântul,  indiferent  de  forurile  către  care  şi-l  îndrepta.  Din  cele  17 
congrese  ale  Asociaţiei,  cari  s'au  desfăşurat  în  diferite  centre  ale  Mi¬ 
tropoliei  Ardealului,  nu  mai  puţin  decât  15  au  fost  organizate  şi  pre¬ 
zidate  de  P.  C.  Sa.  „Analele"  lor  —  publicate  până  la  zi  —  stau 
mărturie  despre  înaltul  nivel  al  desbaterilor,  despre  seriositatea  preo¬ 
cupărilor  preoţimii  şi  nu  mai  puţin  despre  contribuţiunea  covârşi¬ 
toare  pe  care  P.  C.  Sa  a  adus-o  la  reuşita  lor. 

Lupta  purtată  de  Păr.  Dr.  Gh,  Ciuhandu  în  scopul  federalizării 
tuturor  Asociaţiilor  preoţeşti  din  ţara  noastră,  a  fost  pe  cât  de  stă¬ 
ruitoare,  pe  atât  de  onestă.  Roadele  ei,  de  atâta  vreme  aşteptate, 
se  vor  vedea  odată  —  suntem  siguri. 

Luând  aminte  la  vredniciile  ce  şi  le-a  agonisit  devotatul  ei  pre¬ 
şedinte  vreme  de  peste  două  decenii,  preoţimea  noastră  a  avut  feri¬ 
citul  gând  de-ai  oferi  un  semn  văzut  ai  gratitudinii  şi  preţuirii  ne¬ 
precupeţite  ce  i-o  poartă.  Din  contribuţiunile  ei  benevole,  a  rost 
procurată  o  splendidă  cruce  pectorală,  cu  lanţ,  în  aurul  căreia  a  fost 
săpată  următoarea  inscripţie : 

Asociaţia  „A.  Şaguna"  a  clerului  ort.  din  Mitropolia  Ardealului 
vrednicului  ei  preşedinte  Ic.  Stavr.  Dr.  Gh.  Ciuhandu  în  semn  de  dra¬ 
goste  şi  recunoştinţă  1922 — 194... 

Preţiosul  dar  i-a  fost  înmânat  în  11  Noemvrie  1943,  la  locuinţa 
P.  C,  Sale  din  Arad,  de  către  o  delegaţie  a  preoţimii  noastre,  alcă¬ 
tuită  din  preşedinţii  secţiilor  eparhiale  ale  Asociaţiei;  Prot.  Stavrofor 
Emilian  Cioran  (Sibiu),  Prot.  Stavr.  Alexandru  Baba,  (Cluj-Alba-Iuiia), 
Prot.  Stavr.  R.  Ancuşa  (Caransebeş),  Prot,  Stavr.  Z.  Moga  (Oradea- 
Beiuş),  Pr.  M,  Şova  (Timişoara)  şi  Pr,  V.  Mihuţ  (Arad). 

Cu  acel  prilej,  Pâr.  consilier  mitropolitan  Em,  Cioran  a  transmis 
sărbătoritului  binecuvântarea  arhierească  a  I.  P.  Sf.  Mitropolit  Ni¬ 
coiae  al  Ardealului  şi  i-a  tălmăcit  în  cuvinte  potrivite  urările  de  bine 

ale  preoţîmil.  Tot  odată,  P.  C,  Sa  a  anunţat  înfiinţarea  „Fondului  Gh. 
Ciuhandu",  din  prisosul  contributiunilor  oferite  benevol  pentru  pro¬ 
curarea  darului  amintit.  Alimentat  cu  10 °/0  din  cotizaţiile  pe  cari 
preoţfmea  le  varsă  anual  la  centrul  Asociaţiei,  „Fondul  Dr.  Gh.  Ciu- 
handu“  va  servi  la  premierea  lucrărilor  de  merit  ce  vor  fi  prezen¬ 
tate  în  cadrele  congreselor  acestei  corporaţii. 

Emoţia  cu  care  Păr,  Dr.  Gh.  Ciuhandu  a  întâmpinat  îndoitul  dar 
ce  i  l-a  oferit  preotimea  noastră,  este  indescriptibilă. 

Gruparea  „Revistei  Teologice"  participă  din  tot  sufletul  la  acest 
act  de  cinstire  a  „decanului"  preoţimii  ortodoxe  ardelene,  cu  atât 
mai  vârtos  cu  cât  P.  C.  Sa  este  colaborator  preţuit  al  acestei  tribune 
ortodoxe,  din  ceasul  făuririi  ei. 

Dr,  GRIGORIE  T.  MARCU 

ALEGEREA  NOUILOR  IERARHI  AI  BISERICII  NOASTRE. 
Marele  Colegiu  electoral  pentru  desemnarea  titularilor  scaunelor  vlă- 
diceşti  vacante,  s'a  întrunit  la  Bucureşti  în  zilele  de  10-15  Ianuarie  a.  c. 

Intre  membrii  de  drept  ai  acestui  înalt  for  electiv  a  fost  rân¬ 
duit  prin  lege  şl  rectorul  Academiei  teologice  „Andreiane"  din  Sibiu. 
Măsura  aceasta  reprezintă  una  din  consecinţele  fireşti  ale  ridicării 
la  rang  universitar  a  primei  instituţii  de  învăţătură  şi  educaţie  orto¬ 
doxă  din  Ardeal. 

Alegerile  episcopale  s'au  soldat,  în  genere,  cu  rezultate  mulţu¬ 
mitoare. 

I,  P,  C,  Arhim.  Dr.  Chesarie  Păunescu,  oarecând  director  al  Se¬ 
minarului  monahal  dela  sf.  mănăstire  Cernica,  şi  apoi  al  Seminarului 
Central  din  Bucureşti,  a  fost  ales  Episcop  al  Constanţei, 

In  scaunul  de  Episcop  al  Buzăului  a  fost  rânduit  P.  Sf.  Sa  Dr. 
Antim  Angelescu,  arhiereu-vicar  al  Mitropoliei  Olteniei. 

P.  Sf.  Arhiereu  Efrem  Enăchescu  Tighineanul  a  fost  desemnat 
Arhiepiscop  al  Chişinăului  şi  Mitropolit  al  Basarabiei,  demnitate  pe 
care  a  onorat-o  până  acum  ca  locţiitor. 

I.  P.  C,  Arhim,  Dr.  Antim  Nica,  asistent  la  Facultatea  de  Teo¬ 
logie  din  Bucureşti,  numit  nu  de  mult  şef  al  Misiunii  ortodoxe  în 
Transnistria,  a  fost  ales  Episcop  al  Cetăţii-Albe  (Ismail). 

P.  Sf.  Sa  Iosif  Gafton  Sinaitul,  arhiereu-vicar  pe  lângă  sf.  Pa¬ 
triarhie  a  României,  a  fost  ales  Episcop  al  Argeşului. 

Pentru  Episcopia  Hotinului,  în  urma  renunţării  I.  P,  C,  Arhim. 
Benedict  Ghiuş,  se  va  proceda  la  o  nouă  alegere.  R,  T. 


(SQ) 


NOTE  Şl  INFORMAŢII 


ÎN  cursul  tuni!  Ianuarie  a.  c,f 
P,  Sf,  Episcop  Nicolae  Colan  ai 
Vadului,  Feleacului  şi  Clujului 
a  făcut  o  vizită  de  trei  săptă¬ 
mâni  în  România,  fiind  oaspete 
I.  P.  Sf,  Mitropolit  Nicolae  al 
Ardealului. 

Cu  acel  prilej,  P.  Sf,  Sa  a  hi- 
rotesit  întru  protopop-stavrofor 
pe  Păr.  Alexandru  Baba,  preşe¬ 
dintele  Vicariatului  Atbei-Iulia ; 
a  participat  la  funerariile  fostului 
preşedinte  al  Academiei  Române, 
Prof.  I.  Simionescu,  şi  la  o  şe¬ 
dinţă  religioasă  a  studenţilor 
Universităţii  Daciei  Superioare 
grupaţi  în  FORS.  împreună  cu 
1,  P.  Sf.  Mitropolit  Nicolae,  a 
săvârşit  o  sf.  Liturghie  arhie¬ 
rească  în  Răşinari. 

Sâmbătă  29  Ian.  a.  c.,  P.  Sf. 
Sa  s'a  îndreptat  spre  Alba-Iulia, 
iar  Luni  31  Ian.  a,  c.  a  trecut 
graniţa  pe  la  Feleac,  înapoin- 
du-se  la  reşedinţa  Sa  dela  Cluj. 
& 

P,  SF.  EPISCOP  Nicolae  Colan 
al  Vadului,  Feleacului  şi  Clujului, 
membru  activ  al  Academiei  Ro¬ 
mâne,  a  fost  sărbătorit  de  toată 
suflarea  românească  Duminecă 
28  Noemvrie  1943,  din  prilejul 
împlinirii  venerabilei  vârste  de 
cincizeci  de  ani. 

In  lipsa  numărului  festiv  aî 
revistei  „Viaţa  Ilustrată'1,  a  cărui 
sosire  o  aşteptăm  de  pe-o  zi  pe 
alta,  amânăm  pentru  fascicolul 
următor  pomelnicul  înflăcăratelor 


omagii  pe  cari  presa  noastră 
bisericească  şi  laică  i  le-a  adus, 
din  prilejul  amintit,  devotatului 
Arhipăstor  al  Românilor  orto¬ 
docşi  din  Ardealul  de  Nord. 

A 

UNIVERSITATEA  Daciei  Su¬ 
perioare,  ale  cărei  preocupări 
duhovniceşti  le-am  semnalat  şi 
comentat  de  repetate  ori,  a  or¬ 
ganizat  şi  in  acest  an  şcolar  o 
serie  de  conferinţe  religioase, 
prin  purtarea  de  grije  a  dlui 
Rector  Prof.  Dr.  Iuliu  Haţieganu 
şi  a  Păr.  Consilier  mitropolitan 
Aurel  Nanu,  duhovnicul  studen- 
ţimii. 

Ciclul  acestor  conferinţe  a  fost 
inaugurat  Duminecă  28  Noem¬ 
vrie  1943,  în  sala  Simion  Băr- 
nuţiu,  când  a  vorbit  Păr.  Prof. 
Dr.  Grigorie  T.  Marcu,  despre 
„0  capodoperă :  Biblia'1,  0  săp¬ 
tămână  mai  târziu,  dl  Prof.  Dr. 
Emil  Ţeposu,  dela  Facultatea 
de  Medicină,  a  conferenţiat  des¬ 
pre  „Religie  şi  Medicină". 

Conferinţele  au  fost  onorate 
cu  prezenţa  I.  P,  Sf.  Mitropolit 
Nicolae  al  Ardealului,  a  dlui 
Rector  Dr.  Iuliu  Haţieganu  şi  a 
altor  personalităţi  reprezentative 
ale  vieţii  noastre  culturale. 

$ 

ÎMPLINIREA  unui  pătrar  de 
veac  de  când  Adunarea  naţio¬ 
nală  dela  Alba-Iulia  a  perfectat 
actul  alipirii  fără  condiţii  a  Ar- 

dealului  la  Patria-Mamă,  a  fost 
prăznuită  discret  şi  demn  de 
toată  suflarea  românească.  Presa 
de  toate  categoriile  a  evocat  nu- 
măroase  aspecte  inedite  ale  eve¬ 
nimentelor  cari  au  culminat  în 
hotărîrile  epocale  din  1  Decem¬ 
vrie  1918  şl  a  afirmat  încă  odată 
temeinicia  drepturilor  noastre 
imprescriptibile  asupra  întregului 
pământ  ardelenesc. 

Din  bogatul  repertoriu  al  ma¬ 
nifestaţiilor  închinate  comemo¬ 
rării  acestui  eveniment,  reţinem 
cu  simpatie  ciclul  de  conferinţe 
săptămânale  inaugurat  Miercuri 
1  Decemvrie  1943,  la  Ateneul 
Român  din  Capitală,  din  iniţia¬ 
tiva  tineretului  ardelean  grupat 
în  cadrele  căminului  cultural  al 
refugiaţilor  „Avram  Iancu",  în 
colaborare  cu  Fundaţia  culturală 
„Regele  Mihaî  I“.  Conferinţele, 
în  intenţia  iniţiatorilor,  urmă¬ 
resc  să  înfăţişeze  evoluţia  istorică 
a  Ardealului  şi  belşugul  de  în¬ 
făptuiri  pozitive  cari  acopăr 
primii  douăzeclşicinci  de  ani 
de  stăpânire  românească  din¬ 
coace  de  Carpaţi,  Iată  subiectele 
programate  şi  numele  conferen¬ 
ţiarilor,  recrutaţi  exclusiv  dintre 
fruntaşii  tinerei  generaţii  de  căr¬ 
turari  şi  publicişti  ardeleni  t  Ge¬ 
neraţia  Unirii  (dl  Vasile  Netea, 
publicist,  Bucureşti),  Transilvania 
în  istoria  românească  (dl  Ioan 
Moga,  prof.  univ,,  Sibiu),  Biserica 
Transilvaniei  factor  de  unire  (Păr. 
Dr.  Grigorie  T.  Marcu,  prof, 
univ.,  Sibfu),  Ardelenii  în  cultura 
românească  (dl  Gabriel  Ţepelea, 
prof.  şi  publicist,  Bucureşti), 
Etica  Transilvaniei  (Păr,  Dr.  Liviu 
Chinezu,  rectorul  Academiei  teo¬ 
logice,  Blaj),  Un  sfert  de  veac  de 
viaţă  literară  transilvană  (dl  Dr. 


Grigore  Popa,  asistent  universi¬ 
tar,  Sibiu),  Pictori  şi  sculptori 
din  Transilvania  (dl  Ion  Vlasiu, 
sculptor,  Bucureşti),  Douăzecişi 
cinci  de  ani  de  activitate  ştiin¬ 
ţifică  şi  culturală  în  Ardeal  (dl 
Dr.  Dimitrie  Todoran,  conf.  univ., 
Sibiu)  şi  Spiritul  juridic  al  Tran¬ 
silvaniei  (dl  Dr.  Ioan  Fruma, 
avocat,  Sibiu). 

Conferinţele  au  fost  încadrate 
în  program  artistic,  alcătuit  din 
coruri,  recitări  şi  lecturi  din 
producţiunile  ardeleneşti  ale  ge¬ 
nului.  Şi-au  dat  concursul  artiştii 
de  obârşie  ardeleană  dela  Opera 
Română  şi  teatrele  din  Capitală, 
precum  şi  scriitorii  de  dincoace 
de  munţi. 

& 

SUB  priceputa  conducere  a 
Păr.  Prof.  Gh.  Şoima,  corul  mixt 
al  Mitropoliei  şi  corul  Şcoalei 
normale  „A.  Şaguna“,  secţia  de 
băieţi  şi  fete,  a  dat  Duminecă  19 
Dec.  1943,  în  Catedrala  mitro¬ 
politană  din  Sibiu,  al  18-lea  tra¬ 
diţional  concert  religios  de  co¬ 
linde  şi  cântece  de  stea.  In  pro¬ 
gram,  compoziţii  de  Timotei  Po- 
povici,  Petru  Gherman,  G.  Şoima, 
P.  Severin,  Achltn  Stoia,  N.  Ursu, 
G,  Dima,  G.  Cucu  şi  Ilie  Micu. 

Cuvântarea  îndătinată  a  fost 
rostită  de  Păr.  Diacon  Nicolae 
Mladin,  profesor  la  Academia 
teologică  „Andreiană". 

SABIN  SIBIANU 
«i 

*  SUB  titlul!  „Soarta  obiectelor 
de  artă  maghiară  în  Transilva¬ 
nia",  cunoscutul  profesor  de  Isto¬ 
ria  artelor  dela  Universitatea  clu- 
jană,  dl  Coriolan  Petranu,  publică 
un  succint  şi  substanţial  arti¬ 
col  în  revista  italiană  „L’Europa 

Orientale'1  din  Iulie — Oct.  1942 
(anul  XXII,  fasc.  VII — X),  răs¬ 
punzând  acuzaţiilor  unor  diletanţi 
şi  improvizaţi  critici  de  artă  de 
dincolo  de  Feleac  în  legătură  cu 
unele  „obiecte  de  artă  ungară" 
faţă  de  care  „acţiunile  anticul¬ 
turale"  dintre  1918- — 1940  ar  fi 
comis  grave  şi  neiertate  greşeli. 
Respectivele  obiecte  de  artă  — 
e  vorba  de  statui  politice  ridi¬ 
cate  cele  mai  multe  în  regiuni 
aproape  româneşti :  a  contelui 
Secheny  la  Cazane-Severin,  căreia 
în  1936  1  s’a  înlocuit  inscripţia 
ungară  cu  una  română ;  „statuia" 
lui  L.  Kossuth  in  Salonta,  mo¬ 
dest  obelisc  de  cimitir  dus  de 
Români  în  muzeu,  „tabela  isto¬ 
rică"  a  Palatului  Cultural  din 
Arad,  etc.  —  nu  sunt  decât  pre¬ 
tinse  încercări  de  eternizare  a 
minciunii  domniei  „milenare"  un¬ 
gare  peste  Transilvania.  Era  fi¬ 
resc,  deci,  ca  în  regiuni  curat  ro¬ 
mâneşti,  exponenţii  de  elită  ai 
trecutului  glorios  românesc  să  ia 
loc  oprimatorilor  de  ieri.  Şi  totuşi 
n'a  prea  fost  cazul.  Toleranţa  ro¬ 
mână  a  lăsat  şi  în  Banat  (la  Cozla, 
Cazane  şi  Băile  Herculane)  şi  la 
Satu-Mare  şi  aiurea  statui  ale  re¬ 
ginelor  şi  oamenilor  celebri  din 
trecutul  unguresc,  în  timp  ce 
dânşii  au  doborît  după  1940  cu¬ 
noscuta  lucrare  artistică  de  re¬ 
nume  mondial  Lupoaica  din  Cluj 
(copia  originalului  dintr'un  mu¬ 
zeu  italian  prea  cunoscut)  şi  alta 
din  Satu-Mare. 

Iar  ceea  ce  merită  în  al  doi¬ 
lea  rând  să  reţinem  din  acest 
articol  e  că  toţi  preopinenţii  de 
peste  Feleac  ai  dluî  prof.  C.  Pe- 
tranu  sunt  nişte  simpli  diletanţi 
în  judecarea  operelor  de  artă 
(prof.  Dârko,  Gâldi,  Dr.  I,  Bdlogh, 


Kampis,  Domanovsky,  Makkai, 
S.  Csabai,  etc,),  iar  la  multiplele 
lucrări  obiective  şi  adânci  ale 
dsale  asupra  artei  româneşti 
din  Transilvania,  publicate  cele 
mai  multe  în  număroase  limbi 
europene,  criticii  improvizaţi 
ai  dlui  Petranu  nu  au  putut 
răspunde  nici  până  azi,  deşi  li 
se  aşteptau  răspunsurile  de  mulţi 
ani  de  zile  încoace.  Cele  peste 
230  de  recenzii  străine,  favora¬ 
bile  dlui  Prof.  P.,  ca  şi  atâtea 
congrese  internaţionale  de  artă 
[Stockholm,  Varşovia,  Berna,  etc.J 
unde  cercetările  dsale  au  fost 
unanim  apreciate,  vorbesc  nu 
numai  despre  temeinicia  studiilor 
dsale,  ci  în  primul  rând  despre 
adeveritatea  punctului  de  vedere 
românesc, 

Dr.  TEODOR  BODOGAE 

9 

VIGUROSUL  hebdomadar  pa- 
risian  „Gringoire",  vremelnic  la 
Marsilia,  a  avut  nu  de  mult  si¬ 
nistra  inspiraţie  de-a  evoca  nu¬ 
mele  mort  al  actriţei  Fanny 
Aubry,  vedeta  feminină  a  revo¬ 
luţiei  franceze  de  acum  trei  ju¬ 
mătăţi  de  veac  şi  „zeiţa  de-o  zi" 
a  uneia  din  cele  mai  josnice  ex¬ 
perienţe  pseudo-religioase  care 
a  mânjit  vreo  dată  paginile  pe¬ 
striţe  ale  istoriei  omenirii. 

Cine-şi  mai  aminteşte  de  ea  ? 
—  se'ntreabă  cu  o  simplicitate 
de-o  crudă  eleganţă  temutul  săp¬ 
tămânal  amintit,  fără  să-şi  mai 
dea  osteneala  de-a  acorda  acest 
ilariant  privilegiu  măcar  agita¬ 
torilor  de  circumstanţă,  cari  în¬ 
curajaţi  de  evoluţia  actuală  a 
situaţiei  răsboiului  incep  să-şi 
scuture  pletoasa  chică  de  „des- 
perados"  pe  la  răspântiile  pri- 

mejduite  ale  sbuciumatului  nostru 
continent. 

Fanny  Aubry  L. 

Era  în  anul  Domnului  1793, 
Noemvrie  10 ;  iar  după  păgâne- 
ştile  „tocmeale“  ale  sanguinarei 
„Comune",  Brumar  20.  Clopotele 
tuturor  bisericilor  parisiene  um¬ 
pleau  cerul  metropolei  cu  dan¬ 
gătul  Lor  prelung  şi  sfâşietor  ca 
tânguirea  unui  muribund.  O  mul¬ 
ţime  imensă  aclama  în  delir  luxu¬ 
riantul  alaiu  care  se  scurgea  alene, 
ca  o  mocirlă  în  curs  de  asanare, 
pe  la  călcâiele  impunătoarei  pe¬ 
rechi  de  turle  ale  catedralei 
Notre-Dame,  această  „superfluă 
splendoare  gotică"  (în  vocabu¬ 
larul  „patrioţilor"  vremii)  ce 
trebuia  să  fie  „rasă"  (după  opinia 
rebelă  a  aceloraşi!  de  pe  obrazul 
emancipat  al  Parisului  revolu¬ 
ţionar.  Pe  carul  de  triumf,  trona 
radioasă  Zeiţa  Raţiunii  („La 
deesse  Raison").  Spectacolul  era 
de-o  savoare  rarissimă.  Pentru 
potentaţii  ca  şi  pentru  dezaxaţii 
vremii  aceleia  de  tulburi  incer¬ 
titudini.  „Comuna"  parisiană  şi 
„Convenţiunea",  împletecite  de 
aceeaşi  îmbătătoare  fervoare 
atee,  rechiziţionaseră  pentru 
scopurile  lor  criminale  o  biată 
teatralistă  —  cum  se  spune  la  noi, 
în  Ardeal  —  hotărînd  de  comun 
acord  că  ea  trebue  să  străbată 
uliţele  „oraşului  luminii"  înfă- 
şurată'n  spuma  unor  mătăsuri 
de-o  dubioasă  transparenţă.  Am¬ 
fore  imense,  purtate  de  mâinile 
grosolane  ale  delicvenţilor  cari 
populează  primejdioasele  peri¬ 
ferii  parisiene,  se  căaneau  să 
acopere,  îotr'un  efort  desnădăj- 
duit,  cu  miresmele  ce  se  răsu- 
cfau  din  cupele  lor,  scandalosul 


spectacol  al  acestei  impudice 
arătări.  Şi  printre  firele  de  fum 
albăstrui  ale  lubricei  orgii,  de¬ 
căzuta  „deesse  Raison"  asvârlia. 
ori  cărei  scursori  care  îngroşa 
galeria  nelipsiţilor  gură-cască, 
cu  o  dărnicie  comandată,  gra¬ 
ţiile  sălcii  ale  „frumosului  ei, 
surâs"  (expresia  îi  aparţine  lui. 
„Gringoire"), 

Era  Fanny  Aubry  această 
„divă"  a  zilei,  prefăcuta  în  con¬ 
curentă  nemiloasă  a  Dumnezeu¬ 
lui  celui  viu  şi  adevărat.  Infama 
tentativă  de  doborîre  a  Mielului, 
lui  Dumnezeu  de  pe  altarele  pe 
cari  se  preamăreşte  din.  veac, 
era  posibilă  —  cum  spune  , dorin— 
goire" —  numai  în  această  „epocă 
a  sacrilegiului,  triumfător,  în  a- 
ceastă  vreme  în  care  episcopuL 
Gobel  călca  solemn  în  picioare,, 
înaintea  Adunării  revoluţionare^ 
ornatele  sale  preoţeşti,  iar  bise¬ 
ricile  erau  prefăcute  în  cluburi 
pentru  scandalagii  şi  cristelniţele 
în  adăpătoare  pentru  caii  mili¬ 
ţienilor". 

Dar  lamentabila  poveste  a  de- 
străbălatei  Fanny  Aubry  nu  se 
sfârşeşte  aci.  Transportată  dela, 
altarul  catedralei  Notre-Dame. 
deadreptul  la  Operă,  care  a  an¬ 
gajat-o  dansatoare  —  la  po¬ 
runca  josnicelor  făpturi  cocoţate 
de  evenimente  sus,  bine'nţeles 
—  braţul  răsbunător  al  destinului 
n'a  întârziat  s'o  lovească,  Intr’una 
dîn  seri,  uzata  „zeiţă  a  Raţiunii"- 
(cu  R  mare),  reprezenta,  într'un 
balet  de  sensaţie,  „Gloria"  (cu, 
G  mare),  Fanny  Aubry,  concu¬ 
renta  de  circumstanţă  a  Cerului 
creştin,  a  alunecat  şi  a  căzut. 
Din  căzătură,  s’a  ales  cu  o  lu~ 
xaţie  a  braţului.  Naţiunea  mise- 

ricordicasâ  („Gringoire",  caustic, 
spune  :  „  recunoscătoare  "),  i-a 
acordat  o  pensie  viageră.  Dof¬ 
torul  nu-şi  putuse  ajuta  sie-şi. 
Cum  ar  fi  putut  pricopsi  „na¬ 
ţiunea  recunoscătoare'1?..,  care 
n’a  zăbovit  s'o  uite,  cu  nume  cu 
tot,  cât  ce  —  într'un  ultim  efort 
de  obositare  gratitudine — i-a  îm¬ 
plântat  la  căpătâiul  mormântului 
din  cimitirul  Montmartre  o  „co¬ 
lumnă"  (adică  veritabil  surogat 
al  sfintei  Cruci)  care  —  după 
răutăcioasa  expresie  a  lui  „Grin- 
goire"  —  nu  se  mai  poate  ţinea 
pe  picioare. 

Fanny  AubryL.  Cine-şi  mai 
aduce  aminte  de  ea  ? 

Mâine-poimâne  vom  putea  să 
ne’ntrebăm  şi  noi,  în  deplin  acord 
cu  „Gringoire",  cine-şi  mai  aduce 
aminte  de  Emilian  Jaroslawski, 
alias  evreul  Gubelmann  ?.„  pre¬ 
şedintele  proaspăt  răposat  al  Uni¬ 
unii  ateilor  militanţi  din  URSS. 

...Şi  de  toţi  mişeii  cari  au  cu¬ 
tezat  să-l  înfrunte  pe  Dumnezeu 
atoateţiitorul.  GR.  T.  M. 

ÎN  VREME  ce  anumiţi  gaze¬ 
tari  şi  „fraţi  apostolici"  se  arată 
foarte  îngrijaţl  de  pericolul  pe 
care  l-ar  reprezenta  pentru  noi 
ortodoxia  rusească,  aceasta  răs¬ 
punde  tuturor  acestor  îngrijorări 
neîntemeiate  şi  făţarnice  prin 
şirul  nenumărat  al  mucenicilor, 
episcopi,  preoţi  şi  credincioşi,  a 
căror  suferinţă  şi  moarte  este  te¬ 
melie  de  biruinţă  nu  numai  a 
Ortodoxiei,  dar  şi  a  Creştinismu¬ 
lui  întreg.  Povestea  episcopului 
Nicolae  de  Rostov  este  numai  un 
'fragment  din  marea  dramă  a  Or¬ 


todoxiei  ruseşti.  (înaintaşul  lui  a 
fost  condamnat  la  muncă  silnică), 
înainte  de  a  fi  ales  episcop  —  în 
1931  —  a  suferit  închisoare  în  Si¬ 
beria  de  mai  multe  ori,  de  unde 
a  scăpat  datorita  faptului  că  po¬ 
porul  îl  iubea  mult.  Ca  episcop 
i  s’a  pus  în  vedere  să  nu  pără¬ 
sească  palatul  episcopal  niciodată, 
nici  să  primească  pe  cineva  In 
vizită.  Vreme  de  cinci  ani  a  fost 
chemat  în  faţa  GPU-uIui  mai 
mult  de  100  de  ori  cu  diferite 
pretexte.  In  1935  a  fost  condam¬ 
nat  —  de  un  complet  judecătoresc 
compus  în  majoritate  din  evrei 
—  la  5  ani  muncă  silnică.  Ţinut 
în  închisoare,  chemat  tn  fiecare 
noapte  între  orele  1 — 4  spre  audi¬ 
ere,  dimineaţa  era  pus  la  munci 
grele.  Pe  urmă  fu  trimis  în  Siberia. 
Călătorie  lungă,  fără  apă  de  băut, 
în  vagoane  supraîncărcate,  aşa 
că  trebuiau  să  doarmă  în  pi¬ 
cioare  şi  să  comunice  numai  prin 
semne.  Mulţi  au  murit  pe  drum. 
Au  fost  duşi  într'un  sat  cu  bordeie 
săpate  sub  pământ.  Trecut  peste 
toate,  deşi  înaintat  în  vârstă, 
după  cinci  ani  s'a  putut  întoarce 
la  Rostov,  In  retragerea  Ruşilor 
a  fost  rănit,  în  care  stare  l-au 
salvat  trupele  germano -române. 
Acum  se  bucură  de  ospitalitatea 
românească  într'o  mănăstire  din 
preajma  Bucureştiului. 

...Aceasta  este  viaţa  episco- 
pilor  ortodocşi  în  Rusia  sovietică. 
Cine  vorbeşte  de  nu  ştiu  ce  pe¬ 
ricole  imaginare,  dacă  nu  ştie  ce 
însemnează  preţuirea  creştină  a 
unei  astfel  de  mucenicii,  ar  fi 
mai  bine  să- şi  puie  frâu  conde¬ 
iului  şi  să  tacă... 

NICOLAE  MLADIN 

